
OIKEUDET JA VASTUU 

Arctic Ranger Production vastaa lehden sisällöstä ja 
omistaa kaikki oikeudet toimituksen tuottamaan materi¬ 
aaliin. Muu lehdessä julkaistu materiaali on tekijöiden- 
sä omaisuutta, johon lehdellä on kuitenkin rajaton 
käyttöoikeus. 

JAKELU 

CLAYMOREa löytyy kaikista asiallisesti varustetuista 
kirjakaupoista seka roolipeliliikkeistä. Tukkumyynti jul¬ 
kaisijan osoitteesta sekä Fantasiapeiit Oy:stä. 


Runequest on Avalon Hill Game Companyn tavaramerkki 
Dungeons & Dragons ja Advanced Dungeons & Dragons ovat 
TSR Inc:n tavaramerkkejä. MERP, LoTR ja Rolemaster ovat 
ICE:n tavaramerkkejä. Cyberpunk on R.Talsorian Games'in 
tavaramerkki. Shadowrun on FASA Corporationin tavaramerk¬ 
ki. Call of Cthulhu on Chaosium lnc:n tavaramerkki. 


MAHTAVA MIEKANISKU 


CLAYMORE iskeytyy roolipelilehtien markkinoille kahden 
käden miekan murskaavalla voimalla. Sen ilmestyminen on 
llättävä, odottamaton ja vaikuttavan tehokas. Energiastaan 
uolimatta CLAYMORE ei haasta ketään eikä kilpaile 
kenenkään kanssa. Sen kunniakkaana tehtävänä on täyden¬ 
tää ja monipuolistaa alan kotimaista lehtivalikoimaa. Vas¬ 
toin Suomen roolipelilehdistössä aiemmin vallinnutta kilpai¬ 
luhenkeä CLAYMORE asettuu vapaaehtoisesti maineikkaan 
MAGUKSEN jälkeen suoden tälle iän ja kokemuksen tuo¬ 
man ykköslehden arvon. 

CLAYMORE on uusi lehti ja sen linja muotoutuu sekä tyyli 
vakiintuu toimituksemme kokemuksen ja lukijoidemme 
toivomusten myötä. Siksi otammekin reilusti vastaan kaiken 
rakentavan kritiikin, mielipiteet ja toiveet. Vaikka 
CLAYMORE on alan ammattilaisten ja harrastajien tekemä 
lehti, emme halunneet tehdä siitä vain jollekin kuvitellulle 
yläluokalle’ suunnattua faktapakettia. Sen sijaan pyrimme 
tekemään CLAYMOREsta mahdollisimman monia roolipe¬ 
laajia kiinnostavan tuotteen. Niinpä uskomme, että Sinäkin 
löydät siitä mielenkiintoista luettavaa. Kaikki artikkelimme 
eivät voi tietenkään kiinnostaa kaikkia lukijoita. 'Mistä minä 
en pidä, sitä ei lehdessä tarvita' -valittajille löytyy siis 
heillekin tarpeeksi nipottamisen aihetta! 

CLAYMORE on vapaa roolipelilehti. Se ei ole sitoutunut 
minkään pelifirman äänen-kannattajaksi tai vastustajaksi, 
vaan kohtelee niitä kaikkia samalla armottomalla tavalla. 
Ainoan poikkeuksen tästä muodostaa PALLADIUM ja sen 
tuotteet, joita emme suostu käsittelemään lainkaan lehtemme 
sivuilla. Syynä tähän on mainitun yhtiön muita pelintekijöitä 
kohtaan osoittama itsekäs ja ahdasmielinen politiikka. 

Tutustu CLAYMOREen, muodosta siitä mielipiteesi ja 
kerro se sekä toivomuksesi lehden sisällön suhteen meille. 
Tärkeintä meille olette te lukijamme, teillehän me 
CLAYMOREn teemme! Tiimissämme on myös aina tilaa 
hyville avustajille, joten olkoonpa sinulla pelkkä idea tai 
jopa kirjoittamisen tai piirtämisen taito, odotamme yh¬ 
teydenottoasi! 

Toimituksen osoite on 

ARCTIC RANGER PRODUCTION 
Mäntykuja 4 C 26 
36200 KANGASALA 

ANTTI "ED” POUSSA 



MIEKAN KAHVASSA 






Mieleeni on jäänyt elävä muisto ensimmäisestä roolipelistäni. Olin silloin 
haituvaposkinen poikanen, juuri murrosiän kynnyksen ylittänyt, ja olin vain 
kuullut juttuja jostakin roolipeleistä kokeneemmilta kavereiltani. Muistan 
kuinka hahmo alkoi pikkuhiljaa muotoutua mielessäni noppien työstäessä 
numeroita paperille pantavaksi ja pelinjohtajan antaessa neuvoja, joiden täysi 
merkitys oli minulle ensikertalaiselle vielä tietämättömyyden paksun verhon 
takana. Kuinka jännittävää olikaan suunnitella hahmon tausta ja nimi, 
perhesuhteet, asema yhteiskunnassa ja seikkailuryhmässä. 

Peli oli D&D, eikä silloin ollut mitään merkitystä sääntöjen yksinkertaisuu¬ 
della ja epäloogisuudella. Tärkeintä oli tunnelma - se herkän väreilevästi 
hiipivä jännitys hahmoni joutuessa vaaroihin ja suunnaton riemun ja helpo¬ 
tuksen tunne niistä selvitessä. Oli kuin millään muulla ei olisi ollut mer¬ 
kitystä, koululla, kodilla tai tylsän arkirutiinin tapahtumilla, vain hahmon 
selviäminen melskeisellä keskiajalla merkitsi jotain. Ne nuoren pojan 
elämykset eivät unohdu, mutta niitä ei voi enää tavoittaakaan. 

Vuosien ja kokemuksen karttuessa ei pelaaminen ole kuitenkaan menettänyt 
mitään. Se on vain muuttunut. Kypsyminen ja näkökulmien laajeneminen 
ovat avanneet uusia ovia pelaamisen fantastiseen maailmaan. Tavoitteet ja 
tarkoitusperät ovat muuttuneet. Hahmon henkinen elämä ja persoonalli¬ 
suuden syvemmät piirteet ovat tulleet vuosien varrella kiinnostavammiksi 
toiminnallisuuden ja jännityksen kustannuksella. 

Viime aikoina olen peliryhmäni kanssa aloittanut kokonaan uudenlaisen 
pelin. Olemme kehittäneet oman maailmamme, jossa muutaman kymmenen 
hahmon ryhmä lähtee tutkimaan uutta mannerta. Kaikki hahmot ovat 
pelaajien käytössä, kukaan ei ole pelinjohtajan hallinnassa. Pelinjohtajiakin 
on useampia, vastuussa eri alueista pelimaailmassa, jolloin kaikki voivat 
pelata tietämättä liikaa taustavoimista. Peli on pitkäjänteistä, tapahtumat 
kulkevat välillä kuukausien ja vuosien yksiköissä, välillä päivittäisissä 
seikkailuissa. Tarkoitus on saada uusi yhteisö vaikeuksienkin kautta kukois¬ 
tamaan ja pelihahmot sopeutumaan toistensa seuraan. Jokaisella pelaajalla 
on käytettävissään satunnainen tapahtuma (hiukan Whimsy Card'ien tapaan) 
pelikertaa varten. Sen mukaan voi yhteisölle tai yksilölle tapahtua hyvää tai 
pahaa, pelaajan päätöksen mukaan. Itsetarkoitus ei tietenkään ole kasata vai¬ 
keuksia porukan tai yksittäisen jäsenen niskoille, mutta hankaluudet pakotta¬ 
vat pelaajat ideointiin ja yhteistyöhön. 

Vaikka jokaisella pelaajalla on useita hahmoja, en usko roolipelaamisen 
kärsivän. Se vain muuttuu ja saa uusia näkökulmia. Tällaisten uusien 
kokemusten kautta olen huomannut, että roolipeleistä löytyy koko ajan 
jotain uutta ja ihmeellistä jopa vanhalle ketullekin. Kaikkea ei ole vielä 
keksitty, eivätkä valmiit ohjekirjat ole kullalla päällystetty tie pelitaivaaseen. 
Oma ideointi kannattaa. 


****************************** 

Muutos ja vaihtelu ovat roolipelialan peruselementtejä. Aikojen varrella ovat 
pelintekijöiden mielet luoneet mitä erilaisinta ja moninaisinta tarjontaa 
pelikauppojen hyllyille. Ehkä näiden maailmojen ja pelien outous vanhem¬ 
man sukupolven silmissä on ollut eräs syy toinen toistaan ihmeellisempien 
syytösten viljelyyn roolipelejä kohtaan. Olen viime aikoina jopa Suomessa 
törmännyt lehtiartikkeleihin, joissa roolipelaajia väitetään saatananpalvojiksi 
ja mustan magian harjoittajiksi. Nopat ja miniatyyrit ovat erään mielipidekir¬ 
joituksen mukaan rituaalinoppia ja -nukkeja. Käden murtuminen yhdistettiin 
samaisessa jutussa edellisenä päivänä lopetettuun roolipelaamiseen, kaiketi 
jonkinlaisena pimeän voimien salaperäisenä kostona. Väittipä sama ihminen 
vielä "kaikkien kolmen nopan" heittelyn tarkoituksena olevan "saada kaikilla 
paras luku" eli 666. AD&D:n pelaajien olisi siis syytä lakata tavoittelemasta 
maksimiarvoja hahmoilleen välttääkseen pedon merkkiä. 

Myöskin huomiota on saanut joskus 80- luvun alussa tapahtunut roolipelaa¬ 
jan itsemurha Yhdysvalloissa. Ihmetyttää, miten moisella asialla voidaan 
yhdistää roolipelaaminen saatananpalvontaan. Itse en ainakaan tunne ketään 
pelaajaa, joka olisi tappanut itsensä - ja vaikka tuntisinkin, en varmaan 
yrittäisi herättää häntä henkiin millään D&D:n loitsulla. 


Tällaiset syytökset huvittavat, mutta samalla hieman hirvittävät. Jotenkin 
muistuu mieleen keskiajan noitavainot, joiden aikana tapettiin tuhansia 
miehiä ja naisia ilman todellista syytä. Itse en ainakaan halua mennä 
perunakellariin piiloon suojelupoliisia tai fanaattisia uskonnollisia kiivailijoi¬ 
ta. 

Claymoren päätoimittajana koen lehtemme ilmestymisen merkkitapauksena. 
Emme pyri markkinoille vanhempien lehtien kilpailijana, vaan lisänä, ja 
osoituksena siitä, että Suomi pienestä koostaan ja pelaajakunnastaan huoli¬ 
matta pystyy tuottamaan uutta ja monipuolista aineistoa alalle, joka on 
hitaasti kipuamassa yleiseen tietoisuuteen ja hyväksyntään. Toivon, että 
onnistumme osaltamme lieventämään harrastustamme kohtaan tunnettuja 
epäluuloja ja tarjoamaan mielenkiintoista luettavaa niin uusille kuin vanhoil¬ 
lekin roolipelaajille. Uskon, että kaikesta maallisen yhteiskuntamme mate- 
rialistisuudesta huolimatta roolipelien alkuperäinen, puhdas ja tavoittelemi¬ 
sen arvoinen henki on vielä ulottuvillamme - ehkä me pystymme auttamaan 
sen löytämisessä. 

















NUMEROKOKOELMASTA 

YKSILÖKSI 




Roolipelin sielu ovat tietysti sen pelihahmot. Juuri 
hahmojen elämään sisäistyminen, niiden ongelmien 
käsittely ja tapahtumien niiden kautta kokeminen 
erottavat roolipelin niin selvästi muista peleistä. 
Pelihahmojen oleellisen merkityksen vuoksi niiden 
tekeminen, 'luominen', on tärkeä toimenpide, johon 
pelaajat yleensä paneutuvatkin tarkasti. Kuitenkin 
yllättävän monessa roolipelissä käsitellään hahmon 
tekemistä hyvin niukasti, vain pakolliset tekniset 
kuviot esittäen. Usean roolipelin hahmolomakkees¬ 
sa pelihahmon luonteenpiirteet, henkiset ominaisuu¬ 
det, tavat ja tottumukset saavat tilaa minimaalisen 
vähän, joissakin niille ei ole tilaa lainkaan. 


Myös pelihahmon tausta, sen menneisyys, tiedot sen 
entisistä toimista, ystävistä ja vihollisista loistavat usein 
poissaolollaan. Ja nimenomaan roolipelin kyseessä 
ollen, juuri kaikki tuo tieto olisi merkittävää. Eihän pelaa¬ 
jalle ole mitenkään mahdollista eläytyä kunnolla hah¬ 
monsa rooliin ja elämään, jos hän ei tiedä niistä mitään! 




Jokaisessa hahmolomakkeessa on kyllä yleensä hyvin 
tilaa hahmon eri taidoille, kyvyille ja varusteille. Hahmon 
nykyisen ketteryyden, voimakkuuden, älykkyyden ja sen 
muiden taitojen tunteminen ei kuitenkaan kerro paljon¬ 
kaan itse hahmosta ajattelevana ja tuntevana yksilönä. 
Millainen se on luonteeltaan; rauhallinen, vilkas, äkkipi- 
kainen vai mietiskelevä? Kuinka se reagoi uhkaaviin 
tilanteisiin; hyökkäämällä, pakenemalla vai rauhallisesti 
tarkkailemalla? Mitkä ovat sen ajatukset, uskomukset ja 
tavoitteet? Millainen on ollut sen lapsuus ja nuoruus ja 
miksi se on lähtenyt 'seikkailemaan'? 

On oikeastaan aika yllättävää, kuinka harvoin pelaaja 
itsekään tulee ajatelleeksi tällaisia varsin selviä asioita. 
Ehkä tämänkaltaisten asioiden puuttuminen monen 
roolipelin sääntökirjoista on totuttanut pelaajat joko 
sisällyksettömiin 'pahvihahmoihin' tai oman itsensä 
kopioihin. Hyvin helposti käy nimittäin niin, että pelaajan 
hahmolle kehittyy täysin samanlainen luonne kuin pe¬ 
laajallekin, tämä projisoi omat tunteensa ja luonteenpiir- 
teensä suoraan hahmolleen. Tällainen menettely on 
hyvin ymmärrettävää, mutta ei tietenkään edistä hyvää 
roolipelaamista. 

Kaikissa peliporukoissa ei hahmoille kaivatakaan min¬ 
käänlaista syvempää olemusta. Jotkut, varsinkin aloitte- 
levat roolipelaajat, pelaavat mielellään yksioikoisia 'tapa 
kaikki ja etsi aarre'-seikkailuja. Tällaisten joskus melkein 
lautapelitasoa olevien seikkailujen sankareille ei ole 
mitään tarvetta rakentaa kovin realistisia luonnekuvia ja 
historioita, koska pelaajat eivät niistä kuitenkaan pelis¬ 
sään välittäisi. Heille voitettujen hirviöiden ja löydettyjen 
aarteiden lukumäärä on paljon tärkeämpi kuin syy sii¬ 
hen, miksi hahmo yleensä touhuaa täällä verenhimoise¬ 
na kirves kädessä (ankea lapsuus ehkä?). 


KOKEMUKSIA KOHTUULLISESTI 

Hahmosta ei ole tarpeen tehdä mitään psykoanalyysia, 
eikä sen murrosiän ongelmia tarvitse käsitellä finni 
finniltä. Mainitun ajan vaikutuksia hahmon elämään 
riittää hyvin kuvaamaan vaikka se, että saatuaan kuu- 
dettatoista kertaa kielteisen vastauksen treffipyyntöönsä 
hahmo hermostui ja tunkeutui armaansa kotiin väkisin 
(muistamatta äkkipikaisen isän olemassaoloa). Siitä 
lähtien hänen piirteitään on komistanut murtunut nenä. 
Liiallinen pikkutarkkuus ei ole järkevää, koska kysees¬ 
sähän on kuitenkin vain pelihahmo, ei oikea henkilö. 
Eikä ole kovinkaan mieltäylentävää väsätä päiväkaupal- 
la henkilöhistoriaa hahmolle, joka saattaa saada sur¬ 
mansa jo ensimmäisellä pelikerralla. 

Jonkinlainen taustatarina hahmolle olisi silti hyvä olla 
olemassa, sellainen joka itseisarvonsa lisäksi toisi mah¬ 
dollisesti lisäväriä pelitilanteisiin ja seikkailuihin. Hah- 










mon menneisyyden kartoittamisessa kannattaa harras¬ 
taa yhteistyötä pelinjohtajan kanssa. Hänellä voi olla 
painava sanansa sanottavana erilaisiin ratkaisuihin, 
koska hänhän kuitenkin tuntee maailmansa parhaiten. 
Idearikas pelinjohtaja voi myös helposti käyttää hahmo¬ 
jen historioita apuna juonenkäänteissä. Vanhat vihamie¬ 
het tai ystävät saattavat vaikuttaa tapahtumien taustalla. 
Joku hahmoista on ehkä hankkinut erikoisia kykyjä, 
tietoja tai esineitä joskus aiempina vuosinaan. Jollakin 
onnettomalla voi olla kannettavanaan synkkä salaisuus 
tai peräti kirous, jota hän ei paljasta lähimmille ystävil- 
leenkään. 

Kokemuksen mukaan pelaajat lähes poikkeuksetta 
haluavat hahmolleen mahdollisimman kiinnostavan 
taustan, jos se vain suinkin on mahdollista. Ensinnäkin 
se antaa hahmolle elävyyttä ja saa pelaajan kiinnostu¬ 
maan sen elämästä. Toiseksi se tuo peliin väriä sekä 
erilaisten etujen, haittojen että yllätysten muodossa. 

Tunnetuimmissa peleissä tällaisia tausta-asioita on 
käsitelty valitettavan harvoin. Ehkäpä parhaana poik¬ 
keuksena tulee mieleen Cyberpunk, jonka yksinkertaiset 
ja selvät taulukot antavat hyvän pohjan hahmon ominta¬ 
keiselle persoonalle. Tosin päävastuu jää tässäkin 
pelaajille itselleen, taulukot antavat lähinnä vain seu¬ 
rauksia, syyt ja yhteydet on itse keksittävä. Joissakin 
peleissä, esimerkiksi uudessa Elricissä, Shadovvrunissa 
ja Elhendissä, löytyy muutama sivu/taulukko menneisyy¬ 
den, luonteen ja yksityiskohtien kartoittamiseksi, toisissa 
taas (esim. Tie Tähtiin 2300:ssa) asia on kuitattu lyhy¬ 
esti hahmojen ura- ja ammattiputkilla, mutta yksityis¬ 
kohtia on turha etsiä. Over The Edgessä hahmon koko 
persoona taustoineen kehotetaan luomaan itse. Paljon 
on kuitenkin niitä pelejä, joissa asialle ei ole uhrattu 
riviäkään ja hahmonluonnin yhteydessä ainoa tapa, 
jossa pelaaja pääsee vaikuttamaan prosessiin, on no- 
panheittokäden valitseminen (vasen/oikea). 

IDEAT VÄHISSÄ? El HÄTÄÄ - APU LÖYTYY! 

Hyvin varustetussa roolipeliliikkeessäkin lähes ainoita 
hahmonluontiin tarvittavia apuvälineitä ovat nopat ja 
hahmolomakkeet. Ainoa suomeksi julkaistu apuväline 
on 'Mikä hahmolle nimeksi?' -opas, mutta vastauksen 
mainittuun kysymykseen näkee jo vihkosen kannesta 
(Jaakko Mäntyjärvi), eikä nimen keksiminen vaikuta 
paljonkaan hahmon luonteeseen ja historiaan, niin tär¬ 
keää ja mielenkiintoista kuin se muuten onkin. 

Ulkomaan kielillä mainittavin apu puutteeseen ovat Task 
Forcen julkaisemat CENTRAL CASTING -kirjat. Ne 
antavat mainiota ulkopuolista apua hahmon elävöittämi¬ 
seen. Sarjassa on ilmestynyt kolme kirjaa, jotka kattavat 
fantasia(keski)ajan, nykyajan ja tulevaisuuden. Paras 
näistä on mielestäni nykyaikaa käsittelevä HEROES 
NOW, jota sopivasti tulkitsemalla voi helposti käyttää 
niin menneisyyden kuin tulevaisuudenkin hahmojen 
apuna. 

Kukin Central Casting-sarjan kirjoista sisältää pelkäs¬ 
tään suuren joukon erilaisia taulukoita sekä tietysti 


ohjeet niiden käyttämiseksi. Kirjan sääntöjen mukaan 
pelaaja aloittaa kirjan alusta määritellen hahmon kansal¬ 
lisuuden, perheen sosiaalisen aseman, syntymätapahtu- 
man jne. siirtyen aina eteenpäin ohjeiden osoittamiin 
kohtiin. Näin pelaaja kulkee lapsuus- ja nuoruusvuosien 
kautta hahmon aikuiselämän tapahtumiin, joihin voikin 
sitten kuulua vaikka mitä; erilaisia ammatteja ja niiden 
mukanaantuomia seikkoja, tietoja asepalveluksesta, 
yllättäviä suhteita (jopa maan ulkopuolisiin tahoihin), 
harrastuksia, luonteenpiirteitä, yliluonnollisia tapahtumia, 
rikoksia (uhrina tai tekijänä), erikoisia syntymämerkkejä 
ja jopa lemmikkieläinten omituisia kykyjä. 

Tiukasti kirjan ohjeita seuraamalla hahmon menneisyy¬ 
destä saattaa muodostua jopa hiukan liian värikäs. 
Onneksi taulukoita voi käyttää aivan haluamallaan taval¬ 
la, valiten käyttöön vain ne, joita itse pitää järkevinä ja 
käyttökelpoisina. Omalle peliryhmälleni valitsin ensin 
kolmisenkymmentä sopivaa taulukkoa, listasin ne, ja 
annoin sitten kunkin pelaajan heittää yhteensä kuusi- 
seitsemän kertaa näistä taulukoista. Niiden tuloksia 
luovasti yhdistelemällä jokaiselle tuli sopivasti mielen¬ 
kiintoisia menneisyyden tapahtumia ja vaikutuksia. Joku 
oli ollut erikoisessa ammatissa, jonka johdosta saadut 
hämärät kontaktit vaikuttivat yhä hänen toimintaansa. 
Toinen omisti erään ylettömän hienon kulkuneuvon, 
joka oli peräisin tunnetulta rikollisjärjestöltä (miksi?). 
Kolmas oli kokenut mystisen hirviön kohtaamisen joskus 
nuoruudessaan ja tunsi yhä jäytävää pelkoa uudesta 
tapaamisesta. 

Muutamakin tällainen pikku detalji tuo väriä peliin ja 
laittaa pelaajat miettimään syitä ja seurauksia sekä 
näiden tarjoamia uusia mahdollisuuksia. 

Mikäli pelaajat eivät pidä tarpeellisena perusteellisen 
taustan luomista hahmolle, on Central Casting -sarjasta 
silti hyötyä. Sen sivuilta löytyy lukuisia hyödyllisiä taulu¬ 
koita, joita voi käyttää ihan yksinään. Esimerkiksi hah¬ 
mon eri luonteenpiirteet, tavat sekä ulkonäkö ja synty¬ 
perä lienevät sellaisia seikkoja, jotka jokaisella pelihah¬ 
molla tulisi olla selvillä. Idearikas pelinjohtaja tai pelaaja 
voi tietysti itsekin suunnitella vastaavia taulukoita. Nii¬ 
den suunnittelu voi olla hiukan hankalaa, mutta samalla 
hauskaa, ja itse tekemällä saa niistä taatusti halutun¬ 
laisia. 

Niille, jotka eivät yleensä pidä mistään satunnaisesti 
määriteltävästä, on Central Casting'eista silti hyötyä. 
Heittämisen sijaan pelaajat voivat valita valmiista listois¬ 
ta hahmoilleen sopivia lisätietoja ja tapahtumia. Tällöin 
tietysti pelinjohtajan on huolehdittava siitä, etteivät 
nämä valinnat pohjaudu pelkästään hyötynäkökohtiin. 

Central Casting kirjat - HEROES OF LEGEND, HE¬ 
ROES NOW, HEROES FOR TOMORROVV - ovat hin¬ 
naltaan satasen luokkaa kappale. 







LUONNE- JA HARRASTUSTAULUKOT 

Ohessa on muutama yksinkertainen taulukko satunnai¬ 
sesti määriteltäviä luonteenpiirteitä ja harrastuksia var¬ 
ten. Käytä taulukoita täysin haluamallasi tavalla, noppaa 
heittämällä tai valitsemalla. Valitse hahmollesi vain 
sellaisia piirteitä, joita arvelet myös pystyväsi toteutta¬ 
maan sen kautta. Jos itse olet kovin äänekäs ja vilkas 
ja olet tottunut pelaamaan sellaisia hahmoja, lienee 
turhaa valita uuden hahmosi pääpiirteeksi 'rauhallinen'. 


LUONTEENPIIRTEET 

1 AVULIAS 

2 REILU 

3 HUOLELLINEN 

4 REHELLINEN 

5 RAUHALLINEN 

6 INNOSTUNUT 

7 ROHKEA 

8 KÄRSIMÄTÖN 

9 UTELIAS 

10 EPÄLUULOINEN 

11 TUNTEELLINEN 

12 ITSEKESKEINEN 

13 SALAPERÄINEN 

14 MYÖHÄSTELIJÄ 

15 KITSAS 

16 PELKURI 

17 LAISKA 

18 SYNKKÄ 

19 HUOLIMATON 

20 JULMA 


HARRASTUKSET 

(* = sovella pelisi aikakauteen sopivaksi tai heitä 
uudelleen) 

1-2 RAKENTELU (pienoismallit/huo¬ 

nekalut/laitteet) 

3 KÄSITYÖT/ASKARTELU 

4-5 METSÄSTYS/KALASTUS 

6 KIIPEILY/ERÄRETKEILY 

7-9 URHEILU/VOIMISTELU (valitse laji) 

10 ELÄINTEN HOITO/KASVATUS 

11 PUUTARHANHOITO 

12-13 KERÄILY (valitse laji) 

14 MAALAAMINEN/PIIRTÄMINEN 

15 KIRJOITTAMINEN/SÄVELTÄMINEN 

16 VALOKUVAUS* 

17 ELEKTRONIIKKA/TIETOKONEET* 

18 KOKKAAMINEN 

19 (UHKA)PELAAMINEN 

20 JOKIN ERIKOINEN HARRASTUS (kek¬ 
si itse) 


Ja muuten, jos haluat uutta väriä peliin, kokeilepa välillä 
ihan toisentyyppistä hahmoa. Jos olet tottunut luomaan 
esimerkiksi stereotyyppisiä barbaari/taistelija/sotilas/soo¬ 
lo -hahmoja, luovupa kerran Conan/Rambo -tyypistäsi ja 
väsää vallan toisenlainen heppu! Eikä sen tarvitse olla 
edes sitä tuttua sukupuolta, joskin moinen veto vaatii 
sekä rohkeutta että mielikuvitusta. Kun vain 
ennakkoluulottomasti uskallat kerran ryhtyä pelaamaan 
aivan uudenlaisella hahmolla, voisin meikein lyödä 
vetoa siitä, ettet sitä kadu. Paitsi tietysti silloin, jos sinun 
tai hahmosi tavoitteena on pelkästään olla paras, 
mahtavin ja taitavin. Mutta eihän Tosi Pelaaja syyllisty 
moiseen. Eihän? 



















VIRHEARVIOINTEJA ROOLIPELEISSÄ 



Tälle palstalle voit lähettää omassa peliporukassasi lausuttuja mieleenjääneitä Viimeisiä sanoja', pieleen menneitä 
tilanteen arviointeja, hassuja/omituisia sääntökohtia tai muita osuvia möläytyksiä. Pääasia, että ne jotenkin liittyvät 
roolipeleihin tai -pelaamiseen ja että niissä on jotakin humoristista, vaikka hiukan sairastakin. Osoite sama kuin 
toimituksen, mukaan merkintä 'PIELEEN MENI!’. 


□ Tuskinpa mikään Jumala suuttuu noin pienestä asiasta , eiköhän niillä ole tärkeämpääkin tekemistä! 
(velho Boznar hiukan ennen äkillistä maanjäristystä) 

□ Jatkakaa te matkaa, mä jään tähän väijymään sitä. Ei sekään mahda mitään mun miniohjuksille! 
(soolo Mic Runner bioborgia paetessaan. Micin jäännökset löytyivät myöhemmin läheltä väijymispaikkaa) 

□ Tää huoneisto on taatusti tyhjä ja ne teidän näkemät 'ufomiehet' on silkkaa kuvittelua! (teknikko 
Branowski ovea avatessaan, noin sekunti ennen hajoamistaan yksittäisiksi atomeiksi) 

□ Mikä helvetin punainen lepakko? Olkoon vaikka vaaleanvihreä, tuskin meidän sitä tarvitsee pelätä! 
(taruja tuntematon noviisi Arma tutkimusretkellään Gloranthan pohjoisosissa; Punainen lepakko on tuhat 
tonnia painava kaaos-demoni, jonka siipien kärkiväli on lähes 100 metriä) 

□ Tulen olemuksen hallinta kuuluu perustaitoihini, joten älä mussuta turhia. Tässä on tulta tupakkaasi! 
(maagi Windeleen viimeiset sanat; jalostamoalueen tuhonnut palo saatiin sammutettua viikon kuluttua) 

□ Minä olen täällä oven takana piilossa! (Paulan hahmo Dragon Strikessa lohi-käärmeen takaa-ajamana) 

□ Yök! Grlöökk! Blph, ölgh, blukh! (vihertävää hyytelöä syönyt tutkija Johnson hyytelön osoittauduttua 
myöhemmin ihmisaivoiksi) 

□ Mä meen tällä kertaa hissillä, mä hajoon noiden rappusten ravaamiseen! (soolo Janos Cabor ennen 
viimeistä matkaansa; vapaa pudotus hissillä 27. kerroksesta) 

G 'Keijut vierailevat harvoin ihmisten kylissä, mieluimmin he telmivät metsissä. ' (D&D:n suomenkielinen 
sääntökirja Elf-hahmosta. Aiemmin fantasiapeleissä käännetty aina 'haltia'.) 

□ 'Peikot ovat ihmismäisiä, pieniä ja rumia hirviöitä..'. (Sama sääntökirja kuin edellä Goblineista 
kertoessaan.) 

□ 'Trullit ovat 8 jalan mittaisia, älykkäitä humanoideja, joiden nahka on kuin kumia'. (Kuten edellä, 
kohteena Troll. Yleensä käännöksissä 'peikko'.) 

□ ENNEN AVIOLIITTOA TAPAHTUVIEN SYYTÖSTEN MUUTOKSET NAISILLE (taulukon otsikko 
Fantasiakaupungit-lisäosassa) 











Ex Oblivium: 

CHIVALRY AND SORCERY 

(Ed Simbalist & Will Barkhaus) 

Mark Twainia mukaellen: Chivalry and Sorcery on peli jota monet haluaisivat sanoa pelanneensa, mutta 
jota harvat todella haluavat pelata. 

Edesmenneen FGUn julkaisema Chivalry and Sorcery on käsite esihistoriallisten (lue: 1974-84) 
roolipelien joukossa. Peli ilmestyi alunperin 1977, ja uusittu laitos, jota tämä juttu käsittelee, tuli 
markkinoille vuonna -83. C&S ei koskaan saavuttanut mainittavaa menestystä, mutta on onnistunut 
hankkimaan itselleen legendaarisen maineen pelinä, jota on lähes mahdoton pelata. Tästä huolimatta/joh¬ 
tuen C&S jaksaa edelleen kiinnostaa harrastajia kymmenen vuotta vanhanakin. 

Mutta mitä ssillä on tasskuissaan? 

Puhtaasti ulkoisilta piirteiltään C&S ei erityisemmin vakuuta nykyisten pelien rinnalla; Mitättömän 
kannen omaava vankkarakenteinen laatikko kätkee sisälleen kolme sääntökirjaa, joista ensimmäinen 
sisältää hieman yleisluontoista asiaa roolipelaamisesta ja hahmon luomiseen vaadittavat säännöt 
(vaatimattomat 44 sivua). 

Toinen kirja pursuaa taulukoita, pitäen sisällään tietoa ritarilaitoksesta, ase-ja haamiskaluettelot ja erittäin 
laajan varusteluettelon hintoineen. Lyhyesti käsitellään myös (kristittyjen) pappien kyvyt. Loppuosa 
kirjasta on omistettu C&S:n taistelujärjestelmälle, josta enemmän tuonnempana. Viimeinen osa säännöistä 
koostuu taikuussäännöistä ja otusluetteloista, jotka kuvaavat erilaisten orkkien ja urveloiden lisäksi myös 
liudan demoneja. Pelin kuvituksesta on turha puhua, kaikki vähäiset kuvat ovat pieniä ja enimmäkseen 
onnettomia tuherruksia. 

Tiivistetysti C&S:n sääntöjä voi kuvata yhdellä sanalla: käsittämätön. Ei riitä, että teksti on tiivistä ja 
vaikeaa, mutta sen järjestämisessä on nähty selvästi vaivaa, jotta pelaajat saataisiin turhautumaan ja 
tuntemaan itsensä oppimishäiriöstä kärsiviksi. Ensimmäisen aavistuksen tulevasta saa jo vilkaisemalla 
kirjojen takakansissa olevia sisällysluetteloita, jotka ovat täynnä helmiä kuten: 9.17 Hevosella ratsastami¬ 
nen, tai 12.18 Linnoitetut rakennukset: rakennusajat ja -hinnat. C&S:n jälkeen tuntuvat yliopiston 
opetusohjelma tai VR:n aikataulut selkokieleltä. Kun lukukelvottoman tekstin välillä rikkovat loputtomilta 
tuntuvat sekavat taulukkojonot, en todellakaan ihmettele, ettei C&S ole kerännyt ympärilleen sankkaa 
ihailijakuntaa. 

Tässä vaiheessa tulee C&S:n puolustukseksi sanoa, etteivät muutkaan ensimmäisen sukupolven roolipelit 
olleet mitään lukijaystävällisyyden mestarinäytteitä. On kuitenkin anteeksiantamatonta, että hahmoa 
luovan pelaajan täytyy kahlata kaikkien 44 asiaa käsittelevän sivun läpi löytääkseen aivan niiden lopusta 
säännöt, jotka antavat hahmolle tämän omistamat taidot ja kokemuksen. Magiaa käsittelevät säännöt ovat 
aivan asia erikseen, niiden tajuaminen vaatii ainakin viisi huolellista läpilukua ja masokismiin taipuvaisen 
luonteen. 


Sääntöjä, sääntöjä, sääntöjä ja sääntöjä 


Chivalry & Sorceryn kaksi avainkäsitettä ovat realistisuus ja keskiaikaisuus. Useimmat pelin voimat ja 
heikkoudet kytkeytyvät juuri näihin piirteisiini. Realistisuuteen pyrkiminen tuo mukanaan monimutkaisten 
sääntöjen tulvan, joka rasittaa peliä erityisen pahasti, koska C&S on Dungeons & Dragons-tyyppinen 
kokoelma sääntöjä, joita ei yhdistä mikään yhtenäinen järjestelmä. Toisaalta yhdistettynä sääntöjen 
vankkaan keskiaikaiseen tunnelmaan realistisuus antaa C&S:lle sen ominaisluonteen. 


Hahmon luominen on yhdistelmä nopanheittoa ja hahmopisteiden jakoa. Mielenkiintoisena piirteenä on 
hahmon horoskooppimerkin ja syntymäenteiden suuri merkitys, erittäin hyvä yksityiskohta, jota 
valitettavasti muut pelit Dragonquestia ja Hämmasteria lukuunottamatta eivät juuri ole hyödyntäneet. 
Peli perustuu hahmoluokkiini, jotka ovat lähinnä suuntaa-antavia, eivätkä yhtä sitovia kuin esim. 
(A)D&D:ssä. Mahdolliset pelaajarodut vaihtelevat tavanomaisista haltioista ja kääpiöistä vampyyreihin ja 
peikkoihin. 

Erilaisia ominaisuuksia hahmolle määritellään kymmenkunta, erikoisuutena mukana ovat mm. lauluääni 
ja hurskaus. Kyvyt ja taidot ovat taistelutaitoja lukuuottamatta prosenttipohjaisia ja lievästi sekavia käyttö- 







tarkoituksiltaan ja -tavoiltaan. Eräät taidot on edelleen jaoteltu alaluokkiin, hyvänä esimerkkinä on 
ruoanvalmistus, joka jakaantuu vaatimattomasti kymmeneen alataitoon. 

Paras piirre C&S:n hahmon luomisessa on ehdottomasti se tarkkuus, jolla uuden pelaajahahmon tausta ja 
asema yhteiskunnassa määritellään. Perhetausta on keskiaikaisessa yhteiskunnassa äärimmäisen tärkeä, ja 
tasa-arvo ja yksilönvapaus ovat melkoisen tuntemattomia käsitteitä. C&S ei edes teeskentele olevansa 
reilu pelaajia kohtaan, vaan nämä voivat saada täysin eritasoiset hahmot toisiinsa verrattuna. Tämä asettaa 
pelaajille melkoisen haasteen, mutta missä vaiheessa on kiveen hakattu se jumalallinen määräys, että 
alottavien pelaajahahmojen tulee olla keskenään tasaveroisia? 

Chivalry & Sorceryn vakava suhtautuminen keskiaikaan näkyy hyvin taistelusääntöjen yhteydessä. Aseet 
ja haarniskat eivät ole toivoton sekasotku eri aikakausien tuotteita heitettynä yhteen läjään, kuten 
useimmissa peleissä. Aseet on luokiteltu käyttötapansa, nopeutensa, painonsa, ulottuvuutensa ja vahinkon¬ 
sa mukaan. Haarniska puolestaan vähentää iskujen aiheuttamaa vahinkoa. Taisteluvuoro on mitaltaan 
vaatimattomat kaksi ja puoli minuuttia, tosin huippuluokan ritari ehtii tässä ajassa suorittaa kuusi 
hyökkäystä. Taistelusäännöt ovat täynnä pikkuhienouksia, kuten tönäisyt ja kriittiset osumat, itse pidän 
erityisesti hevosen rampauttamista käsittelevistä säänöistä. C&S:n taistelu on melkoisen veristä ja 
vaarallista, mutta kulkee kokemuksen karttuesa suhteellisen juohevasti. Turnajaiset on käsitelty omana 
taistelusääntöjen jaksonaan erittäin perusteellisesti. 

Turhauttavin ja samalla kiehtovin osa C&S:n sääntöjä on taikuus. Säännöt ovat toivoton sekasotku, mutta 
taikuuden periaatteet ja yksityiskohdat ovat mielenkiintoisia. C&S lähtee siitä olettamuksesta, että magia 
on tietoa ja taikurit verrattavissa tutkijoihin. Magia ei tässä pelissä ole vauhdikasta pyrotekniikkaa, vaan 
usein hidasta puurtamista salatun tiedon esiinkaivamiseksi. 

Erilaisia magianharjoittajia löytyy säännöistä lähemmäs kaksikymmentä, mukana ovat shamaanit, 
astrologit, nekromantikot ja kabbalistit. Kaikki taikurit ovat hyvin rajattuja kyvyiltään, eivätkä kohoa 
kaikkivoiviksi mahtimiehiksi, kuten useissa peleissä. C&S:n magialla on vahva salatieteiden vivahde, eikä 
olekaan ihme, että juuri tämä peli sai oman osansa ahdasmielisten uskonryhmien hyökkäyksistä. 
Erityiskiitoksen ansaitsee demonologiaa käsittelevä jakso. Pelin demonit ovat astuneet suoraan Miltonin 
Kadotetun paratiisin sivuilta, täältä löytyvät langenneet enkelit Azaelista itse Lucifer Aamutähteen. 
Valitettavasti tunnelman pilaavat demoneiden pelitiedot, ongelma, joka vaivaa monia muitakin fantasiape- 
lejä. Kuka tarvitsee Belialin taisteluarvoja? Helvetin herttuoiden ei tulisi olla kuolevaisten voitettavissa 
teräksen ja loitsujen avulla, vaan ainoastaan älyn ja viekkauden keinoin. 

Muut hirviöt on toteutettu kohtalaisen taitavasti. Lohikäärmeet ovat mahtavia petoja keskiaikaisten tarujen 
hengessä, eli lähes mahdottomia tappaa, ja kuollessaankin vaarallisia. Erilaisia hirviöitä on kiitettävän 
vähän, rajoittuen lähinnä perinteisiin taruolentoihin. Peikot ovat sopivan pelottavia, varsinkin vesipeikot, 
jotka ovat paljon velkaa hurmaavalle parille Grendel ja Iggwilf. 

Pää poikki, pää poikki! 

Roolipelinä Chivalry & Sorceryä ei valitettavasti voi suositella kenellekään. Ainakin osaksi saman 
aihepiirin kattavia pelejä ovat mm. Hämmaster ja Ars Magica, jotka ovat kumpikin huomattavasti 
pelaajaystävällisempiä, ko. peleistä erityisesti Hämmaster on selvästi paljon velkaa C&S:lle. Jos haluat 
hukuttautua käsittämättömien sääntöjen pohjattomaan suohon, Rolemaster lisäosineen on helpommin 
saatavilla ja tarjoaa vielä enemmän mahdollisuuksia hirttäytyä systeemin kieroutumiin. Vaivattomasti 
pelattavaa fantasiaroolipeliä etsivää voin neuvoa vain Monty Pythonin sanoin: "Run away!" 

Paras käyttötarkoitus C&S:lle on lähdekirjana toimiminen. Pelin varuste-, linna- ja yrttiluettelot ovat 
ensiluokkaisia, ja magiasäännöistä löytyy paljon pureskeltavaa. Sääntöpuuhastelijoille taistelujärjestelmä 
voi tarjota vaihtoehdon esim. (A)D&D:n vastaavalle. Keskiaikaisesta roolipelaamisesta kiinnostuneelle 
suositteluin kuitenkin Columbia Gamesin Lionheartin tai ICE:n Robin Hoodin hankkimista, jos tämän 
jälkeen intoa ja rahaa riittää, niin C&S voi olla harkitsemisen arvoinen ostos (Chivalry & Sorceryä ei 
löydy enää alan liikkeistä. Ainoa tapa hankkia se on ostaa se käytettynä, toim.huom.). 

P.S. Chivalry & Sorcery sai myöhemmin seurakseen laajennusosia, jotka lisäsivät sääntöjä ad nauseam 
tyyliin Rolemaster Companion 1 -N. Näistä ensimmäinen, C&S Sourcebook, pitää sisällään miniatyyrifi- 
guureja käyttävän armeijataistelujärjestelmän, joka saattaa kiinnostaa asianharrastajia. 







LEIJONAMIELI 



Kukapa ei tuntisi tarinaa ylväästä ja 
hyvästä kuninkaasta joka kohtasi 
Robin Hoodin Sherwoodin saloilla ja 
pelasti valtakunnan oikukkaan ja 
ilkeän Prinssi Juhanan juonitteluil¬ 
ta. Itävallan häijy Herttua Leopold 
oli vääryydellä vanginnut jalon 
Richard-ritarin linnaansa tämän 
ollessa paluumatkalla kuu¬ 
luisalta ristiret keltään. 
Kaikkien onneksi bardi Blon- 
del löysi vangitun kunkun 
laulamalla tämän suosikkibal- 
ladia ympäri Eurooppaa ja 
näin Richard saapui viime 
hetkellä takaisin Englantiin, 
pani pahat pojat telkien taa 
ja jakoi pullaa ja tivolihuveja 
ihan kaikille köyhän mutta 
onnellisen kansansa ihmisille. 

Totuus Richard Coeur de Lio- 
nista on tietysti tarua ihmeelli¬ 
sempää. Hän oli punatukkainen 
pätkä jolla oli raaka ja ahne 
luonne ja selviä taipumuksia 
pyrkyriksi. Hän riisti kruunun 
isältään Henry II:lta kapinassa 
veljiensä kanssa, joita ei myös¬ 
kään kohdellut erityisen reilusti 
joskin reippaasti. Hän oli Englannin 
kuningas, joka ei puhunut sanaakaan 
englantia, vietti hallintoajastaan vain 
puoli vuotta Englannissa eikä edes 
näyttänyt Sean Connerylta. 

RISTIRETKI 

Leijonamieli on saavuttanut ehkä eni¬ 
ten mainetta saavutuksistaan Pyhällä 
Maalla. Edes pyhiinvaeltajan sauvan 
katkeaminen ennen ristiretkelle lähtöä 
ei pidätellyt Richardia vaikka sitä pi¬ 
dettiin erityisen pahana merkkinä. Hän 
näki kohtalonaan valloittaa Pyhä Kau- 

punki Jerusalem takaisin kristittyihin 
käsiin ja kruunata itsensä Pyhän Maan 
kuninkaaksi. Kootakseen armeijan 
Richard myi lähes kaiken omaisuuten— 
sa ja olisi sanojensa mukaan myynyt 
Lontoonkin jos olisi löytänyt tarpeeksi 
rikkaan ostajan. Hän repi rahat kansan¬ 
sa selkänahasta retkelleen etelän au¬ 



rinkoon. Kilpajuoksu Ranskan Philipin 
kanssa yltyi välillä kovaksikin. Mutta 
moninaiset takaiskut viivyttivät Richar¬ 
dia. Matka jonka olisi pitänyt sujua 
kahdessa viikossa kesti Leijonamieleltä 
kymmenen kuukautta. 

Lyonissa silta romahti armeijan ylittä¬ 
essä sitä. Onnekkaasti hukkuneita oli 
vain kaksi. Richardin täytyi kuitenkin 
järjestää kulku Rhone -joen yli veneis¬ 
tä tehdyllä sillalla. Marseillessa hän sai 
kuulla, että hänen sadan aluksen lai¬ 
vastonsa oli vielä Portugalissa soti¬ 
massa maureja vastaan. Richard joutui 
vuokraamaan kolmekymmentä laivaa 
Marseillesta millä hän kuljetti armei¬ 


jansa Italiaan. 

Sisiliassa Richard valtasi pääkaupunki 
Messinan paikallisen hallitsijan kanssa 
syntyneiden erimielisyyksien takia ja 
peri saaren kuninkaalta 40 000 kulta- 
rahaa lunnaina. Sen jälkeen hän järjesti 
naimakaupan veljenpoikansa ja kunin- 
kaantyttären kanssa ja lahjoitti 
kuninkaalle ihmeellisen lahjan, 
kadonneen miekan Excalibu- 
rin! Sen Richard oli ilmeisesti 
onkinut lammesta johon se oli 
nakattu, tai sitten kyseessä oli 
suuren luokan kusetus italia¬ 
laisten kustannuksella. Sisilias¬ 
ta Richard purjehti eteenpäin 
mutta joutui Kyprokselle hä¬ 
nen äitinsä ja morsiamensa 
harhauduttua sinne myrskyn 
kourissa. Richard ei suostunut 
kyproslaisten lunnasvaatimuk¬ 
siin vaan valtasi saaren muuta¬ 
massa kuukaudessa ja jatkoi 
matkaansa Palestiinaan. 

Pyhällä Maalla Coeur de Lion 
saavutti suuren menestyksen 
sotapäällikkönä. Hän sai lisäni¬ 
mensä vastustajiltaan sarasee- 
neilta taisteluvoimansa tähden. Kaksi 
kertaa Richard kävi Jerusalemin por¬ 
teilla, muttei uskaltanut yrittää valloit¬ 
taa keskellä muslimialuetta olevaa 
kaupunkia. Sotaretki ei kuitenkaan ol¬ 
lut pelkästään kunniaksi kuninkaalle. 
Hän häpäisi Itävallan Leopoldin polje- 
tuttamalla tämän lipun tantereeseen ja 
saattoi nykypäivän rasistit häpeään 
teurastuttamalla 2500 vankia sa- 
raseenipäällikkö Saladinin armeijan 
silmien edessä vallattuaan Acren kau¬ 
pungin. Kuitenkin Richard vastasi ai¬ 
kalaistensa silmissä parhaiten ritariaat- 
teen vaateita. Hän jätti Pyhän Maan 
syksyllä 1192 huolestuneena valtakun¬ 
tansa tilasta. Seuraavana vuonna Sala- 
























din kuoli ja pahin este Jerusalemin 
valloitukselle poistui. Kaupunkia ei 
kuitenkaan ristiretkien aikana vallattu. 

VAIKEUKSIEN KAUTTA 
KUOLEMAAN 

Richardin paluu Eurooppaan oli vielä 
hankalampi kuin menomatka. Hänen 
laivansa joutui myrskyssä erilleen 
muusta laivastosta ja joutui taisteluun 
merirosvoja vastaan jotka kukistettiin. 
Kuultuaan vihollistensa odottavan hän¬ 
tä Marseillessa Richard värväsi kukis¬ 
tamansa meren veljet viemään itsensä 
Adrian meren pohjoisrannalle. Hänen 
aluksensa joutui kuitenkin haaksirik¬ 
koon ja ajautui Saksan vihamielisen 
keisarin Henrik VI:n alueille. Richar¬ 


din matkan jatko lähenteli 
legendaa. Hän matkusti naa¬ 
mioituneena, joutui vangiksi, 
mutta vapautettiin. Loppujen 
lopuksi hän kuitenkin joutui 
vihamiehensä Leopoldin kou¬ 
riin ja hänet vangittiin hert¬ 
tuan linnaan. Oli vuoden 1192 
loppu ja virallisesti Richardin 
kerrottiin hukkuneen. Kuiten¬ 
kin jotain kautta maailmalle 
saatiin tieto kuninkaan van¬ 
keudesta ja hänen vihollisensa 
aloittivat kilpajuoksun vastus- 
tajansa lunastamisesta. 

Richard onnistui välttämään joutumi¬ 
sensa vihollistensa käsiin kaunopuhei¬ 
suutensa ja lunnaiden korkeuden an¬ 
siosta. Hän onnistui lunastamaan itse 
itsensä vapaaksi 150 000 kultarahan 
panttia vastaan. Syntynyt velka oli täs¬ 
sä vaiheessa pienimpiä Leijonamielen 
huolista. Ulosmittaushan oli arvatta¬ 
vasti vaikeaa. 

Richard palasi Englantiin, palautti ka¬ 
pinaa suunnitelleen Juhanan kuriin ja 
nuhteeseen ja kokosi uuden armeijan 
sotaan Ranskaa vastaan. Hän eteni py- 
säyttämättömällä voimalla, valtasi alu¬ 
eita, voitti kahakoita ja taisteluita ja 
solmi liittolaisuuksia. Kuitenkin hänen 
suunnitelmansa sortuivat vuonna 1199 
hänen menettäessään henkosensa tyy¬ 
pillisessä tempauksessaan. Hänet ta¬ 


voitti tieto siitä, että joku maajussi oli 
löytänyt aarteen ja toimittanut sen lin¬ 
nanherralleen Archard of Chaluselle, 
joka aikoi pitää sen itsellään. Richard 
oli eri mieltä ja lähti itse toimittamaan 
asiaa. Chalusen linnassa oli tietämän 
mukaan tuskin viittätoista miestä huo¬ 
nosti valmistautuneena, mutta seuran¬ 
neessa kahakassa Richard sai varsijou- 
sen nuolen olkaansa. Hän menehtyi 
siitä seuranneeseen kuolioon 41-vuoti¬ 
aana. Ennen kuolemaansa kuningas 
jätti Prinssi Juhanalle valtakuntansa ja 
kolme neljännestä omaisuudestaan. 


hänen astuessaan valtaan, mutta epäva¬ 
kaampi. Richardia onkin arvosteltu 
parhaimmillaan vain keskinkertaiseksi 
hallitsijaksi. 

Leijonamieltä muistaessamme meidän 
tulisi pitää mielessä, että hän oli aikansa 
ihminen, raaka ja ahne, mutta samalla 
peloton soturi ja taitava runoilija. On 
kyseenalaista josko Blondelilla tosiaan 
riitti puhku laulella samaa piisiä ympäri 
Euroopan linnoja tai josko Richard 
tosiaan olisi onkinut Excaliburin jonkun 
lammen pohjamudista. Nämä myytit 
kertovat meille kuitenkin aikalaisten ku¬ 
van kuninkaasta, joka toimi esikuvallise¬ 
na ritariaatteen lipunkantajana ja sanka¬ 
rillisena sotapäällikkönä. 


LEIJONAMIELEN AIKA ROOLIPE¬ 
LEISSÄ 

Richardin aika tarjoaa kiinnostuneelle 
roolipelaajalle rajattomat mahdollisuu¬ 
det. Seikkailut Roope Hupun kanssa 
Shermetsän saloilla tai taistelut Pyhän 
Maan aavikoilla ovat kenen tahansa 
saavutettavissa. Eräiden pelien lisäosat 
tarjoavat tietoa kyseisestä ajasta, mainit¬ 
takoon tässä GURPS Middle Ages 1 ja 
useat Robin Hood -modulit. Pelisy stee- 
meistä esimerkiksi Ars Magica, Pendra- 
gon tai Hammaster sopivat maailmoil¬ 
taan mainiosti kyseiselle periodille, 
ainakin pienin modifikaatioin, mutta 
mikä tahansa miekka & magia -tyylinen 
systeemi on helposti sovellettavissa 
aikakaudelle sopivaksi. Ideologialtaan¬ 
han aikakausi on mitä passelein 
roolipeleille, olihan Richard itse 
eräs Live action roleplaying’in 
uranuurtajia. Hänellä oli suuri¬ 
lukuinen ja nopeasti uusiutuva 
peliseurue eivätkä käytetyt aseet 
olleet turhaan tylstytettyjä. 

Lisäksi Richardin aikana Kes¬ 
kiajan kultaisina vuosina maail¬ 
ma oli vielä legendojen ja myyt¬ 
tien kirjavoittama, niin ettei ma¬ 
giankaan sijoittamisen kampan¬ 
jaan pitäisi olla liian vaikeaa. 
Jätit ja lohikäärmeethän kuului¬ 
vat taikauskoisten ihmisten pelonaihei- 
siin vielä vuosisatoja eteenpäinkin. 
Mielenkiintoisista hahmoistakaan ei 
luulisi olevan puutetta. Uljaat ritarit 
yhtäkuin ahneet palkkasoturit, raa’at bar¬ 
baarit tai eksoottiset saraseenit pappien, 
mystikkojen ja alkemistien rinnalla 
kuuluvat hahmojen perusvalikoimaan. 
Mikäpä estäisi kunnianhimoista pelaajaa 
ottamasta hahmokseen bardi Blondelia, 
Robin Hoodia tai vaikkapa Richard Lei¬ 
jonamieltä itseään! 

O 



Armon puuskassaan hän jätti loput 
jaettavaksi köyhille ja jopa armahti 
surmaajansa. Valtakunta jonka Richard 
jätti jälkeensä ei ollut pienempi kuin 




























Vuoden lähestyessä 
loppuaan ja samalla 
joulun kultaista kau¬ 
pallisuuden juhlaa 
suoltavat myös peli- 
tehtaat uutuustuottei¬ 
taan markkinoille. Ikä¬ 
vän tunnettuun ta¬ 
paan eivät kaikki jul- 
kaisuaikataulut pidä 
aina kutiaan, mutta 
onneksi nuo luvatut 
tuotteet sentään 
useimmiten ilmesty¬ 
vät, vaikka sitten vuo¬ 
den myöhässäkin. 
Seuraavassa lyhyesti 
tietoja joistakin juuri 
ilmestyneistä tai vas¬ 
ta taivaanrannassa 
häämöttävistä uu¬ 
tuustuotteista. 


PELIMAAILMAN 



GAMES VVORKSHO- 

Pin merkittävin uutuus on VVARHAMMER 40.000:sta 
tehty uusi versio. Säännöiltään peli ei ole muuttunut 
mitenkään oleellisesti. WH 40K on pakattu GW:n tutun- 
kokoiseen isoon laatikkoon ja sisältää sääntökirjojen 
lisäksi lähes sata muovifiguuria. Ukkojen mukanaolo on 
aloittelijoita ajatellen ihan hyvä ratkaisu, eipähän tarvitse 
pohtia mitä äijiä ostaisi aluksi. Pelkkää sääntökirjaa ei 
näillä näkymin tulla myymään erikseen, mikä on kyllä 
vahinko. Kaupallisuus jyllää. VVarhammer 40.000 boxin 
hinta on hiukan päälle kolmesataa markkaa. 

IRON CROVVN ENTERPRISES on puuhannut kuluvan 
vuoden odotetun MERPin kakkoslaitoksen parissa, jota 
on jo mainostettu kovasti jenkkilehdissä. Joidenkin 
huhujen mukaan myös sääntösysteemiä olisi rukattu, 
mutta muutokset eivät liene maatamullistavia. Uuden 
MERPin pitäisi olla täysin yhteensopiva sekä vanhan 
MERPin että LotRin kanssa. Mielenkiintoista. Peli ilmes¬ 
tynee sekä kova- että pehmytkantisena kirjana. Suo¬ 
messa sen hinta asettunee parinsadan kieppeille. 

ICE:n linjalta on tulossa MERPille tukea; laatikoitu mo¬ 
duli nimeltä ARNOR, johon uuden tiedon lisäksi on 
yhdistetty faktaa useista vanhoista tutuista moduleista. 
Entiset LORDS OF THE MIDDLE-EARTH -teokset 
korvaava sarja alkaa lisäosalla VALAR & MAIAR. 

ROLEMASTERiin tuli syyskuussa jo kahdestoista COM- 
PANION-lisäosa, RM COMPANION VII. Siitä löytyy jäl¬ 
leen uusia ammatteja, loitsulistoja (muodin mukaisesti 
vampyyreillekin!) sekä tietysti tukku vaihtoehtoisia ja li¬ 
säsääntöjä. 

Mayfair Gamesilta ilmestyi Role Aids-sarjassa mielen¬ 
kiintoinen DEMONS II, jonka intensiivinen käyttö saa 
tietysti jotkut hourupäät liittämään meidät roolipelaajat 
entistä vahvemmin saatananpalvontaan. Varokaa siis, 
älkää käyttäkö kyseistä kirjaa julkisesti! 

Steve Jackson Games'in yleispeli GURPSiin on tulossa 
mielenkiintoisia uutuuksia. Ensimmäisenä saapui 
GURPS CHTORR, jossa tutustutaan outoihin muukalai¬ 
siin. Mitkä ovat niiden tavoitteet, miksi ne ovat tulleet...? 


Myös OPERATION 
ENDGAME (sopii mm. 
Gurpsin Espionageen 
tai llluminatiin) ja 
CREATURES OF 
THE NIGHT (Horroriin 
tai mihin vaan) ilmes¬ 
tynevät vielä tämän 
vuoden puolella. 

Suomenkielisistä tuot¬ 
teista mielenkiintoisim¬ 
pia tulokkaita ovat 
ACE-pelien Roolimes- 
tarin kakkoskirja MES¬ 
TARIHAHMOT JA 
KAMPANJAT sekä 
mahdollisesti vuoden 
loppuun mennessä 
(mutta todennäköisesti 
vasta ensi vuoden 
puolella) ilmestyvä 
sarjan täydentävä 
LOITSUMESTARI. 
Molempien osien kappalehinta tulee olemaan satasen 
paikkeilla. Saamamme tiedon mukaan Roolimestaria 
tultaisiin sen valmistuttua myymään myös boksina. 
Myös KERP vahvistuu jälleen, nyt erinomaisella BRII- 
modulilla, jonka sisällön pystyy päättelemään nimes¬ 
täkin. ACE-pelien valinnat KERPin suomennettujen mo¬ 
dulien osalta ovat olleet harvinaisen järkeviä, kuten tä¬ 
mäkin tuote osoittaa. Kauhupeli Astran mystinen lisäosa 
ASTRALOGIA on odotuttanut itseään jo pitkään. Toi¬ 
vottavasti se joskus ilmestyttyään palkitsee odottajansa 
kosmisilla väristyksillä. 

FGH:n punkkarit ovat julkaisseet Cyberpunkiin 
KROMIKIRJAn. Sillä on ollutkin kysyntää kybästi jo 
ennen ilmestymistään, mikä ei ole mitenkään yllättävää. 
Kromikirjasta löytyy satoja erilaisia aseita, kulkuneuvoja 
ja muita vempaimia elämää sulostuttamaan. 

Hullunhauska, realismin tyystin unohtava ja mielikuvi¬ 
tuksen ja huumorin rajoja kokeileva PARANOIA lienee 
myös loppusuoralla. Tarkkaa julkaisuaikataulua siitä ei 
meillä ole. 

PRO-GAMESin STAR VVARSin ilmestymistä ovat vii¬ 
västyttäneet kirjapainon kanssa esiintyneet vaikeudet. 
Peli on kuitenkin edelleen vahvasti tulossa. Myös SHA- 
DOVVRUN-aiheisia pokkareita on firmalta tulossa mitta¬ 
va määrä. Aluksi täydentyy alkanut trilogia ja jatkoa 
kuten myös pelin lisäosien käännöksiä on suunnitteilla. 
Kaikkien kammotuksien esiäitiin, CTHULHUN KUTSUun 
on työn alla muutama kirja, mutta niidenkin aikataulu on 
vielä apposen auki. 

ARCTIC RANGER PRODUCTION on tuomassa mark¬ 
kinoille uutta suomalaista roolipelilehteä, jolla kuitenkin 
jostakin kumman syystä on englanninkielinen nimi; 
CLAYMORE. Se ilmestynee samaan aikaan tämän 
lehden kanssa... oops! ..hetkinen, siis tuota... hmm? 
□ 







This D&D adventure hasnl been nor will 
ever be approved by TSR inc. 

So what. 


Ged the Greenhair productions pre- 
sents: 

SURULLISEN 

HAHMON 

DEMONI 

Tämä seikkailu on alunperin suunnitel¬ 
tu Dungeons & Dragons-peliin ja sen 
viralliseen maailmaan. Se on kuitenkin 
helposti muunnettavissa mihin tahansa 
pelisysteemiin ja kampanjaan. Seikkai¬ 
lu sopii partiaiten aloitteleville hah¬ 
moille, mutta erikoisen luonteensa 
vuoksi se taijoaa haasteen ko¬ 
keneemmillekin seikkailijoille. 

TAPAHTUMAPAIKKA on Wendarin 
kuningaskunnan (ks. Xll, Saga of the 
Shadowlord) luoteispuolella sijaitseva 
Erämaa. Wendar sijaitsee Glantrin 
maagivaltakunnan pohjoispuolella (ei 
näy Expert Setin kartassa). Maata joh¬ 
taa velhokuningas Gylharen, ja hän on 
Thyatiksen imperiumin läheinen liitto¬ 
lainen. Erämaa on lähes tuntematonta 
ei-kenenkään maata. 

TAUSTATIETOA I 

Thyatiksen keisarin aloitteesta lähti 
parin sadan uudisasukkaan joukko Erä¬ 
maahan etsimään viljavia seutuja. 
Joukko koostui pääosin wendarilaisis- 
ta ja thyatialaisista uskalikoista. Ohi¬ 
tettuaan Wendarin alusmaat he saapui¬ 


vat Erämaan rajalle. Edessä leviävä 
tasanko näytti lupaavalta, eivätkä he 
tavanneet koboldeja vakavampaa vas¬ 
tusta. 

Eräänä yönä uudisasukkaat näkivät 
tähden putoavan taivaasta. Maa tärisi, 
ja he näkivät valopallon kauempana ta¬ 
sangolla. He suuntasivat kohti pudon¬ 
nutta tähteä. Lyhyen vaelluksen jälkeen 
he löysivätkin sen ja samalla jotakin 
muuta: täydellisen asuinpaikan. Lähellä 
virtasi vuolas joki, viereisestä metsi¬ 
köstä he saisivat puuta. Seurueen pappi 
tarkasteli maahan pudonnutta mustaa 
möhkälettä ja päätti sen olevan merkki 
heidän jumalaltaan Asteriukselta. Tuol¬ 
le paikalle he pystyttivät kylänsä, joka 
sai nimen Luminius (Tähtivalo). Tori- 
aukion keskellä makasi Asteriuksen 
tähti. 

Mutta hyvin pian joutui kylä vaikeuk¬ 
siin. Ihmiset alkoivat kärsiä paina¬ 
jaisunista, ja öisin kuultiin vertahyytä¬ 
vää ulvontaa. Paimenet kertoivat eläin- 
tensä vauhkoontuvan ilman mitään sel¬ 
vää syytä. Pappi kysyi neuvoa Aste¬ 
riukselta, mutta jumala oli vaiti. Seu- 
raavana yönä kauhu iski kylään. Var- 
tiomiesten kimppuun hyökkäsi olento, 
joka heidän mukaansa herätti hyytävää 
pelkoa. Asukkaat heräsivät unistaan 
huutaen. Kesti monta päivää, ennen¬ 
kuin väri palasi onnettomien vartijoi¬ 
den kasvoille, ja heidän kätensä lakka¬ 
sivat tärisemästä. 

Pari yötä myöhemmin olento hyökkäsi 
uudestaan. Edes papin manaukset eivät 
karkoittaneet sitä, vaan pyhä mies itse 
pyörtyi. Hyökkäyksensä kesken olento 
viiletti takaisin pimeyteen. Luminius 
odotti peläten seuraavaa kertaa. Tässä 
vaiheessa saapui paikalle ryhmä koke¬ 
neita palkkasotureita (pelihahmot). 


TAUSTATIETOA II 

Vaikka kyläläiset löysivätkin meteorii¬ 
tin avulla ihanteellisen asuinpaikan, oli 
se myös heidän turmionsa. Maahan pu¬ 
dotessaan tähtirauta vääntyi sattuman 
oikusta tiettyyn muotoon. Sen mag¬ 
neettikenttä avasi raon ulottuvuuksien 
välille. Tästä raosta livahti ihmisten 
maailmaan nk. painajaisulottuvuuden 
asukki. Nuo olennot havaitsevat vain 
puutteellisesti meidän kolme ulottu¬ 
vuuttamme, mutta sen sijaan ne tun¬ 
tevat neljännen, mistä me saamme aa¬ 
vistuksen vain unissamme ja har¬ 
hanäyissämme. 

Tähtivalon asukkaille olento oli kuin 
elävä painajainen. Mutta toisin kuin 
kylän asukkaat ajattelevat, olento ei ole 
verenhimoinen demoni. Samoin kuin 
olennon maailma olisi meille silkkaa 
painajaista, on ihmisten maa sille kau¬ 
hun meri. Selvittyään ensi pelästykses- 
tä olento yritti palata maailmaansa. 
Mutta leegio tämän ulottuvuuden asuk¬ 
kaita oli leiriytynyt portin ulkopuolelle. 
Olento yritti kahdesti tunkeutua portin 
luokse, mutta painajaismaisten olento¬ 
jen läheisyys pelotti sitä. Nyt se kerää 
rohkeutta uuteen yritykseen. 

Vain yhtä asiaa olentoparka ei tiedä: 
portti ei ole enää avoin. Uudisraivaaji¬ 
en lisäksi tähden putoamisen havaitsi 
myös Sateenkaariluolassa asuva velho 
(ks. Kartta 1). Hän lähetti palvelijansa 
noutamaan kiveä. Valitettavasti uu¬ 
disasukkaat olivat jo ehtineet leiriytyä 
sen ympärille. Niinpä velho tyytyi vain 
lohkaisemaan kivestä kimpaleen yön 
turvin. Näin kiven Rikkoutuessa’ myös 
portti ulottuvuuksien välillä sulkeutui. 









ERÄMAA 

Erämaa on lähes tuntematonta aluetta. 
Muutamia kulkijoita lukuunottamatta ei 
kukaan ole käynyt siellä. Matkalaisten 
mukaan preeriat levittäytyvät silmän¬ 
kantamattomiin kohti pohjoisia maita. 
Alueella elää hieman salohaltioita sekä 
borealaisiksi itseään kutsuvaa metsäs- 
täjäkansaa. Juuri muuta ei tietietäkään. 

KARTTA 1 kuvaa Erämaitten kaak¬ 
koisnurkkaa, sen hedelmällistä osaa. 

Idässä sitä rajaavat Mengul-vuoret, joi¬ 
den takana ovat Denagothin ja Essuri- 
an salatut maat. Kaakossa leviävät 
Wendarin Alusmaat. Lounaassa kohoaa 
Suuri Ylänkö, josta ei myöskään tiede¬ 
tä juuri mitään. Pohjoiseen ja länteen 
leviää laaja lähes hedelmätön preeria, 
Pohjoisen villit maat. Hyvin kaukana 
lännessä sijaitsee Dorfmilainen impe¬ 
riumi ja pohjoisessa Borean kylmä jo¬ 
kilaakso. Noista maista ei ole kuultu 
edes huhuja tai tunneta tarinoita (ks. 
Master Setin kartta). 

KUKKULAT tarjoavat kodin kahdelle 
nahistelevalle koboldiheimolle: Kelta- 
hammas (Grump-Plak) ja Kovat Koirat 
(Wuf-Rak). Niiden reviirit erottaa kuk¬ 
kuloiden läpi virtaava Räyhäjoki 
(Krah-Krah). Mikäli seikkailijat ovat 
korkeammalla tasolla, voi koboldit 
korvata vaikka örkeillä tai ogreilla. 

SUURI METSÄ kätkee sisäänsä pie¬ 
nen salohaltioiden heimon. He kutsuvat 
metsää nimellä Coedwig Lengar [Koe- 
duig Lengar], eli Oppineiden Salo. He 
ovat hiljaista ja arkaa kansaa, ja nahis¬ 
televat usein borealaisten ihmisten 
kanssa. Heidän kielensä eroaa melkoi¬ 
sesti tunnettujen maiden haltiakielistä 
(vrt. suomi/ viro). 

SUOn läpi kulkee vuorilta alkunsa saa¬ 


va joki, jota borealaiset kutsuvat ni¬ 
mellä Isenlaf (Rautaliemi). Joen vesi 
on pitkään pahanhajuista ja -makuista. 
Vasta ohitettuaan suuren metsän se kir¬ 
kastuu. Suolla elää sammakoiden ja 
iilimatojen lisäksi myös muutama lis- 
komies. 

SATEENKAARILUOLA on onkalo 
Suuren Ylängön jyrkänteiden kupeessa. 
Siihen virtaavat Räyhäjoen ja Rautalie- 
men vedet yhdyttyään sitä ennen suu¬ 
reksi koskeksi, jota borealaiset kutsu¬ 
vat nimellä Fengela (Tarttuja). Onka¬ 
lon suulla näkyy aina auringon pais¬ 
taessa komea sateenkaari. Luolassa 
pitää majaa Glantrista kotoisin oleva 
velho. 

Borealaisia asuu alueella jonkin verran. 
He ovat kaukaa pohjoisesta vaeltanei¬ 
den ihmisten jälkeläisiä. Heidän esi¬ 
vanhempansa lähtivät muinoin etsi¬ 
mään viljavia maita preerioiden takaa. 
Kansa elää metsästämällä, kalastele¬ 
malla ja ryöstelemällä haltioilta. He 
tuntevat raudan, mutta asuvat hyvin 
alkeellisissa majoissa. Rautaa ei liiem¬ 
min ole, silloin tällöin uskalikot käyvät 
louhimassa sitä Mengul-vuorilta, mutta 
monet joutuvat koboldien, haltioiden 
tai liskomiesten saaliiksi. Tähtivalon 
asukkaiden kanssa he eivät ole juuri¬ 
kaan vielä joutuneet tekemisiin. 

Muuten maasto alueella on ruohotasan- 
koa, joka luoteessa hiljalleen vaihtuu 
kuivaksi preeriaksi. Silloin tällöin saat¬ 
taa löytää pienen metsikön tai pen¬ 
saikon. Kasvisto ja eläimistö käy poh¬ 
joista päin karummaksi ja harvemmak¬ 
si. 

Satunnaiset kohtaamiset alueella: ko- 
boldeja, borealaisia metsästäjiä (epä¬ 
luuloisia muukalaisia kohtaan), villisi¬ 
koja, susia ja tavallisia eläimiä. 


TÄHTIVALON KYLÄ JA SEN 
YMPÄRISTÖ 

Tähtivalon kylä sijaitsee Räyhäjoen 
kupeessa muutaman päivämatkan pääs¬ 
sä Wendarin rajasta (ks. KARTTA 2). 
Räyhäjokea asukkaat kutsuvat Ferti- 
liaksi (Vihanta). Lähellä on pieni met¬ 
sikkö, jossa kasvaa pitkiä mäntyjä. 
Pohjoisessa he ovat kulkeneet Rauta- 
liemi-joelle asti. He kutsuvat jokea 
tällä nimellä, jonka he ovat kuullet 
muutamalta tapaamaltaan borealaiselta 
metsästäjältä. Suurempia kontakteja al¬ 
kuperäiskansoihin (haltiat, koboldit, 
borealaiset, liskomiehet) ei ole vielä 
saatu. Asukkaat elävät metsästyksellä, 
kalastuksella (joessa on hyvin lohta), 
maanviljelyksellä ja karjanhoidolla 
(lampaita ja hevosia). 

Asukkaita on 250: 30% on thyatialaisia 
(T), 55% wendarilaisia (W) ja loput 
sekalaista väkeä. Yhtään haltiaa tai 
uolituista ei ole, kääpiöitäkin vain 
olme. Suurin osa asutuksesta on kes¬ 
kittynyt kylään lukuunottamatta Len- 
drilin (W) maatilaa, jossa asuu 15 ih¬ 
mistä. Demoni ei ole häirinnyt maati¬ 
lan asukkaita. 

1) ASTERIUKSEN TEMPPELI 
Asterius on Thyatialainen kaupan, var¬ 
kaiden ja uudisraivaajien jumala. 
Temppeliä johtaa pappi Porius (T) 
[Temppeliritari 3, VI 14, KA 13, OP 
6, linko]. Hän on 45-vuotias, käyttää 

paljon sananlaskuja ja vertauksia eikä 
pidä taistelusta. Apunaan hänellä on 
kaksi 1. tason noviisia, Benar (W) ja 
Julius (T). 

KALLEUDET: 2 parantavaa juomaa, 
Asteriuksen patsas (hopeaa, 100 kr), 6 
plo pyhää vettä 

2) KUVERNÖÖRIN TALO 
Uudisraivaajien johtaja on Grafoula 




























Penhaligon (T) [Taistelija 4, VO 15, 
RAK 13, OP 22, HL 5(ketju), 2-k 
miekka]. Hän on 30-vuotias, pitkä¬ 
hiuksinen viiksekäs mies, puhuu paljon 
ja lujalla äänellä ja on itsepäinen. Hä¬ 
nellä on vaimo Helena ja 2 poikaa: 
Julian (Tais. 1) ja Brutus (Tav.Ihm.). 
KALLEUDET: 3 sormusta (a 30 kr), 
sotahevonen, taulu Thyatiasta, pöytä- 
hopeat (50 kr), 15000 kr (kylän kassa) 

3) MAAGIN TORNI 

Tämä ei ole oikeastaan torni, vaan 
kaksikerroksinen pyöreä talo. Maagi ei 
ole kovin taitava, mutta näissä ympy¬ 
röissä kunnioitettu. Hänen nimensä on 
Damon (W) [Maagi 2, ÄL 14, KET 8, 
OP 5]. Hän on 22-vuotias mies, ujo, 
laiha. Kirjassaan hänellä on vain loitsut 
LUE MAGIAA, LUE KIELIÄ, VAT- 
SASTAPUHUMINEN ja LEIJUVA 
KIEKKO, mutta hän tuntee hyvin 
Wendarin tarustot ja pohjoiset yrtit. 
KALLEUDET: 30 kr, hopeinen tikari, 
TIKARI +1 

4) KYLÄNTALO 

Tässä talossa pidetään yhteisiä kokouk¬ 
sia, tanssiaisia jne. Taloa hoitaa mykkä 
vanha ukkeli nimeltään Naru (W). 

5) ASTERIUKSEN KIVI 


Toriaukion keskellä on taivaasta pu¬ 
donnut kivi. Se on mustaa metallia, 
joka tuntuu käteen liukkaalta. Putouk¬ 
sen synnyttämä kuoppa on siistitty, 
joten kiveä voisi pitää erikoisena siir¬ 
tolohkareena. Kiveä pitäisi tutkia hyvin 
tarkkaan, jotta huomaisi paikan, mistä 
pala on lohkaistu pois. 

6) VARTUAINTALO 

Kylässä on 10 vartijaa [Taist.l, VO 

13, RAK 13, OP 7, HL 4(ketju+ kilpi), 

miekka & lyhyt jousi]. Heistä 3 on 

thyatialaisia, 6 wendariliaisia sekä yksi 

darokinilainen nimeltään Jean Roche- 

ford. 

ASEVARASTO: 13 lyhyttä jousta, 200 
nuolta, 11 ketjupanssaria, 10 kiipeäjä 
15 miekkaa 

Kartasta näkyy muiden tärkeiden asun¬ 
tojen sijainti sekä ihmisten asuinalueet 
ammattien mukaan. Thyatialaisten ni¬ 
met ovat roomalaistyy lisiä, wendarilai- 
set mm. Henna, Sean, Susa, Geron, 
Parx, Lane, Rollo. Seppä ja hänen 2 
kisälliään ovat kääpiöitä, sekatavara¬ 
kauppias on Ylaruamilainen Ish-Jaillah 
(arabin tapainen). Kerran kuukaudessa 
tulee Wendarista karavaani tuomaan 
metalleja, hienoja kankaita, mausteita 
ja hienompia työkaluja. Näiden tava¬ 


roiden hinnat ovat kylässä hyvin kor¬ 
keat, sillä niitä kyläläiset eivät voi itse 
hankkia (he eivät vielä tiedä Mengul- 
vuorten raudasta). 

MUITA HENKILÖITÄ: 

- "Laukkuheldanni" on kiertelevä rih¬ 
kamakauppias, joka kulkee pitkin 
Wendaria ja Erämaata. Hän myy tava¬ 
roita joka puolelta maata, yleensä hyö¬ 
dyttömiä ja melko kalliita. Muutaman 
tuopin hinnasta hän myy myös uutisia. 
Hän pukeutuu turkisliiviin ja nahkahat- 
tuun, hihittelee ja puree mälliä. Ikää on 
mahdoton arvata. 

- Halfara (Reipas kulkija) on ainoa bo- 
realainen, joka on suuremmin tekemi¬ 
sissä tähtivalon asukkaiden kanssa. 
Hän tuntee seudun hyvin, muttei suos¬ 
tu kertomaan omasta kansastaan tai 
haltioista mitään. Raha ei häntä kiin¬ 
nosta, mutta kauniit kankaat, korut ym. 
kiinnostavat häntä. Pääosin hän toimii 
oppaana ja metsästäjien apuna [Varas 
3, KET 16, OP 9, HL 5 (nahka+kett.), 
Pitkäjousi & keihäs] 

"DEMONI" 

Demoni oli omassa ulottuvuudessaan 
aivan tavallinen Monsteri Meikäläinen. 
Siltä on jäänyt perhe ’rajan’ taakse. 












joten se on hyvin onneton, itkee jatku¬ 
vasti. Se muistuttaa osin läpikuultavaa, 
osin kimaltelevaa humanoidia, jonka 
ruumiin mittasuhteet ovat vääristyneet. 
Sen ääni (ihmisistä se kuullostaa ul¬ 
vonnalta) kuuluu monelta korkeudelta 
yhtä aikaa, monelta eri suunnalta. Vä¬ 
liin se on tukahtunut, väliin liiankin 
terävä. 

Ilma, maa ja yleensä kaikki demonin 
ympärillä noin metrin etäisyydelle on 
vääristynyt, ikäänkuin geometrian lait 
olisivat muuttuneet. Se on olennon 
tapa suojautua tämän ulottuvuuden ai¬ 
heuttamalta kauhulta. Viiden metrin 
säteelle olento aiheuttaa selittämätöntä 
kauhua kaikissa elävissä olennoissa 
(myös se tuntee samanlaista pelkoa). 
Tarvitaan pelastusheitto -4 jähmetty¬ 
mistä vastaan, jotta pelko ei pakota 
juoksemaan tiehensä. Olennon pelas¬ 
tusheitto tähän tarkoitukseen on 16. 

Fyysistä vahinkoa olennolle voi tuottaa 
vain korkealla magialla (6. loitsutaso 
ja ylemmäs, ja niistäkin vain tietyillä 
loitsuilla, esim. NÄKYMÄTÖN KUL¬ 
KIJA, paitsi temppeliritarin TORJU 
PAHÄ, taso 5) tai eetteritasolta käsin. 
Mikäli nuolella tms. osuu HL 0:an, 
pelästyy olento ammuksen vierasta 
olomuotoa ja joutuu heittämään pelas¬ 
tuslaiton. 

Alemman tason loitsuistakin saattaa 
olla hyötyä. Temppeliritarin TIEDÄ 
RYHMITTYMINEN (taso 2) kertoo 
papille vain, että olento ei kuulu mi¬ 
hinkään hänen tuntemistaan "luokista”. 
POISTA PELKO saa olennon kauhun 
valtaan (pelastusheitto -1), mutta kään¬ 
teinen PELKO suojaa sen hetkeksi tä¬ 
män maailman pelolta. Kolmannen 
tason PUHU KUOLLEILLE mahdol¬ 
listaa kommunikoinnin olennon kans sa, 
mutta väärinymmärrykset ovat toden¬ 
näköisiä. 

Velhon PALJASTA NÄKYMÄTÖN- 
loitsu näyttää olennon selvärajaisempa- 
na, jolloin näkyy myös pohjattoman 
onneton ilme sen kasvoilla. NÄKY- 
MÄTTÖMYYS-loitsun alaisena mvös 
olento näkee velhon selvemmin. 3. 
tason NÄKYMÄTTÖMYYS 3 MET¬ 
RIÄ- loitsun sisällä ihminen ja olento 
voivat olla yhdessä helpommin (pelas¬ 
tuslaittoon +2). ESP.n käyttäjä kuulee 
itkua. 

Haltiat saattavat kuulla (1/6) olennon 
ulvonnan seasta itkua ja saattavat näh¬ 
dä (1/6) sen silmissä kyyneliä. Syvässä 
unessa tai transsissa saattaa saada yh¬ 
teyden olentoon, mutta käsitteiden eri¬ 
laisuuden takia ymmärtäminen on mo¬ 
lemmin puolin hankalaa. 

Omassa maailmassaan olennon nimi 
olisi Gumhenel. Sen käsityksen mu¬ 
kaan tämän ulottuvuuden olennot vai¬ 
noavat sitä ja yrittävät estää sen pää¬ 
syn kotiin. Sen todellinen olemus on 
melko ihmismäinen, joskin se on hyvin 
laiha ja pitkulainen (kuin venytetty 



ihminen). Iho on täysin karvaton ja 
sileä, väritykseltään pikimustan ja viti¬ 
valkoisen sekoitus (vrt. jin-jang-ympy- 
rä). 

SEIKKAILUN ALKU 

Seikkailijat voivat joutua mukaan ta¬ 
pahtumien ketjuun monella tapaa. Ken¬ 
ties he ovat vartijoina kauppakara- 
vaanissa, joka kuljettaa tarvikkeita 
Tähtivaloon. Heidät voi palkata wen- 
darilainen tai thyatialainen ylimys aut¬ 
tamaan uudisasukkaita villin maan ke¬ 
syttämisessä. Tai ehkä he ovat joutu¬ 
neet matkoillaan Wendarin alusmaille 
ja kuulevat uudisasukkaiden vaikeuk¬ 
sista (ks. lisää mahdollisuuksia seik¬ 
kailun lopusta). Joka tapauksessa he 
saapuvat kylään "demonin” toisen vie¬ 
railun jälkeen. 

1. PÄIVÄ 

Kuvernööri tervehtii pelaajia kiitollise¬ 
na, sillä uudisasukkaat eivät ole tottu¬ 
neet kohtaamaan yliluonnollisia asioita 
(pikkumagia ja koboldien tapaiset 
monsterit eivät kuulu yliluonnollisiin 
asioihin). He saavat asua ilmaiseksi 
majatalossa, kunnes asia on hoidettu. 
Kuvernööri pyytää pelaajia vartioimaan 
kylää öisin, sillä demonia ei ole tähän 
asti nähty päiväsaikaan (luonnollisesti, 
päivällä on enemmän liikettä). 

Seikkailijoille kerrotaan kylän lyhyt 
historia sekä vähät tiedot tähänastisista 
vaikeuksista. Vartijoilta (jotka ovat 
vieläkin hieman hermoheikkoja) he 
saavat summittaisen kuvauksen olen¬ 
nosta. Papin mielestä kyseessä on kuo¬ 
leman jumala Thanatoksen demoni, 
joka ei halua laillisten valtakuntien ja 
ihmisten sivistyksen leviävän kauem¬ 
mas. Kuvernööri on selvästi hieman 
huvittunut tästä ja epäilee olennon ole¬ 
van vain jokin ennestään tuntematon 
hirviörotu. Maagi ei suostu kommen¬ 
toimaan ujoudeltaan ("Minä olen jäävi 
tuohon mitään sanomaan, yrttejä minä 
vain silloin tällöin kuivailen, pari vaa¬ 
timatonta taikaa joskus..."). 

Jos seikkailijat kyselevät tavallisilta 
ihmisiltä, saavat he hyvin kirjavia ja 
ennen kaikkea tyhjänpäiväisiä vastauk¬ 
sia. Ahkeralla utelulla käy kuitenkin 
selville, että vaikeuksia on ilmennyt 
vain kylän länsipuolella. 

Yöllä ei tapahdu mitään erikoista, lu¬ 
kuunottamatta paria humalassa olevaa 
puunhakkaajaa, jotka tulevat puhumaan 
"reilujen miesten juttuja" vieraiden 
kanssa ("Joo kyllä tulee kohta hirviöltä 
meinaan kuset housuun!”, "Sano vaan 
poika jos tareet apua, kyllä mää ja po¬ 
jat tullaan heti kirveiden kanssa”, "Juu, 
on se semmosta...”) 

2. PÄIVÄ 

Päivällä ei juuri mitään tapahdu, seik¬ 
kailijoidenhan pitäisi olla nukkumassa 
seuraavan yön vahtivuoroa varten. He 
voivat tutustua kylään ja tarjolla olevi¬ 
en tavaroiden korkeaan hintatasoon. 
Ish-Jaillah ja hänen basaarimainen kau- 
pantekotyylinsä (teen terjoamista, tinki¬ 


mistä, tyhjän puhumista) on ainakin 
mukava uutuus. 

Yöllä olento yrittää jälleen kerran tun¬ 
keutua kylään. Se saapuu Kaivokujaa 
pitkin ja yrittää päästä Asteriuksen ki¬ 
velle. Riippuu seikkailijoista, kuinka 
nopeasti he onnistuvat karkoittamaan 
olennon. Mikäli se pääsee kivelle asti, 
ryntää pappi noviiseineen ulos heilut¬ 
taen symbolejaan ja roiskien pyhää 
vettä. 

Loppujen lopuksi olento pakenee kui¬ 
tenkin kylästä. Kenties seikkailijat ovat 
saaneet tietää jotakin olennosta, luulta¬ 
vasti ainakin sen pyrkimyksen päästä 
Asteriuksen kivelle. Taistelun kulusta 
riippuen yön sankareita ovat joko seik¬ 
kailijat tai Asteriuksen papit. Jälkim¬ 
mäisessä tapauksessa seikkailijoiden 
arvostus laskee roimasti. 

3. PÄIVÄ 

Aamulla, juuri ennen nukkumaanme¬ 
noa seikkailijat saavat vieraan. Erään 
kalastajan vaimo saapuu heidän luok¬ 
sensa mukanaan kehitysvammainen 
lapsensa Alia. Tämä on aamiais¬ 
pöydässä raapustanut pöydän pintaan 
kuvan, joka hieman muistuttaa ku¬ 
vauksia demonista. Hän saa sanottua 
vain: 'Kummeli tahtoo mennä kotiin'. 

Uhkailusta lapsi pelästyy ja sulkeutuu 
täysin, mutta jos seikkailijat onnistuvat 
ilostuttamaan häntä taikatempuilla, pik- 
kumagialla (esim. illuusiot), laulami¬ 
sella (hyvä karisma) jne, hän osoittaa 
kohti toriaukiota. Mikäli seikkailijat 
eivät suostu kuuntelemaan lasta, tulee 
maagi heidän luoksensa ja muistuttaa 
paikallisesta hokemasta: "Onnelliset 
ovat yksinkertaiset, sillä heidän on oi¬ 
kotie totuuteen". 

Mikäli olento pääsi viime yönä kivelle 
asti, yöllä ei tapahdu mitään. Muussa 
tapauksessa epätoivoinen olento yrittää 
uudestaan päästä kivelle. Tässä hyök¬ 
käyksessä käy viimeistään selville sekä 
seikkailijoiden kyvyttömyys tappaa 
olento että sen päämäärä, Asteriuksen 
kivi. Kenties seikkailijat saavat myös 
tietää lisää olennosta, mutta se riippuu 
heidän maagisesta potentiaalistaan. 
Hyökkäys päättyy jälleen kerran olen¬ 
non pakoon, elleivät seikkailijat onnis¬ 
tu ottamaan siihen yhteyttä. 

4. PÄIVÄ 

Mikäli viime yönä ei tapahtunut mi¬ 
tään, tulee kuvernööri aamutuimaan 
tervehtimään pelaajia. Hän otaksuu 
edellisen yön "tappion" masentaneen 
olennon. Jos olento on hyökännyt uu¬ 
destaan, riippuu kuvernöörin mieliala 
2. yön taistelun tuloksesta. Jos seikkai¬ 
lijat olivat sankareita, on kuvernööri 
ny t pahalla päällä ja nurisee. Jos pappi 
oli sankari, hän tulee pyytämään an¬ 
teeksi. 

Kun seikkailijat ovat nukkumassa, nä¬ 
kee joku heistä unen (haltia tai kor¬ 
keimman VIISAUDEN omaava). Olen¬ 
to on todennut yrityksensä turhiksi ja 
yrittää ottaa yhteyttä, sillä Aliaan luotu 

yhteys ei olentoa tyydyttänyt. Unessa 
näkyy olento sumun seassa, muttä^nyt 
oikeissa mittasuhteissaan. Se itkee ja 
huutaa tuntemattoman kielen sanoja. 
Sumun seasta erottuu olennon kaltaisia 
varjohahmoja (vaimo ja lapset). Joka 
kerta kun olento saavuttaa ne, ne haih¬ 
tuvat olemattomiin. Viimeinen näky, 
jonka seikkailija näkee ennen herää- 
mistään, on Asteriuksen kivi, jonka 
sisällä hohtaa valo. Herättyään seikkai¬ 
lija huomaa itkevänsä. 

JATKO 

Seikkailijoiden tehtävänä on siis saada 
yhteys olentoon. Riippuen heidän maa¬ 
gisista voimavaroistaan ja kekseliäi¬ 
syydestään se saattaa kestää kauankin. 
Olento tuntee nimen "Kummeli”. Olen¬ 
non ja ihmisten symbolijärjestelmä on 
samankaltainen, joten kuvakielen käyt¬ 
tö on samankaltaista. Tosin olennon 
piirtämät kuvat ovat vääristyneitä. Ih¬ 
misten täytyy siis myös piirtää viestin¬ 
sä vääristyneinä. Kokeilun jälkeen rat¬ 
kaisun pitäisi löytyä. 

Mutta asia ei olekaan niin yksinkertai¬ 
nen. Kyläläisten mielestä puhe kotiin 
palaavasta demonista on hölynpölyä 
(lukuunottamatta maagia, mutta hänet 
on vaikea saada ujoudeltaan puolusta¬ 
maan seikkailijoita). Etenkin Asteriuk¬ 
sen papit kieltävät ehdottomasti olen¬ 
non vapaan pääsyn "pyhälle kivelle". 
Tämän ongelman ratkaisemiseen vaa¬ 
ditaan hyvää puhumista/ salakähmäi¬ 
syyttä/ väkivaltaa (maailma on paha 
paikka). 

Jos ja kun olento saa yrittää kotiinpa¬ 
luuta, ei se tietysti onnistu. Jos Aste¬ 
riuksen pappi, maagi, kuvernööri tai 
kyläntalon hoitaja tutkii kiveä tarkkaa- 
an, huomaa hän, että pala puuttuu. Se¬ 
kös seikkailijoita naurattaa. 

SATEENKAARILUOLAAN 

Tässä vaiheessa sekä kyläläiset, seik¬ 
kailijat että demoni ovat epätoivois¬ 
saan. Kyläntalolle järjestetään yhteis¬ 
kokous, johon tulevat kaikki vähänkin 
tärkeät henkilöt. Elleivät seikkailijat 
ole sitten käyttäneet väkivaltaa tms, 
jolloin he ovat omillaan. 

Kyläläiset syyttelevät hedelmättömästi 
toisiaan kiven häpäisemisestä* Erityi¬ 
sesti epäillään kääpiöseppiä, maagia ja 
Ish-Jaillahia ("Kun se perhana on muu¬ 
tenkin tommonen tummanaama!"). 
Asukkaat vaativat, että ko. henkilöiden 
talot tarkistetaan. Etenkin Ish-Jaillah 
vastustaa tätä (hän ei halua, että kylä¬ 
läiset löytävät hänen huumaavat yrttin¬ 
sä, joita Wendarissa katsotaan karsaas¬ 
ti). 

Luonnollisesti kiveä ei löydy. Silloin 
Halfara (ks. MUITA HENKILÖITÄ) 
kertoo, että kuuleman mukaan Fenge- 
lin alajuoksulle Kristalliluolaan muutti 
asumaan jokunen vuosi sitten etelän 
muukalainen, jota pelätään suuresti. 
Tarinat kertovat, että varjot syövät jo¬ 
kaisen, joka uskaltaa lähestyä luolaa. 
Kenties muukalaisella on asian kanssa 
jotain tekemistä. 


Maagi Damon muistaa kuulleensa hu¬ 
hun glantrilaisesta velhosta, joka joutui 
pakenemaan maastansa joidenkin skan¬ 
daalien jälkeen. Sittemmin maagista ei 
ollut kuulunut mitään. 

Kuvernööri pyytää pelaajia tutkimaan 
asiaa. Halfara suostuu oppaaksi mat¬ 
kalle aina Fengel- joelle asti. Matkalla 
seikkailijat saattavat kohdata borealai- 
sia. Nämä suhtautuvat epäluuloisesti 
muukalaisiin. Halfarasta he eivät ko¬ 
vasti pidä, onhan tämä mennyt vieras¬ 
maalaisten leipiin (sellaisia ihmiset 
ovat). 

Sateenkaariluola on vain suuri luonnon 
muovaama onkalo, joten kartta siitä ei 
ole tarpeen. Velho (joka on hylännyt 
glantrilaisen nimensä ja kutsuu itseään 
Kristallivelhoksi) on jättänyt luolan 
lähes luonnontilaan. Sinne pääsee 
maan alle jylisevän putouksen vieressä 
kulkevaa kapeaa polkua pitkin. Polku 



laskeutuu maan alle n. 10 metriä, ja 
puolessa välissä on vartioimassa KRIS- 
TALLIPATSAS. Se kysyy vierailijoilta 
nimen ja asian ja huutaa ne velholle. 

Huuto kuulu putouksen kohinasta sel¬ 
västi luolaan, samoin kuin velhon vas¬ 
taus. Seinissä on runsaasti kristalliki- 
teitä, jotka velho on huolellisesti hio¬ 
nut eräänlaiseksi äänitunneliksi (vrt. 
kaksi jugurttipurkkia ja villalankaa-vi¬ 
ritelmään). Velho on 6. tason ma- 
giankäyttäjä, jolla on laaja loitsuko- 
koelma sekä seuraavat taikaesineet: 
NÄKYMÄTTÖMYYSJUOMA ja 
PELKOSAUVA (6 latausta, komen¬ 
tosana Merde). Lisäksi hänellä on apu¬ 
naan kaksi VARJOA. Ne majailevat 
läpikuultaviissa stalagmiiteissä ja 
hyökkäävät esiin, mikäli syntyy taiste¬ 
lu. 

Luolassa on runsaasti tippukiviä, ja 
lattia on peitetty kauniisti kudotuilla 
matoilla. Velholla on pieni laboratorio 
seinässä olevassa syvennyksessä. Kaik¬ 
ki välineet on kaiverrettu kristallista. 
Laboratorion pöydällä lepää Asteriuk¬ 


sen kivestä lohkaistu möhkäle, jota 
velho paraikaa analysoi. 

Muuta tavaraa: pieni kirjahylly, jossa 
alkemian ja kivenkaiverruksen peruste¬ 
oksia sekä yksi harvinaisuus: OURO- 
BOROKSEN TULILAIT. Jälkimmäi¬ 
nen teos on avuksi, mikäli peliporukan 
velho/haltia myöhemmällä urallaan 
tutkii tulimagiaa. 

Kiven takaisin saamiseen on useita 
vaihtoehtoja: suora hyökkäys (ei suosi¬ 
teltavaa, elleivät pelaajat ole todella 
vahvoja/kekseliäitä), varkaus, ostami¬ 
nen (eli vaihtaminen johonkin taikaesi¬ 
neeseen). Paras vaihtoehto on vakuut¬ 
taa velho siitä, että hän saa lohkareen 
takaisin, kunhan demoniparka on pääs¬ 
syt kotiinsa (Asteriuksen papeilla tosin 
saattaa olla sanansa sanottavana moi¬ 
sesta). 

LOPPU 

Mikäli kaikki käy hyvin, saavat seik¬ 
kailijat meteoriitinpalasen käsiinsä ja 
olento pääsee palaamaan kotiulottuvuu- 
teensa. Portti toiseen ulottuvuuteen 
aukeaa. Hetken ajan seikkailijat näke¬ 
vät "toiselle puolelle” (Twilight zone?). 
Olennon perhe tervehtii kotiinpalaajaa, 
ja viimeinkin seikkailijat näkevät olen¬ 
not tosimuodossaan (ks.”DEMONI"). 
Olento viittaa pelaajia irroittamaan loh¬ 
kareen kivestä ja sulkemaan pahanil- 
man portin ikuisiksi ajoiksi. 

Kyläläiset kiittävät pelaajia hyvin teh¬ 
dystä työstä. Palkkioksi he saavat hy¬ 
vän sotahevosen joka iikka sekä 50 
kr/lärvi kylän kassasta. Kun kyläntalol¬ 
le kokoonnutaan juhlimaan tanssiaisten 
merkeissä, saapuu paikalle myös Lauk- 
kuheldanni (ks. MUITA HENKILÖI¬ 
TÄ). Hän on kuullut tapahtuneesta ja 
hetken inspiraatiossa laulaa "Surullisen 
hahmon demonin balladin" 

Tietysti kaikki voi päättyä toisinkin. 
Pahimmassa tapauksessa pelaajat epä¬ 
onnistuvat täysin, joutuvat riitoihin 
kyläläisten kanssa tai menevät Kristal- 
livelhon leipiin. Joka tapauksessa Erä¬ 
maa tarjoaa suuria mahdollisuuksia 
jatkoseikkailuihin. 

Tai entäpä jos...? Jos seikkailijat oli¬ 
vatkin alun alkujaan Kristallivelhon 
apureita, tai mukana tapahtumissa alus¬ 
ta asti, uudisasukkaita itsekin? Ken 
tietää. 

Suotuisia seikkailuja ja lempeitä koh¬ 
taamisia demonien kanssa. 

Lähteet: 

-Nightmare Universe playbook 
-Stephen King: Pet sematary 















(3) MUSTAVALKOISISSA MAISEMISSA 



Aina silloin tällöin jotakin roolipelijulkaisua lukiessani lyö 
masennus minua mustalla mailalla. Synkät ajatukset vakaavat 
mieleni; 'Miksi?! Ei taas, onko tässä mitään järkeä?' Tar¬ 
koitan kliseitä, jotka hukuttavat meidät alleen roolipelimark- 
kinoilla. Tämä kaikki on tietysti peräisin pelien suurimpana 
lähteenä toimivasta kirjallisuudesta, mutta myös elo- ja 
sarjakuvista. 

Örkki on paha, mutanttikommari on paha, Imperiumin sotilas 
on paha, haltia on hyvä, kaunis, voittaja. Kaikki perusroo- 
lipelit toistavat näitä kaavoja. Roolipelien tulisi kehittää 
ihmistä, asettaa hänet eri tilanteisiin, joissa vaaditaan moni¬ 
puolisia ratkaisuja. Pelien tulisi antaa ärsykkeitä mielikuvi¬ 
tukselle ja keskittymiskyvylle, mutta välitettävän harvoin 
normaali pelitilanne pistää pelaajat ajattelemaan kehittävästi. 
Aikana, jolloin Nintendo tuhoaa ajattelukykyämme, ovat 
roolipelit vaarassa pudota samaan harmaaseen mereen. Mikä 
sitten on vialla? Meidän täytyy kohdistaa katseemme näiden 
pelien alkuperään. Suurin osa niistä valmistetaan Yhdysval¬ 
loissa suurille massoille. Pelien mielikuvat heijastelevat 
amerikkalaista ajattelutapaa. Amerikkalaisilla on aina ollut 
'vihollisia', jotka heidän mukaansa edustavat pahaa. Intiaanit 
olivat pahoja, japsit olivat pahoja, kommunismi on paha, 
Saddam Hussein on paha jne. 

Luetteloa voisi jatkaa lähes loputtomiin. Nämä amerikkalai¬ 
sen yhteiskunnan viholliset ovat aina olleet selvästi erottuvia; 
punanahat, vinosilmät, rättipäät jne. Näistä kaikista on luotu 
selvä ja yksinkertaistettu kuva, jota mediat ovat kyl¬ 
lästymiseen asti toitottaneet. Niinpä keskivertokansalainen 
kysyttäessä kykenee helposti osoittamaan tuon 'pahan', onhan 
häntä siihen aivopesty koko elämänsä ajan. 

Tämä kaikki on sitten siirtynyt kirjallisuuteen, elokuviin ja 
edelleen roolipeleihin. Peleissä me teurastamme kasapäin 
ilkeitä olioita joiden ainoa olemassaolon tarkoitus on tehdä 
pahaa kunnon ihmisille. 

Mikä tässä on sitten vialla? Miksi näin ei saisi olla? Vastaus 
on se, että se ei ole todenmukaista, se ei kehitä ketään mil¬ 
lään tavalla, se on rasistista ja pitkään koettuna helvetin 
tylsää. Monet roolipelien pelaajista ovat nuoria, joten niiden 
kasvattava vaikutuskin on huomioitava. En tarkoita, että mei¬ 
dän pitäisi muuttaa käsityksiä siitä, mikä on oikein tai väärin. 
Ihmisten tulee oppia, että murhaaminen on väärin, että va¬ 
rastaminen on rikos, mutta tällä hetkellä pelien maailmassa 
opetetaan, että mikään ei ole vääryyttä kun kohtaamme 
lauman 'pahoja' örkkejä. 

PAHUUS PAISTAA LÄPI 

On todella rasistista ja äärimmäistä yksinkertaistamista luoki¬ 
tella kokonaisia rotuja hyviksi tai pahoiksi. Kaikkihan me 
tiedämme, että laumasta löytyy aina kumpiakin. Tällä planee¬ 
talla ei ainakaan tietääkseni ole olemassa mitään massaluoki- 
tusta. Lisäksi kliseemäisillä pahuuden edustajilla on aina 
selvästi erotettavat kasvot; örkeillä sian naamansa ja Impe¬ 
riumin sotilailla ilkeän näköiset haarniskansa. Näin ei ole 
todellisuudessa. Ei massamurhaajaa löydetä hänen (mas- 
samurhaajamaisen) ulkonäkönsä perusteella vaan tekojensa 
tähden. Luokituksena 'paha' on horjuva käsite, sehän on vain 
näkemys siitä, mitä pelin tekijä pitää pahana. Ihmisen näke¬ 
mys pahasta on erilainen kuin orkin tai jonkun eläimen. 
Mikä on sitten se oikea näkökulma? Ei mikään! Kun seik¬ 
kailijamme surmaavat julman örkkipäällikön Gimluk’in, on 
se heidän mielestään jalo teko. Kun päällikön tytär saapuu 
kotiluolaan ja löytää isänsä päättömänä, hän tuskin on samaa 
mieltä, vaan kiroaa katkerasti nuo alhaiset murhamiehet. 



TEHDÄÄN HYVÄÄ - VAIKKA VÄKISIN 

Otetaanpa esimerkiksi Paladiinit, nuo uljaat uskonnolliset 
ritarit, jotka esiintyvät useissa fantasiapeleissä. Näissä pala¬ 
diinit ovat säännöllisesti hyviä ritareita, jotka uupumatta 
taistelevat pahoja voimia vastaan. Roolipelien paladiinien 
esikuvina ovat olleet keskiaikaiset ristiretkeläiset, jotka valla- 
tessaan pyhiä maita murhasivat ja ryöstivät minkä kerkisivät, 
kaikki hyvyyden nimissä. Minä en kuitenkaan ole ainakaan 
vielä nähnyt julkaisua, jossa paladiinit tappaisivat, ryöstäisi¬ 
vät ja raiskaisivat niinkuin he todellisuudessa tekivät! 

Historiaan tutustumalla pelaaja löytää menneisyydestä to¬ 
dellisuuden, joka ei perustu hyvän ja pahan väliseen ikuiseen 
taisteluun. Se perustuu vallan tavoitteluun ja oman edun 
ajamiseen. Hovit juonittelivat, myrkyttivät vastustajia, uh¬ 
rasivat uskollisia apulaisiaan lisätäkseen valtaansa ja riistivät 
kansaa täyttääkseen omat aarrekammionsa. Paras lähde 
realistisempiin fantasiamaailmoihin löytyy historiankirjoista. 
Myös klassiset tarustot ovat täynnä juonitteluja ja petoksia. 

Mikseivät fantasiamaailmat voisi olla tämän kaltaisia, todel¬ 
lisia vaaran paikkoja, joissa seikkailija ei tuntisi vihollista 
siankärsän perusteella? Kun armottoman valtapelin kaaok¬ 
seen lisätään vielä magia kaikkine elementteineen, jumalat 
(keskinäisine kilpailuineen), lukemattomat rodut ja kulttuurit, 
niin mahdollisuudet eläviin seikkailuihin ovat rajoitta¬ 
mattomat. 

Kaikki edellä kirjoitettu saattaa tuntua sinusta paatokselta, ja 
sitä se ehkä onkin. Se on kuitenkin minun kannanottoni 
asiaan, josta harvemmin kuulee tai näkee käytävän hedel¬ 
mällistä keskustelua. En halua haukkua kaikkia roolipelejä, 
sillä joukossa on sellaisiakin, jotka eivät ole asetelmiltaan 
täydellisen mustavalkoisia. Nämä älykkäämmät pelit ovat 
yleensä pienempiä, ns. kulttipelejä. Näin on ehkä parempi, 
sillä suuret pelit on muokattu suurille massoille yhteiskun¬ 
nallisten kiiltokuvien mukaisesti. 

Sami Koskinen 

□ 
















PUTKA 

Tällä palstalla julkaisemme lukijoidemme roolipeleihin tai -pelaa-miseen liittyviä kysymyksiä, viestejä ja kommentteja. 
Pyrimme etsi-mään vastauksen kaikkiin asiallisiin kysymyksiin. Emme kuitenkaan vastaa sellaisiin pelien sääntöihin 
liittyviin kysymyksiin, joihin vastaus löytyy ko. pelistä tai sen lisäosista (eli voit hankkia tiedon muutenkin). 

Lähetä kysymyksesi ja kommenttisi osoitteella: 

ARCTIC RANGER PRODUCTION, Mäntykuja 4 C 26, 36200 KANGASALA. 




Aloin pelaamaan Cyberpunkia jokin aika sitten. Se 
on nimittäin minun mielestäni kiinnostavampi kuin 
Shadovvrun. Voiko Cyberpunkissa käyttää Ral Part- 
han valmistamia SHADOVVRUN-miniatyyriukkoja? 
Kuinka voi tietää figuurien 'ammatit'? Pakkauksissa 
lukee esimerkiksi 'Riggers & Drones', 'Strike Force 
Bravo' tai 'Shadowrunners', eikä Cyberpunkissa ole 
sellaisia ammatteja. 

Pure Germinater 

Putkavahti vastaa: Joo, kyllä. Voit käyttää ihan mitä tahansa 
figuureja (tai muita esineitä) pelissäsi jos niin haluat. Ei 
Suomessa ole olemassa mitään RoolipeliPoliisia, joka vakoi¬ 
lee peliporukoita ja pidättää 'vääriä' figuureja käyttävät 
pelaajat. Sillä, mitä figuuripaketissa lukee tai mikä on figuu¬ 
rien nimi, ei ole paljonkaan merkitystä niiden käytölle. Katso 
tekstien sijasta niitä figuureja. Jos ne sopivat tarkoituksiisi, 
osta ne ja käytä niitä, lukekoon pakkauksessa mitä tahansa! 
Cyberpunk-aiheisista figuista puheenollen, ihmeen usein 
esimerkiksi soolohahmot kuvataan iso tykki kädessä. Eikö 
sitä kuitenkin olisi useimmiten viisainta pitää piilossa pusa¬ 
kan alla? j 

Olen pelannut ja pelauttanut useita eri roolipelejä, 
sekä englanninkielisiä että suomeksi käännettyjä 
(D&D, AD&D, MERP, Runequest, Cthulhu, Rifts ym.). 
Mielestäni suomenkielisissä peleissä on paljon 
parantamisen varaa. Miksi niiden kieli on niin tönk- 
köä ja miksi monille asioille ja otuksille on valittu 
niin hölmöt käännökset? Tuntevatko roolipelien 
kääntäjät ollenkaan pelejä ja aihetta? Eikö olisi 
parempi tehdä kokonaan uusi peli, kuin kääntää 
huonosti jo olemassaoleva? 

(Tämä on toimituksen tekemä tiivistelmä piiiitkästä 
kirjeestä) 

M. Rantala 

Putkavahti kommentoi: Roolipelien käännösten taso vaihte- 
lee, mutta on myönnettävä, että kyllä useimmista käännök¬ 
sistä selvän saa. Olet aivan oikeassa siinä, että kieli on 
monesti turhan kankeata, liian helposti käännä st ekstiksi 
tunnistettavaa. Kääntäjät mukailevat ilmeisesti turhan tarkas¬ 
ti alkuperäistä tekstiä uskaltamatta muotoilla pelkkää ASIAA 
selvälle suomen kielelle. Se veisi tietysti enemmän aikaa, 
eivätkä roolipelien kääntäjät liene aivan parhaiten palkattuja 
henkilöitä (monet tekevät sitä sivutyönä esimerkiksi opiskelun 
lomassa). Kääntäjien 'asiantuntemus' vaihtelee, toiset ovat 
innokkaita pelaajia, toiset eivät ole koskaan itse pelanneet. 

Erilaisten esineiden ja otusten nimet eivät välttämättä ole 
lainkaan huonoja. Suurin hankaluus on siinä, että ne KUU¬ 
LOSTAVAT ja TUNTUVAT huonoilta. Englannin kieli kuu¬ 
lostaa monen korvissa 'hienolta' ja 'oikealta' (vrt. suoma¬ 
laisten firmojen, ravintoloiden yms. nimet), eikä siinä silloin 
auta vaikka käännös olisi kuinka hyvä. Harvoille termeille 
kuitenkaan osuvampiakaan vastineita löytyy. Jos keksit niitä, 
ilmoita asiasta ko. pelin kustantajalle, hän on varmasti 


kiitollinen palautteesta. Ja lopuksi, onhan kokonaan Suomes¬ 
sa tehtyjä pelejäkin. Kokeile niitä, niissä ei ainakaan heikko¬ 
tasoinen käännös haitanne. 

Minua ärsyttää, kun joissakin lehdissä viitataan 
muka roolipelien yhteydestä saatananpalvontaan. 
Ainakaan Suomessa roolipelaajat eivät takuulla 
harrasta sellaista. Olen varma, etteivät oikeat saa¬ 
tananpalvojatkaan pelaa roolipelejä. Ne ovat niille 
varmasti liian monimutkaisia. Toimittajat ovat tosi 
tyhmiä, kun keksivät kaikkia ihme juttuja milloin 
mistäkin aiheesta. Ja yleensä ne ovat sitten täysin 
perättömiä. 

Kurkku-Olli Espoosta 

Putkavahti on kanssasi pitkälle samaa mieltä. Roolipelaami¬ 
nen ei varmasti houkuttele ketään saatananpalvontaan. Voi 
tietysti olla, että joku ns. satanisti on harrastanut myös 
roolipelejä, mutta entä sitten? Varmasti aika moni murhaa¬ 
jakin on pelannut pajatsoa, eikä kukaan silti vaadi niiden 
käytön kieltämistä! Ja eräs ministereistämme on kuulemma 
nuoruusvuosinaan jammaillut diskoissa, mutta tuskin silti 
voidaan väittää, että diskomusiikin kuuntelu tekee ihmisestä 
ministerin. Kyllä syyt moiseen onnettomuuteen ovat jossakin 
syvemmällä... Viimeisestä asiasta olen muuten eri mieltä; 
toimittajat eivät ole perättömiä! 

Hei! Onnittelut uudelle lehdellenne. Sinisen lohi¬ 
käärmeen ja Seikkailijan poistuttua markkinoilta 
olikin jo aika uuden lehden ilmestyä. Odotan mie¬ 
lenkiinnolla sen juttuvalikoimaa, joka tulee toivotta¬ 
vasti tyydyttämään vaativatkin tarpeet. Eräs kysy¬ 
mys on mielessäni: Mistä moinen outo nimi? Eikö 
suomenkielellä olisi löytynyt mitään iskevää nimeä? 

Thandar Shandirin poika 

Putkavahti selittää: Claymoren juttuvalikoima on lehden 
kokoon nähden melko laaja. Kaikkia sisältöön kohdistuvia 
odotuksia emme silti pysty täyttämään, mutta yritämme 
parhaamme. Lukijoiden asiantunteva apu esimerkiksi asiapi¬ 
toisten juttujen muodossa on tervetullutta ja odotammekin 
palautetta teiltä. Muut kuin sisältöön liittyvät tarpeet jäävät 
lukijoiden itsensä tyydytettäviksi. Me keskitymme lehdente¬ 
koon ja koetamme vain tehdä ymmärrettävää lehteä kaikkien 
luettavaksi. Tarkoituksemme oli keksiä lehdelle suomenkieli¬ 
nen nimi, ja hyviä ehdotuksia sinkoili ilmassa. Jostakin 
vieläkin käsittämättömästä yliaistillisesta syystä nimeksi 
tulikin sitten Claymore. Mutta onhan se ainakin iskevä nimi; 
Claymorehan tarkoittaa keskiaikaista skotlantilaista kahden¬ 
käden miekkaa (sekä nykyaikana myös suunnattavaa jalkavä¬ 
kimiinaa, Peten huöm.). Taisteluvälineenä se oli käytännöl¬ 
linen, konstailematon ja tehokas, aivan niin kuin nykyinen 
Claymore lehtenä. 








Tämä skenaario on 
suunniteltu juonensa 
ja tapahtumiensa 
puolesta mihin ta¬ 
hansa lantasi a-aihei- 
seen roolipeliin so¬ 
veltuvaksi (RQ, 

D&D, KERP, TAS, 

AD&D, ELHENDI, 

FANTASY HERO, 
WARHAMMER, 

ARS MAGICA jne.). 

Lievin muutoksin 
sen voi pelauttaa 
myös kauhu-aiheisis- 
sa roolipeleissä. Pe¬ 
listä riippumatta jää 
tapahtumapaikan tarkempi valinta pe¬ 
linjohtajan työksi. Myös mahdollinen 
nimien, otusten ominaisuuksien ja mui¬ 
den yksityiskohtien määrittely omaan 
pelisysteemiinsä sopiviksi jää pelinjoh¬ 
tajan vastuulle. Ne eivät vaatine koh¬ 
tuutonta työpanosta. Skenaarion voi 
pelauttaa sellaisenaan tai sijoittaa osak¬ 
si jotakin isompaa seikkailua. 

JUONI LYHYESTI 

Termi 'pelaajat’ tarkoittaa jälleen ker¬ 
ran pelihahmoja. 

Pelaajat ovat useamman kilometrin 
päässä asutuista seuduista. Heidän kul¬ 
kiessaan tai leiriytyessään metsän kes¬ 
kellä aavemainen henki ilmestyy hei¬ 
dän luokseen. Se kertoo olevansa kau¬ 
an sitten kuolleen pyhän soturin haamu 
ja pyytää pelaajilta apua. Näiden tulisi 
tunkeutua läheiseen hautaholviin ja 
noutaa sieltä esine, jonka avulla henki 
pääsisi omaan 'ulottuvuuteensa' pois 
tästä maailmasta. Maanalaisen holvis¬ 
ton tutkimisessa piilee tietysti omat 
vaaransa ja vaikeutensa, eikä poispääsy 
ole lainkaan varmaa... 

TAUSTATIEDOT 

Puitteet tapahtumille tarjoaa metsän 
keskellä sijaitseva vanha maanalainen 
hautaholvi, jonka piilotettu sisäänkäyn¬ 
ti on läheisessä luolamaisessa aukossa 
ison kallion kupeessa. Pelaajille luolan 
olemassaolo on ehkä täysin uusi asia. 
JOS heillä on ennestään jokin tieto 
paikasta, kertoo se luolaan haudatun 
muinaisen voimakkaan maagin tai ma¬ 
naajan, jonka voimien sanotaan vaikut¬ 
taneen jopa yli kuoleman rajan. 

Koska lähin kylä tai muu asutus on 
monen kilometrin päässä, on paikka 
saanut olla rauhassa. Lähimmän kylän 
asukkaat voivat kertoa joidenkin satun¬ 
naisten seikkailijoiden kyselleen pai¬ 
kasta, mutta yleensä he eivät ole kuul¬ 
leet näistä sen enempää (tämä ei tar¬ 
koita, että seikkailijat olisivat välttä¬ 
mättä kuolleet jollakin salaperäisellä 
tavalla. Heillä ei vain yksinkertaisesti 
ollut ehkä mitään syytä palata kylään 
kertomaan mahdollisista löydöistään). 

Paikallisten asukkaiden tutkimusintoa 
on heikentänyt jo pelkästään ammoisen 
vainajan mielenkiinnon aihe. Myös 



syrjäinen hautapaikka on seurausta tä¬ 
män pelottavia asioita tutkineen velhon 
kammottavista harrastuksista. 

AAVEEN HAAVEET 

Maan päälle kummittelemaan jäänyt 
henki tarvitsee haudasta fyysiselle hah¬ 
molleen kuuluneen maagisen amuletin. 
Se on miekan muotoinen pieni ho- 
peakoru, ja juuri sitä edesmennyt ma¬ 
naaja käytti apuna kammottavaan loit¬ 
suunsa aiheuttaen hengen juuttumisen 
fyysiseen maailmaan soturin kuoleman 
jälkeen. Jos soturi saisi tuon amuletin 
haltuunsa, se pääsisi samantien pois 
tästä ulottuvuuudesta rauhaan omalle 
astraalitasolleen (nämä kuten muutkin 
henkimaailman asiat on luonnollisesti 
määriteltävä kyseiseen pelimaailmaan 
sopiviksi). 

Haamu ei voi tutkia kryptaa itse, vaik¬ 
ka aineelliset esteet eivät sitä pidättele- 
kään. Syynä on sinne haudattu pahuu¬ 
delle omistautunut ihminen, tuo outo 
maagi. Hänen viimeisen leposijansa 
myötä koko rakennelma on epäpyhä ja 
pahan taikuuden saastuttama, eikä py¬ 
hän taistelijan henki voi sinne tunkeu¬ 
tua. 



Henkiolento on pyytänyt aiemmin 
muilta kulkijoilta samaa palvelusta, 
mutta jos siltä sitä kysytään, se vaike¬ 
nee. Nuo kaikki muut ovat nimittäin 
joko paenneet heti tai epäonnistuneet; 
kuolleet alas kryptaan tai palanneet 
sieltä ilman amulettia. Soturin haamu 
itse ei ole ketään heistä surmannut, 
vaikka se siihen hyvin pystyisikin. Se 
noudattaa edelleen muinaista valaansa, 


jonka mukaan se 
w omistautuu taistelulle 
pahuutta vastaan ja 
pidättäytyy turhasta 
tai heikkoihin ja avut¬ 
tomiin kohdistuvasta 
väkivallasta. Voit itse 
päättää olennon ulko¬ 
näön ja 'pelotta- 
vuuden', mutta selvää 
lienee, ettei kohtaa¬ 
minen ole pelaajille 
aivan jokapäiväinen. 

Pyyteettömästä autta¬ 
misesta saatava hyvä 
mieli ei ehkä riitä 
pelaajille palkkioksi. Niinpä aaveen 
kertoman mukaan holvista löytyy myös 
paljon maallisia rikkauksia, jotka pe¬ 
laajat voivat hänen puolestaan jakaa 
keskenään. Jos tämä ei riitä houkutte¬ 
lemaan pelaajia holvin kimppuun, voi 
henkiolento koettaa pakottaa tai uhata 
heitä jotenkin (vaikka ei uhkaustaan 
täyttäisikään; sehän on kuitenkin yhä 
'hyvä'). Kokonaan toinen on asia, jos 
pelaajat jostakin syystä käyvät itse sen 
kimppuun. Määrittele henkisoturin 
ominaisuudet systeemiisi sopiviksi ja 
muista, että aaveella voi olla hyvinkin 
mahtavia maagisia kykyjä, eikä se me¬ 
nehdy käytännöllisesti katsoen lain¬ 
kaan; 'kuolemahan’ olisi sille ilmeinen 
vapautus nykyisestä olotilasta! 

Jos pelaajien ja hengen välille syntyy 
konflikti ja toinen osapuoli menehtyy 
tai pakenee (henki ei pakene, se on 
tähän paikkaan sidottu), on varsinainen 
seikkailu pelautettava myöhemmin toi¬ 
seen paikkaan siirrettynä ja erilaisella 
johdannolla. Kuten myöhemmin selvi¬ 
ää, ilman hengen apua pelaajat tuskin 
pääsevät alkua pitemmälle hautaholviin 
yrittäessään. 

SISÄÄN LUOLAAN 

Jos pelaajat ottavat tehtävän vastaan, 
henki opastaa heidät luolan suulle. Se 
kertoo, että jonkun pelaajista on istut¬ 
tava luolan perällä olevan patsaan kä¬ 
delle, jolloin salaovi paljastuu. Mitään 
muuta mahdollisuutta kryptaan pääse¬ 
miseksi ei ole. Vaikka pelaajat luolan 
löytäisivätkin, he tuskin sattumalta ko¬ 
keilevat moista temppua. 

Henki kuvailee heille kaipaamansa 
amuletin ulkonäön. Koru muodostuu 
hopeisesta miekasta, jonka terässä on 
kaksi pientä punaistajalokiveä. Miekan 
kahvaan on kiinnitetty hopeinen ketju, 
jotta sen voi ripustaa kaulaansa. Amu¬ 
letti oli tärkeä myös kuolleelle maagil¬ 
le, ja siksi soturi arvelee, että amuletti 
voi löytyä läheltä maagin ruumista tai 
arkkua, mutta ei ole siitä varma. Tässä 
vaiheeessa henki varoittaa hahmoja 
'ottamasta sellaista jota he eivät hallit¬ 
se', mutta EI täsmennä sanojensa tar¬ 
koitusta. 

Henkiolento ei tule kovin lähelle onka¬ 
loa, vaan pysyttelee ainakin kymmenen 
metrin päässä sen suuaukosta ja jää 
katsomaan kun pelaajat sukeltavat hä¬ 
märään luolaan. Alussa on kym¬ 
menisen metriä pitkä, pari-kolme met- 













































riä leveä ja korkea käytävä, joka johtaa 
ja päättyy kuusi metriä pitkään ja neljä 
metriä leveään luolaan. Sekä luolan 
että käytävän lattialla on hiekan ja ki¬ 
vien joukossa paljon kuivuneita lehtiä. 
Tämä luola on korkea, noin neljä met¬ 
riä, ja sen perällä on istuvaa siivekästä 
hahmoa kuvaava patsas. 

Tämä kivestä veistetty jylhä mieshah¬ 
mo on kolmisen metriä korkea istuma- 
asennossaan. Patsas on hakattu suoraan 
peräseinän kiveen ollen ’yhtä puuta' 
sen kanssa. Patsaan ja seinän välistä ei 
siis voi kulkea. Miehen oikea käsi on 
lievästi koukistuneena eteenpäin 
kämmenpuoli ylöspäin, kuin jotain 
ojentaen. Vasen käsi lepää vasemman 
reiden päällä. Silmät katsovat suoraan 
eteenpäin pelaajien päiden yli käytä¬ 
vään. 

Jos joku pelaajista koettaa roikkua 
ojentuvassa kädessä tai yrittää painaa 
sitä alaspäin, käsi ei liiku millimetriä¬ 
kään. Vain silloin, jos joku kapuaa 
istumaan patsaan kädelle, tapahtuu 
odotettu reaktio. Käsi laskeutuu hitaasti 
alas kunnes osuu patsaan polveen ja 
pysähtyy siihen asentoon. Samalla pat¬ 
saan oikean olkapään takana aukeaa 
kiviseinään luukku. Sen koko on noin 
metri kertaa puoli, juuri sen verran että 
pelaajat mahtuvat siitä kömpimään si¬ 
sään. Patsaan yli kapuamalla pääsee 
ahtaan aukon kautta sisään hautahol¬ 
viin. 

Minuutti sen jälkeen kun patsaan kä¬ 
delle istunut henkilö on noussut pois 
siitä, käsi kohoaa takaisin ylös ja luuk¬ 
ku sulkeutuu. Pelaajien ainoa keino 
pitää luukku turvallisesti avoinna tun¬ 
tuisi olevan yhden pelaajan jääminen 
kädelle istumaan. Köyden tai jonkin 
muun kuin istuvan hahmon käyttö pai¬ 
nona ei nimittäin vaikuta asiaan, vaan 
käsi nousee vääjäämättä mekanismin 
sulkiessa luukun. Puunkappaleen tai 
kiven kiilaaminen luukun väliin ei auta 
lainkaan; luukku sulkeutuu ja puunsä- 
leet tai kivensirpaleet vain lentelevät. 

Hyvin mahdollista on myös, että kun 
luukku ensimmäisen kerran avautuu, 
kädellä istuja ryntää siitä sisään mui¬ 
den mukana. Kukaan ei ehkä tule aja¬ 
telleeksikaan, että luukku sulkeutuisi 
itsestään minuutin kuluttua. Ole tark¬ 
kana aikamäärissä pelaajien miettiessä 
ja toimiessa. Jos he protestoivat väki¬ 
sin sulkeutuvaa luukkua vastaan muis¬ 
tuta heitä magian mahdista sekä heidän 
hahmojensa vajavaisesta ymmärrykses¬ 
tä fysikaalisia ilmiöitä kohtaan. 

Luukun toisella puolella olevasta pi¬ 
meästä käytävässä ei (valossakaan) 
löydy mitään vipua tai mekanismia, 
joka avaisi luukun. 

SISÄLLÄ HOLVISSA 

Numerot viittaavat kartan numeroitui¬ 
hin kohtiin. 

Kaikki käytävät ovat kiveen hakattuja 
tai kivin päällystettyjä. Jos ei muuta 
mainita, on niiden leveys kaksi metriä, 
korkeus hieman enemmän. Taistelemi¬ 


nen lyömäasein on tällaisissa käytävis¬ 
sä hankalaa, muttei toki mahdotonta. 
Uhkaavan hiljaisissa käytävissä tuntuu 
hiukan tunkkainen, ummehtunut haju. 

1. portaat laskeutuvat alas kolmisen 
metriä, eli nyt ollaan maanpinnan alla. 

2. 4 x 4 metrinen pieni kiviseinäinen 
koppero. Lattialla epämääräistä rojua, 
lahoja puunkappaleita, vanhoja työka¬ 
luja, vaatteenriekaleita ja kuollut, kui¬ 
vunut ruumis vailla mitään esineitä. 

3. käytävän seinän vierellä lojuu lähes 
muumioitunut ihmisen ruumis. Sen¬ 
kään lähellä ei ole mitään esineitä, sil¬ 
lä on vain joitakin riepuja yllään. 

4. nurkassa on länteen johtava massii¬ 
vinen puuovi. Se on raskas avata, mut¬ 
ta ei lukossa. Oven edessä on sala- 
luukku (käytävän kulmassa), joka au¬ 
keaa kun ovi vedetään auki. Ansan 
laukaisseella voi olla (todella) pieni 
mahdollisuus loikata syrjään laatan 
avautuessa. Epäonnistuminen tässäjoh- 
taa putoamiseen viisi metriä syvään 
kuoppaan, jonka pohjalla on teräviä 
metallipiikkejä (määrittele vahinko so¬ 
pivaksi, kuolemakin lienee mahdolli¬ 
nen). Kuopassa on entisten uhrien 
jäännöksiä, ja ehkä joitakin näille kuu¬ 
luneita esineitä. 

Ansaluukku pamahtaa takaisin ylös 
heti nielaistuaan uhrinsa, ja sen voi 
avata uudelleen vain työntämällä oven 
kiinni ja avaamalla sen taas. Pelastus- 
töitä varten luukku on kiilattava joten¬ 
kin auki. 

5. huone ansaoven takana on lähes 
tyhjä, siellä on vain pölyä ja lähes luu¬ 
rankomaiseksi kuivunut ruumis. Tällä 
ruumiilla voi olla joitakin tavanomaisia 
varusteita mukanaan, päätä itse mitä ne 
ovat ja missä kunnossa ne ovat (mui¬ 
den vainajien tapaan hänkin on luoliin 
tunkeutunut ja täällä loppunsa kohdan¬ 
nut seikkailija... HUOM! Amulettia 
tai huoneiden 8 ja 9 aarteita hänellä EI 
voi olla! Katso kohta 13). 

6. tässä 6x6 metrisessä tilassa on ha¬ 
pertuneita koristeellisia kankaita, muu¬ 
tama kiiltävä metalliastia ja joitakin 
outoja merkkejä seiniin kaiverrettuna. 
Keskellä huonetta on alttarintapainen 
yksinkertainen kivipaasi. Ilmeisesti 
huone on palvellut jonkinlaisen ruu¬ 
miin 'siunauksen' suorittamispaikkana. 

7. pitkä hallimainen tila, jonka leveys 
on kuusi metriä ja pituus parikymmen¬ 
tä. Kummallakin pitkällä seinällä on 
neljä kivipatsasta tasaisin välimatkoin. 
Patsaat ovat ihmisenkokoisia, hyvin 
luonnollisen näköisiä ja kuvaavat 
asuista päätellen erilaisia maageja ja 
velhoja. Patsaissa ei ole mitään kaiver¬ 
ruksia tai nimiä. Ne eivät myöskään 
herää henkiin missään tapauksessa, 
vaikka pelaajat sitä ehkä pelkäävätkin. 
Hallin kummallakin pitkällä sivulla 
patsaiden välissä ovat puiset ovet, jot¬ 
ka voi avata ja sulkea aivan normaalis¬ 
ti. 

8. neliömäinen noin 6 metriä kanttiinsa 


oleva huone. Huoneen itäseinällä on 
kiveen hakatut sarvipäisen demonin 
kasvot. Demonin suu on irvokkaasti 
auki ja sen kidasta alkaa noin 20 sent¬ 
tiä halkaisijaltaan oleva syvä kolo, jon¬ 
ka pohjaa ei näy. Jos pelaajat heittä¬ 
vät/työntävät demonin kitaan jotakin, 
kyseinen esine katoaa sinne ääntä 
päästämättä. Jos joku työntää sinne 
aseen, köyden tms. pitäen siitä kiinni, 
ei tapahdu mitään erityistä. Ei myös¬ 
kään silloin, jos joku uhkarohkea än- 
keää sinne kätensä. Demonipatsaan 
suuhun ei kertakaikkiaan kätkeydy mi¬ 
tään outoa, siitä alkaa vain syvä onkalo 
jonnekin kallion sisään. 

Huoneen perällä (pohjoisseinällä) on 
iso kivestä hakattu pöytä, jolla lepää 
kaksi kiiltävää metallista arkkua. Mo¬ 
lemmat arkut ovat avattavissa ilman 
mitään vaikeuksia. Toisessa on kolme 
kauttaaltaan kullanhohtoista kirvestä 
sekä upea, suurilla sinisillä jalokivillä 
koristeltu hopeinen kruunu. Kruunun 
etuosassa on saman aiheinen de- 
monikoriste kuin huoneen seinässä. 
Toisessa arkussa on suuri, mustakanti¬ 
nen kirja, jonka vähääkään taikuutta 
tunteva pelaaja tunnistaa jonkinlaiseksi 
loitsu- tai taikakirjaksi. 

ESINEET: Jos pelaajat onnistuvat tut- 
kimis/tieto/aistintoheitoissaan, anna 
heille tietoja/tuntemuksia esineistä har¬ 
kintasi mukaan. Kruunun taikavoiman 
(vaan ei sen laatua) tuntee jokainen 
joka siihen koskee, ilman mitään heit¬ 
toja. 

METALLISET ARKUT ovat vahvaa 
ja siistiä työtä, niihin ei kätkeydy mui¬ 
ta salaisuuksia, kuin että ne ovat usko¬ 
mattoman kevyitä. 

KULTAISET KIRVEET ovat voimak¬ 
kaita maagisia aseita (pelisysteemistäsi 
riippuen plussaa enemmän tai vä¬ 
hemmän). Lisäksi niissä on se ikävä 
ominaisuus, että tapettuaan kirveellä 
KOLME vihollista sen omistaja yrittää 
tappaa parhaan ystävänsä; ei berserkki- 
nä riehuen vaan salakavalasti valmis¬ 
tautuen ja tilaisuutta odottaen. Pelaaja 
itse ei tiedosta asiaa mitenkään outona 
eikä pysty luopumaan sen toteuttami¬ 
sesta. Jos kirves vaihtaa omistajaa, on 
uuden omistajan tehtävä itse kolme 
tappoa ennenkuin kirous vaikuttaa hä¬ 
neen. Kultainen kirves katoaa pysyväs¬ 
ti samalla hetkellä kun sillä tapettu 
ystävä kuolee. Näitä 'sivuvaikutuksia' 
on parhaankin maagin luonnollisesti 
hyvin vaikea havaita esineitä vain pin¬ 
tapuolisesti tutkimalla. 

ARKORIN HOPEAKRUUNU suoras¬ 
taan huokuu maagista voimaa, sitä ei 
voi olla vaistoamatta siihen koskies- 
saan. Demoniprinssi Arkorin maan 
päälle jäänyt kruunu on mahtava näky 
mutta tuhoisa kantajalleen. Jokainen 
sitä päähänsä kokeileva kokee kauhean 
kuoleman vääjäämättä; ensin uhri on 










kuin sähköiskun saanut, jäykistyen ja 
karjuen kaameasti. Kruunua on tässä 
vaiheessa enää mahdoton irrottaa. Het¬ 
kisen jälkeen voimakkaat kouristukset 
ravistelevat hänen holtitonta ruumis¬ 
taan ja onneton uhri sananmukaisesti 
hajoaa kruunun voiman vaikutuksesta. 
Irvokkaasti ja tahdottomasti heiluen 
hänen raajansa katkeilevat ja raivok¬ 
kaasti ravistellut sisäelimensä pettävät, 
eikä kestä kauaakaan kuin kruunua 
kokeillut henkilö on vain muodoton, 
verinen liha,- luu- ja nahkakasa, jota 
koristaa hopeinen kruunu. 

PIMEÄN MAAILMAN LOITSUKIR- 
JA on magialla suljettu, ja sen avaami¬ 
seen tarvitaan ainakin jonkinlaista tai¬ 
kuutta. Iso mustakantinen kirja on 
täynnä kammottavia, voimakkaita ja 
synkkiä loitsukaavoja. Useiden niiden 
aiheena on demonologia, kuolleiden 
manaaminen, riivaajat, yhteydet tuon¬ 
puoleiseen jne. Kirjassa kuvataan myös 
useita maagisia rituaaleja ja mystisiä 
asioita. Se, kuinka paljon pelaajat saa¬ 
vat kirjasta selville (ja pystyvät sen 
tietoja hyödyntämään), on sinun pää¬ 
tösvallassasi. Missään tapauksessa se 
ei saa olla helppoa edes kokeneelle 
maagille. Tottumattomalle lukijalle 
kirjan intensiivinen tutkiminen saattaa 
aiheuttaa vakaviakin psyykkisiä oireita. 

HUOM! Jos jonkin tai joidenkin esi¬ 
neiden ominaisuudet eivät sovi peliisi 
tai maailmaasi, muuta niitä kaikin mo¬ 
komin tarkoituksenmukaisemmiksi. 
Yleisenä ideana on se, että ne kaikki 
ovat voimakkaita, 'pahoja* esineitä, 
joista ei liiemmin ole hyötyä tavallisil¬ 
le pelaajille. Kauhupelissä ne voivat 
liittyä johonkin pimeään kulttiin; hirvi¬ 
öön tai sen palvojiin. 

Länsiseinällä on sivuun liukuva sala¬ 
ovi, jonka löytäminen ei ole kovin vai¬ 
keaa (mutta ei onnistu yrittämättä). 
Salaoven takana on pieni ja tyhjä ki¬ 
viseinäinen koppero (2x2 metriä), 
jossa makaa jälleen yksi kuihtunut ruu¬ 
mis. Tämän tilan länsiseinällä on jäl¬ 
leen salaovi, mutta se on paremmin 
kätketty, niin että sen löytäminen on 
kohtalaisen vaikeaa. Ovi johtaa suo¬ 
raan huoneeseen 9. 

9. suorakaiteen muotoinen edellistä (8) 
hiukan pienempi huone, jonka ete- 
läseinustalla on kolme isoa, laaj asuista 
saviruukkua. Ruukuissa on koristeena 
tyylitelty A-kirjain. Ensimmäinen astia 
on täynnä kultarahoja ja kultakoruja; 
sormuksia, rannerenkaita, ketjuja ym. 
Toinen ruukku sisältää hopeakoruja, - 
rahoja ja lisäksi kymmeniä jalokiviä. 
Kolmannessa on pohjalla kolme rauta¬ 
tankoa, pituudeltaan parikymmentä ja 
paksuudeltaan kolme senttiä. Pelaajat 
voivat kahmia aarteita mukaansa mie¬ 
lin määrin, ruukuissa ei ole ansoja. 
Koruissa, rahoissa tai rautatangoissa ei 
tunnu mitään erityistä magiaa, paitsi 
erittäin hyvällä taidolla + heitolla. 



10. tavallinen käytävä, jonka lattialla 
lojuu kaksi ruumista, joilla voi olla 
joitakin varusteita ympärillään/yllään. 
Kuolleita seikkailijoita. 

11. pieni huonemainen tila, jonka 
itäseinällä on kiveen hakatut jonkinlai¬ 
sen luukun tai oven rajat (metri kertaa 
metri). Kohdassa ei kuitenkaan ole 
mitään kätkettyä aukkoa, ehkä siihen 
on joskus ollut tarkoitus tehdä sellai¬ 
nen? 

12. isohko huone, jonka seinällä seisoo 
neljä kivistä luurankoa kiviset keihään 
käsissään. Luurankoja tutkimalla on 
mahdotonta päätellä, ovatko ne kivestä 
veistettyjä vai kivettyneitä. Kuten ison 
käytävän (7) patsaat, nämäkin ovat 
vaarattomia, eivätkä missään olosuh¬ 
teissa herää henkiin. Pelaajat tosin us¬ 
konevat toisin... 

13. salaovi käytävästä johtaa hauta- 
huoneeseen. Salaovi voi olla hyvin 
naamioitu, mutta sen kohdalla käytä¬ 
vän toisella seinällä on kiviset demo¬ 
nin kasvot, jotka tuijottavat suoraan 
muuten huomaamattomaan oveen. 

Tässä huoneessa on oudon painostava 
tunnelma (ainakin herkimmät pelaajat 
vaistoavat sen). Keskellä lattiaa on 
kivinen koroke, jolla lepää musta me¬ 
tallinen arkku. Suuren arkun kannessa 
ja kyljissä on komeita koristeita ja ku¬ 
vioita, joukossa myös tuttuja pimeitä 
tunnuksia. Arkun kansi on avattavissa, 


joskin se on raskas nostaa. Sisällä ma¬ 
kaa musta-violetissa asussaan muumi¬ 
oitunut ruumis, jonka kädet ovat rin¬ 
nalla ristissä. Käsien alla näkyy mie¬ 
kan muotoinen amuletti. 

Vainajalla voi olla muitakin koruja tai 
esineitä, mutta niillä ei ole merkitystä 
juonen kannalta. Jos joku rohkea koet¬ 
taa ottaa amuletin kuolleen otteesta, 
hän onnistuu siinä vaikeuksitta. Ainoa 
sivuvaikutus, joka tästä seuraa (mutta 
jota pelaajat eivät ehkä HETI huomaa), 
on se, että kaikki käytävissä olleet ruu¬ 
miit (6 kpl) nousevat pystyyn ja koet¬ 
tavat käydä pelaajien kimppuun. Näillä 
kuolleilla haudanturvaajilla on epäinhi¬ 
milliset voimat, mutta ne ovat hitaita. 
Niiden tavoitteena on surmata haudan- 
häpäisijät ja palauttaa amuletti sekä 
mahdolliset (huoneiden 8 ja 9) aarteet 
takaisin paikoilleen. Ne eivät seuraa 
pelaajiapatsashuoneeseen johtavia por¬ 
taita (1) pitemmälle (jos nämä koetta¬ 
vat paeta). 

Kerran herätettyjä vainajia ei saa 'ta¬ 
kaisin' vainajiksi muuten kuin palautta¬ 
malla KAIKKI huoneiden 8, 9 ja 13 
esineet paikoilleen. Taistelussa ne voi¬ 
daan silpoa tai ruhjoa, mutta hetken 
kuluttua ne 'kokoavat itsensä’ ja hyök¬ 
käävät jälleen. Vain polttaminen tai 
riittävän vahvat loitsut voivat tuhota ne 
lopullisesti. Mahdolliset surmattujen 
pelaajien tänne jääneet ruumiit ovat 
mukana seuraavassa haudanturvaope- 
raatiossa, jos ei niitä noudeta pois. Ki- 

mihinkään. 

Jos pelaaja laittaa amuletin kaulaansa, 
hän kuolee välittömästi. Mikään tai¬ 
kuus tai muu apu ei voi palauttaa hän¬ 
tä elävien kirjoihin. Samalla rauhoittu¬ 
vat myös ‘elävät’ vainajat niille sijoil¬ 
leen. 


ULOS HOLVISTA 

Jos pelaajat pääsevät ulos hautaluolista, 
muuttuvat kaikki huoneesta 9 löytyneet 
kulta-, hopea- ja jalokiviesineet 
kuivuneiksi lehdiksi heti ulommaisessa 
patsasluolassa (iso istuva patsas). Tästä 
johtuvat alussa mainitut luolan lattialla 
lojuvat lehdet. 


Rautatangot puolestaan muuttuvat 
täyshopeisiksi (määrittele sopiva rahal¬ 
linen arvo tarvittaessa). Kerran kryp¬ 
tasta ulos tuotu ja muuttunut esine ei 
muutu enää miksikään vaikka sitä kul¬ 
jettaisi edestakaisin luoliin ja ulos. 

Huomaa, että jos pelaajilla on amuletti 
mukanaan, luukku luolasta kryptaan ei 
enää aukea, istukoon patsaan kädelle 
vaikka viisi miestä! Amuletin vienti 
ulos haudasta lukitsee sen pysyvästi. 

Pelaajien palatessa amuletin kanssa, 
henkiolento ottaa yllättyneenä ja kiitol¬ 
lisena sen vastaan. Jos pelaajat eivät 
luovuta sitä vapaaehtoisesti, se ottaa 
sen väkivalloin, toivottavasti näin ei 
kuitenkaan käy. Samalla kun pelaaja 
ojentaa korun hengelle, amuletti muut¬ 
tuu aivan kuin aineettomaksi ja pyhä 
soturi asettaa sen kaulaansa. Se kiittää 
vielä pelaajia näiden osoittamasta roh¬ 
keudesta ja sanoo muistavansa näitä. 
Sitten se huokaisee syvään ja himmeä¬ 
nä hohteena se katoaa samantien jon¬ 
nekin kauan kaipaamaansa ulottuvuu¬ 
teen... 

Jossakin tulevassa seikkailussa voit 
antaa tämän jalon aaveen muistaa seik¬ 
kailijoita, mikäli he osoittautuivat sen 
arvoisiksi. Henkimaailmasta tullut yl¬ 
lättävä apu saattaa olla hyvinkin vai¬ 
kuttavaa ja dramaattista, jopa hah- 
mo(je)n elämän pelastavaa. 

0 TAPAHTUI TOSI PELISSÄ ! 0 


Tällä palstalla saavat pelihahmot suunvuoron kertoessaan elämäntapahtumistaan roolipelien 
seikkailujen pyörteissä. Tällä kerralla pelinä on OVER THE EDGE ja kertojana uusiseelanti¬ 
lainen, hiukan omalaatuinen kalastaja Efraim. 


KUN EFRAIM PUTOSI YLI LAIDAN 


Minulla olisi niin paljon asiaa, mutta tämänhetkinen 
tilanteeni ja aikavarani ovat hyvin rajoitetut. Yritän siis 
tiivistää tähän vain oleellisen, jotta tapahtumien taustat 
selviäisivät. Suurimman osan seuraavasta tekstistä olen 
repinyt päiväkirjastani, sillä kuten jo sanoin, aikani on 
lopussa. 

SYYSKUU -92 Uusi-Seelanti 

Tein isälleni selväksi, että minusta ei tulisi jatkajaa hä¬ 
nen frenolo gin ammatilleen. Sain perheeltäni suvun iäk¬ 
kään kalastusveneen ja lähtöpassit. Setäni - ainoa inhi¬ 
millinen sukulaiseni - antoi minulle vanhan helmiäiskah- 
vaisen revolverinsa. 

Lähdin Westportin satamasta syyskuun lopulla. Matkasin 
Australian rannikkoa pitkin Intian valtamerelle ja sieltä 
Punaisen meren kautta Egyptiin. Matkani oli sujunut 
tähän asti - hallusinaatioita lukuunottamatta - huonosti. 
Vain sairas nälkäni sai minut nousemaan maihin Kairos¬ 
sa. 

Kairon yliopistollisen sairaalan psykiatrisella osastolla 
tapasin elämäni rakkauden. Hän oli Pipsa Tutankham- 
mon, hoitajattareni. Eräänä iltana puhuin hänet ympäri 
ja lähdimme veneelläni kohti Suezin kanavaa. Välimerelle 
päästyämme suuntavaistoni petti täysin. Olimme purjehti¬ 
neet harhaillen jo muutamia viikkoja, kun huomasimme 
jotain tavallisuudesta poikkeavaa; vieraita avaruudesta! 
UFOmiehet huumasivat meidät välittömästi. Heräsin 
vasta veneeni törmätessä Al-Amarjan satamaan. En huo¬ 
mannut mitään muuta tavallisuudesta poikkeavaa, kuin 
että morsiameni oli hävinnyt ja että minulla oli ylläni 
kummallinen vyö. Syvästi tästä kaikesta järkyttyneenä 
puhuin ympäri paikalle saapuneet viranomaiset ja pääsin 
maihin ilman ongelmia. Päätin ryhtyä jäljittämään tapaa¬ 
miani ufoja ja paljastaa niiden juonet. 

TAMMIKUU Al-Amarja 

Ensimmäinen viikkoni saarella on sujunut hyvin. Olen 
merkinnyt muistiin kaikki omituiset henkilöt ja tapahtu¬ 
mat. Olen todennut kumihanskat, sadetakin ja kiivit hy¬ 
väksi suojaksi. Kiivejä minun on syötävä estääkseni 
outoa, ufoista tarttunutta ihottumaa leviämästä. Niiden 
salajuonen paljastamiseen tarvitaan tietysti myös hyvin 
varustettu työkaluvyö. Revolverini olen piilottanut yhteen 
ufovyön lukuisista lokeroista, sillä aseet ovat Al-Amarjan 
saarella kiellettyjä. Vyö on muuten yhä arvoitus. 

Asun yhdessä "Old Harper's "-baarin motelliluukuista. 
Baarissa olen tavannut lukuisia mielenkiintoisia ihmisiä. 
Gunter ja Iän vaikuttavat jotenkuten luotettavilta. Iän - 
luotettavampi näistä kahdesta - on ilmeisesti viinikaup¬ 
pias. Aksentista päätellen hän on kotoisin jostainpäin 
Skotlantia. Gunter puolestaan väittää olevansa kotoisin 
Saksasta ja lomailemassa, mutta tarina vaikuttaa tekais¬ 


tulta. Hän on nimittäin kuljetellut outoa kanisteria muka¬ 
naan ympäri kaupunkia. 



Taustatietojen selvittyä (ai selvittyä? toim.huom.) siirryn 
suoraan tämän sairaan tapahtumaketjun alkuun. 

HELMIKUU 13.-15. Al-Amarja 

Tein jokailtaisen lähikortteleiden tarkastuskierroksen. 
Huomasin erään talon toisessa kerroksessa metallinhoh¬ 
toisen hahmon. Hän näytti tuijottavan minua. Koska 
hahmo oli minut jo huomannut, tervehdin häntä iloisesti. 
Käden kohotettuani huomasin hänen kadonneen. Äkki- 
pikainen luonteeni ei kestänyt tällaista pelleilyä. Talon 
sisäpihan puolella oleva ovi oli auki. Menin sisään ja 
löysin tieni sen huoneiston oven eteen, jossa uskoin hah¬ 
mon oleskelevan. Kerroksessa oli kolme ovea. Tämä 
minulle tärkeä oli ainoa, jossa ei lukenut mitään nimeä. 
Soitin viereisen asunnon ovikelloa. Siellä näkyi asuvan 
joku Castle. Hän avasi oven ja kieltämättä minä hiukan 
hätkähdin. Laiha, ihonväriltään lähes valkea mies seisoi 
ovella. Eteinen hänen takanaan oli täysin musta. Pimey¬ 
den halkaisivat vain sadas osasekunnin välein hänen 
strobovalonsa, joita huoneisto tuntui olevan täynnä. Mies 
kertoi, että naapurissa oli joskus vuosia sitten asunut 
vanha mummo. Hänen kuolemansa jälkeen asunto oli 
ollut tyhjillään. Jätin hänelle varmuuden vuoksi nimeni ja 
osoitteeni, siltä varalta että hän huomaisi jotakin outoa. 
Toinen naapuri, Blake, ei vastannut kellon soittooni, hän 
ei ilmeisesti ollut kotona. 

Menin sisäpihalle. Kaivoin roskiksesta paljon paperia ja 
muuta hyvin syttyvää materiaalia ja palasin rappuun. 
Tungin paperit nimettömästä postiluukusta sisään ja 
tuikkasin perään pari palavaa tulitikkua. Odotin sen 
aikaa, että saatoin olla varma tulen leviämisestä. Hetkel¬ 
lisen voitonriemuni sammutti pian ajatus, että taidan olla 
kusessa. Juoksin läheiseen puhelinkoppiin ja soitin ni¬ 
mettömänä palokunnan numeroon. 

Saapuessani aamuyöllä asunnolleni odotti minua siellä 
pienoinen yllätys. Olin juuri päässyt eteiseen, kun tunsin 
otsallani aseen kylmän piipun. "Kädet selän taakse", 
karjui ääni takanani ja samassa minut paiskattiin maa¬ 
han. Tunsin kylmän raudan kilahtavan ranteitteni ympä¬ 
rille. "Kerro kaikki, mitä tiedät", toinen ääni jatkoi. Heitä 
oli minua tallovien jalkojen lukumäärästä päätellen 
enemmän kuin kaksi. Tunsin kuuman piston selkä¬ 
rangassani. "Vastaa", kuului kolmas käsky. En pystynyt 
liikkumaan. Kuumuus muuttui koko ruumiin kattavaksi 
vihlovaksi kylmyydeksi. Huusin tuskan sekaisia epäselviä 
lauseita kunnes tajuntani sumeni. 

Aamulla herättyäni koin shokin. Olin yhä vatsallani 
maassa avatessani silmäni. Vieressäni makasi laiha, 
ylikypsä ruumis. Jos olette joskus nähneet pohjaanpala- 
neita perunoita, tiedätte, mitä tarkoitan. Lihakset olivat 
turvonneet kuin puoliksi paukahtaneet popcornin jyvät ja 
vaatteet olivat sulaneet hänen päälleen. Päässä törrötti 
vielä muutama hassu karrelle palanut hiustupsu. Tuijotin 
ruumista kauhistuneena ja havahduin vasta ulkoa kuulu¬ 
viin sireenien ääniin. Ikkunasta katsoessani näin että 
poliisit olivat piirittäneet koko rakennuksen. Tietenkin he 
epäilisivät minua tästä verityöstä! Juoksin rappuun ja 
alakerran baariin. Gunter ja Iän istuivat kaikessa rau¬ 
hassa aamupaukuilla tiskin ääressä. Juoksin heidän luok¬ 
seen kauhuissani ja apua kiljuen. Samassa poliiseja 
ryntäsi sisään kadulle johtavasta ovesta. Tunnistin polii¬ 
sipäällikön, jonka vierellä kaksi poliisia lähestyi meitä 
aseet valmiina. Muistan vain Gunterin ja Ianin kummas¬ 
tuneet ilmeet, kun hätäpäissäni vääntelin sekalaisia 
vipuja vyössäni. 

Seuraavan silmänräpäyksen jälkeinen näkymä olikin 
sitten jokseenkin outo: huomasin istuvani keskellä alku¬ 
kantaista kylää enemmän kuin hämmästyneet ystäväni 
vierelläni. Poliiseja tai baaria ei näkynyt missään. Eikä 
mitään muutakaan tuttua. Tilanteesta toivuttuamme 
pidimme pienen kriisipalaverin. Päädyimme toteamuk¬ 
seen, että ufovyöni oli jonkinlainen aikakone. Neuvottelun 
jälkeen päätimme palata omana aikaamme. Ennen 
yritystä siirryimme läheisen metsikön suojiin, sillä pai¬ 
kalle ilmestyneet Cro-Magnon rodun edustajat tuntuivat 
olevan hiukan hämillään. Pieni ongelma ilmeni siinä, että 
minulla ei ollut hajuakaan siitä, kuinka vyötä käytettiin. 
Yritysten ja erehdysten kautta (vierailuja useisiin eri 
aikakausiin, toim.huom.) pääsimme vihdoin takaisin 
omaan aikaamme. Huomasimme seisovamme erään 
laitakaupungin huoltoaseman pihassa. Matkan ilmaisuu¬ 
desta huolimatta Gunter ja Iän tuntuivat lievästi när¬ 
kästyneiltä. He palasivat taksilla kaupunkiin eivätkä 
kuulemma halunneet olla enää missään tekemisissä 
kanssani. Pääni tuntui tunkkaisen huumautuneelta. 

Sain syntymään seuraavanlaisen suunnitelman: Matkaisin 
takaisin 1970-luvulle ja tapaisin poliisipäällikön. Selos¬ 
taisin hänelle syyttömyyteni ja toisin hänet mukanani 
omaan aikaani. Silloin hänen kokemansa todistaisi, että 
ufovyössä oli outoja voimia ja samalla pystyisin ehkä 
vakuuttamaan nykyiset, minua vainoavat poliisit syyttö¬ 
myydestäni. Palasin siis 70-luvulle, etsin poliisipäällikön 
silloisen asunnon ja soitin ovikelloa. Noin 40-vuotias , 
hieman lihava ja nihkeä mies avasi oven. Hän oli juuri 
ärjäisemässä jotain nukkumisesta ja kotirauhan häirin¬ 
nästä, kun suljin silmäni ja käynnistin vyöni. 

Avasin silmäni. Huomasin seisovani suuren kauppakes¬ 
kuksen edessä puolialaston poliisipäällikkö vierelläni. 



Päätäni alkoi kuumottaa. Ympärille kerääntyneet ihmiset 
tuijottivat meitä. Otin aseen vyöstäni ja huutaen jotakin 
tilanteeseen sopivaa raivasin meille tilaa. Peräydyin 
kadulle. Aseella uhaten käskin hikoilevaa päällikköä 
seuraamaan minua. Autot pysähtelivät ja tööttäilivät 
ympärillämme. Valitsin kulkuneuvoksemme keltaisen For¬ 
din. Autoa ohjastava vanhahko pariskunta ymmärsi 
vihjeistäni päämääräksemme poliisiaseman. Sinne pääs¬ 
tyämme huomasimme poliisien vastaaottokomitean odot¬ 
tamassa. Tervehdyksien sijasta he alkoivat tulittaa autoa 
rajusti. Seuraava puoliminuuttinen olikin sitten mie¬ 
lisairasta karuselliä ja lasinsirpaleita. 



Heräsin pienessä sellissä siihen, että laiha valkopukuinen 
mies tuli luokseni. Hän kyseli ja minä vastailin. Keskuste¬ 
lumme koski lähipäivien tapahtumia. Ymmärsin, että 
myös viranomaiset olivat hämillään oudoista asioista. 
Menneisyydestä noutamastani poliisipäälliköstä hän ei 
antanut mitään tietoa. Lopulta valkopukuinen mies antoi 
minulle ruiskeen ja mainitsi keskustelumme jatkuvan huo¬ 
menna. Vyöni oli ilmeisesti poliisin hallussa. 

Viime yönä sellissäni tapahtui outoja. Heräsin neljän 
aikaan ja havaitsin vieressäni laatikollisen kiivejä. Luulin 
sitä ensin ruiskeen aiheuttamaksi hallusinaatioksi. Söin 
kuitenkin kolme hedelmää, sillä ihoni oli jo alkanut 
kiiltää oudosti. Huomasin jälleen kerran huojuvani tie¬ 
dottomuuteen. 

Herätessäni mieleni oli täynnä outoja muistikuvia, joissa 
kaikissa esiintyi outo ihmistä muistuttava hahmo. Sillä oli 
liukas, sinertävä iho ja sen päänmuoto oli lainattu 
vasarahailta. Avasin silmäni ja näin juuri äsken kuvaile¬ 
mani kaltaisen humanoidin edessäni. 

-"Palauta meille vyömme niin saat naisesi takaisin", 
pulputtava ääni mutisi kömpelösti. 

-"Ilman vyötä jäämme vangiksi tähän meille vieraaseen 
aikaan", olento jatkoi. 

Varsin yksipuolinen keskustelumme jatkui vielä jonkin 
aikaa. Kävi ilmi, että he eivät voisi auttaa minua tehtä¬ 
vässäni, koska heillä ei ollut valtuuksia sotkeutua toisen 
ajan asioihin. Sain kaksi päivää aikaa hankkia vyön 
takaisin, tai... En välittänytkään tietää tarkemmin. Hahmo 
häipyi äkkiä ja korvissani alkoi outo suhina. Sellin seinät 
sulautuivat yhteen ja sykkivät kiemurtelevan värikkäinä. 
En tiedä, kauanko tuota hullunmyllyä kesti. Oudon ajan 
tai paikan vääristymän johdosta olin kuitenkin yllättäen 
pienessä kellarikopperossa, josta pääsin pian kadulle. 
Huomasin seisovani omakotitalon pihalla, poliisiasemaa 
ei näkynyt lähistöllä. Lähdin etsimään tietä kaupungin 
keskustaan. 

HELMIKUU 17. 


AI-Amarja 


Soitin Ionille. Lupasin hänelle 5000 taalaa hyvästä kone- 
tuliaseesta. Suhteittensa avulla hän onnistuikin järjestä¬ 
mään pyssyn noudettavakseni erään tavaratalon säilytys- 
lokeroon. Ollessani juuri hakemassa sitä jouduin kahden 
poliisin pysäyttämäksi. He eivät tunnistaneet minua, 
mutta halusivat nähdä paperini. Koska ne olivat poliisi¬ 
laitoksella ja minä olin etsintäkuulutettu, tempaisin esiin 
sorkkaraudan ja huitaisin sillä toista poliisia päähän. 
Aiheuttamani vaurio kohdistui ilmeisesti vain henkiselle 
puolelle, sillä molemmat poliisit syöksyivät perääni tava¬ 
ratalon sisälle. Onnistuin tungoksessa saamaan senverran 
etumatkaa, että ehdin säilytyslokeroille. Avainta ei ollut, 
joten koetin avata lokeron oven sorkkaraudalla. Toista 
yritystä en ehtinyt tehdäkään, kun huomasin myös tavara¬ 
talon turvamiesten olevan perässäni. Sairaalloisen pa¬ 
niikin vallassa etsin uloskäyntiä. Etsintäni ei tuottanut 
tulosta, joten syöksyin lähimmän ikkunan läpi. Pudotes- 
sani huomasin olleeni toisessa kerroksessa. Minulla ei 
kuitenkaan ollut aikaa jäädä voivottelemaan ruhjeitani. 
Suuntasin pakoni kohti pieniä sivukatuja. Kääräisin 
sadetakkini sorkkaraudan ympärille ja heitin käärön 
ruosteisen roskalaatikon alle. Hölkkäsin lähimmälle 
huoltikselle ja ostin sieltä naurettavat kahden taalan 
aurinkolasit ja neonkeltaisen essolippiksen. Hyvin naami¬ 
oituneena selvitin tieni kirjastoon, josta hankin kopiot 
poliisilaitokseen johtavista viemäriverkoista. Suunnittelin 
reitin poliisilaitokselle, jossa vyö odotti. 

Matkani viemäreissä sujui hitaasti. Löysin monia hämä¬ 
riä sivukäytäviä, joita ei kartoissa näkynyt. Lopulta 
pääsin perille. Nostin vasaran avulla varovasti yläpuolel¬ 
lani olevaa ritilää. Havaitsin olevani poliisilaitoksen 
autotallissa. Betonihalli oli kuin mikä tahansa tavarata¬ 
lon maanalainen parkkitila. Ulosajoportilla näkyi vartijan 
koppi, tyhjänä. Kiipesin ylös ja olin juuri laskemassa 
ritilää paikalleen, kun kuulin takanani olevan oven au¬ 
keavan. Käännyin ja näin reippaan nuoren konstaapelin 
astelevan minua kohti. Yritin näyttää mahdollisimman 
ällistyneeltä. Vasaran pidin piilossa selkäni takana. 
-"Onkos teillä jotain ongelmia?" konstaapeli kysyi ivalli¬ 
sella äänensävyllä. 

-"Ei tässä mitään..", vastasin ja tempaisin häntä vasaral¬ 
lani niin että läiskyi. Yllätyksestä huolimatta ensimmäinen 
iskuni meni ohi. Poliisimies kuitenkin horjahti hieman ja 
hänen kaivaessaan asetta esiin toinen iskuni osui 


häntä kuolettavasti takaraivoon. Raahasin ruumiin val- 
vontakoppiin ja vaihdoin poliisin vaatteet päälleni. Epä¬ 
onnekseni oli juuri vuoronvaihdon aika. Tuskin olin 
saanut lakin päähäni kun jouduin jälleen vasarahommiin. 
Toisen ruumiin asetin kopin pöydän ääreen torkkuvaan 
asentoon. 

Poliisien avaimien avulla etenin kymmenien hissien ja 
käytävien kautta asevarastolle. Tiesin, että tästä pisteestä 
ei olisi enää paluuta. Varaston valvoja ei ollut ongelma, 
paitsi omalletunnolleni (ai mille? toim.huom). Täytin tas¬ 
kuni sekalaisilla kranaateilla ja panoksilla ja nappasin 
seinältä rynnäkkökiväärin. Oletin vyöni olevan säilössä 
poliisipäällikön kassakaapissa. Löysin reitin huoneeseen 
nopeasti. Asettelin kranaatteja kassakaapin ympärille 
räjäyttääkseni sen auki. Siirtelin huonekaluja suojakseni. 
Sitten ammuin sarjan kranaatteja kohti. Räjähdyksen 
aiheuttama paine pirstoi ikkunalasit sirpaleiksi ja sai 
korvani soimaan tuntematonta tangoa. Toimisto oli täyn¬ 
nä savua. Sprinklerien surina, niistä suihkuava vesi ja 
hälytyslaitteiden kipeää tekevä vonkuna täyttivät ilman. 
Kassakaappiin ei tullut naarmuakaan. 

NYT poliisilaitos 

Poliisit ovat ampuneet tämän kerroksen täyteen kyynel¬ 
kaasua. Ainoa käytävä, jonka kautta pääsee ulos, kuhisee 
erikoisjoukkojen miehiä. Joku huutaa megafonilla jotain 
epäselvää sotkua. Korvissani kuuluu selvästi vain veren 
kohina. En enää tiedä mikä on todellisuutta ja mikä 
mielikuvituksen tuotetta, mutta aion ottaa siitä selvän. 

Suljen tämän tarinan kirjekuoreen, toivoen että se joskus 
joutuu jonkun toimittajan käsiin. Ehkä saan näin tapah¬ 
tumien toisenkin puolen julkisuuteen. Vyö taitaa jäädä 
tänne. Minun on pakko yrittää vielä pois täältä. Nähdään 
treeneissä. 

EFRAIM 


































IHMIS ES TÄ SUDEKSI 


RuneQuest Gloranthassa on heimo nimeltään Telmor, joka 
elää susien kanssa. Tarinan mukaan Nysalor antoi häntä 
palveleville Telmorin heimoille kyvyn muuttua sudeksi 
kerran viikossa (Villipäivä, Gloranthan viikon kuudes päivä). 
Nysalorin häviön jälkeen Talar, "naurava soturi" kirosi Tel- 
morit ja kirouksen voimasta Telmorit eivä pysty enää kont¬ 
rolloimaan muodonmuutosta. Telmorin heimot hajosivat 
kahteen joukkoon; Kirottuihin, jotka muuttuvat tahtomattaan 
sudeksi kerran viikossa, ja Puhtaisiin, jotka eivät seuranneet 
Nysaloria ja muuttavat muotoaan ainoastaan taikojen avulla... 

RuneQuest Vikings -kirjassa on 6 Pisteen riimutaika "Muutu 
Sudeksi” (pelaajan kirja sivu 34). Taian selityksen mukaan 
taikoja saa itsellen pysyvästi "suden hengen", ja pystyy 
muuttumaan sudeksi aina halutessaan... 

Gods Of Gloranthan mukaan Trikisterillä on kolmen pisteen 
riimutaika Tule [Joksikin]. Taian selityksen mukaan jokainen 
temppeli opettaa eri versiota taiasta. Heroes -lehden nume¬ 
rossa 4 kerrotaan Telmori - Trikister shamaanista, joka osaa 
Tule Sudeksi -taian... 

RQ:n velhontaioista löytyy "Muodonmuutos (olennosta) 
(olennoksi)", jonka mukaan taian kohde muuttuu täydellisesti 
toiseksi olennoksi, saaden kaikki kyseisen olennon luontaiset 
ominaisuudet, vaikkakin muunnetun olennon koko pysyy 
ennallaan. Kirjan esimerkin mukaan taikaa käytettiin hyök¬ 
käävästi muuntamaan peikko isoksi jänikseksi. Missään ei 
kuitenkaan selvästi kerrota mitä tapahtuu muutetulle henki¬ 
lölle... 

Alunperin ongelma muodostui siitä, kun eräs peliryhmämme 
jäsen heitti itselleen uutta hahmoa, ja onnistui saamaan 
Telmorin. Pelinjohtajan päätöksellä hahmo oli "Puhdas" 
Telmori, eikä siis varsinainen ihmissusi. Ensimmäiset rat¬ 
kaistavat kysymykset olivat "miten muututaan sudeksi", 
"mitä tapahtuu hahmon kyvyille", "mitä ominaisuuksia eläi¬ 
mellä on" ja "kuinka se taistelee". Esitän seuraavassa harkitut 
ratkaisumme näihin kysymyksiin. 

MUODONMUUTOS 

Kirotuille Telmoreille tulee täysikuun aikaan "tarve" muuttua 
sudeksi. Muodonmuutos tapahtuu 1-5 minuutin kuluessa 
tunteen alettua, ja itse muutos tapahtuu yhden kierroksen 
kuluessa. Kannetut esineet ja vaatteet eivät muutu, ja ne joko 
putoavat tai repeävät muutoksen aikana. Ainoastaan kaula-ja 
korvakorut pusyvät mukana. Muutos takaisin ihmiseksi 
tapahtuu yön jälkeen, esim. nukkuessa. 

Warrainin HeroQuestin jälkeen Telmorin kultti on opettanut 
jäsenilleen "Suden Tie" -taitoa, jonka avulla voi keskittymäl¬ 
lä muuttaa muotonsa sudeksi tai takaisin ihmiseksi kuun 
vaiheesta riippumatta. Warrain oli Puhdas Telmori, mutta 
Kirottu Telmori voi myös oppia taidon, mikäli hän pääsee 
eroon kaaoksen otteesta. 


KYKYJEN MUUTTUMINEN MUODONMUUTOKSESSA 


Kun ihminen muuttuu joksikin eläimeksi, muuttuvat kaikki 
peruskyvyt suhteellisesti, eli voimakkaasta ihmisestä tulee 
voimakas susi jne. 


Ihminen 

Susi 

Mitä tapahtuu 

STR 3d6 

STR 2d6+6 

Muuttuu (taulukko) 

CON 3d6 

CON 3d6 

Pysyy ennallaan 

SIZ 2d6+6 

SIZ 2d6+3 

Vähenee 3 pistettä 

INT 2d6+6 

INT 5 

Ei muutu 

POW 3d6 

POW 3d6 

Ei muutu 

DEX 3d6 

DEX 2d6+10 

Muuttuu (taulukko +4) 

APP 3d6 

APP 3d6 

Pysyy ennallaan 


Muotoaan muuttava Telmori muuttuu susi-veljiensä kaltai¬ 
siksi. Sääntökirjassa selitetään helppo tapa laskea peruskyvyt 
muodonmuutoksen jälkeen, siinä kaksinkertaistetaan STR ja 
puolitetaan INT. Alla on hieman monimutkaisempi suhteelli¬ 
nen muutos. Ainoastaan Kirotuilla Telmoreilla INT laskee 
muunnoksen aikana. 


Telmori 

Susi-Veli 

Mitä tapahtuu 

STR 3d6 

STR 3d6+6 

Nousee 6 pistettä 

CON 3d6 

CON 3d6+3 

Nousee 3 pistettä 

SIZ 2d6+6 

SIZ 2d6+9 

Nousee 3 pistettä 

INT 2d6+6 

INT 8 

Puolittuu tai putoaa arv 
oon 8 

POW 3d6 

POW 3d6+3 

Ei muutu 

DEX 3d6 

DEX 2d6+10 

Muuttuu (taulukko +4) 

APP 3d6 

APP 3d6 

Pysyy ennallaan 


Muunnostaulukko (GW, Advanced RQ, sivu 145) 


3d6 

2d6+6 

3d6 

2d6+6 

3-4 

8 

11 

13 

4-6 

9 

12 

14 

7 

10 

13 

15 

8 

11 

14 

16 

9 

12 

15-16 

17 

10 

13 

17-18 

18 








SUDEN PERUSTAIDOT 

Ihmisellä ja sudella on joitakin samoja taitoja eri perusmah- 
dollisuudella. Tällöin muotoaan muuttaneen ihmisen taitoihin 
lisätään tai vähennetään perusmahdollisuuksien erotus. Esim. 
väistämisen perusmahdollisuus on ihmisellä 5% ja sudella 
25%. Sudeksi muuttunut Telmori lisää väistämistaitoonsa 
+20% (Jokaisessa Chaosium -järjestelmään perustuvassa 
pelissä käytetään samoja eläimiä, mutta eri kirjoissa on eri 
taitoja, joten suden perustaidot joutuu etsimään viidestä eri 
kirjasta). 

Normaalilla sudella seuraavat taidot poikkeavat ihmisen 
vastaavista taidoista: Hiipiminen 40, Hyppääminen 50, Jäljit¬ 
täminen 80, Kiipeäminen 20, Kuuleminen 40, Piiloutuminen 
40, Pureminen 40, Uiminen 20, Väistäminen 25. Lisäksi 
kaikki esineiden käsittelyyn liittyvät taidot ovat muotoaan 
muuttaneelle ihmiselle joko Vaikeita (puolella mahdollisuu¬ 
della) tai Erittäin Vaikeita (1/4 mahdollisuudella). 

Telmorin susi-veljet ovat älykkäämpiä ja isompia kuin nor¬ 
maalit sudet, joten niillä on hieman erilaiset perustaidot: 
Hiipiminen 50, Piiloutuminen 25, Pureminen 35, Väistämi¬ 
nen 35. 

Sudet "puhuvat" keskenään eräänlaisella korvien, hännän ja 
ruumiin asentoihin perustuvalla merkkikielellä. Tämän "pu¬ 
humisen" perusmahdollisuus on 30%, ja sillä voi viestittää 
vain yksitavuisia sanoja. Suden muodossa oleva hahmo voi 
taikoa normaalisti ainoastaan Riimutaikoja. Henkitaikojen 
käyttämiseen tarvitaan Puhu Telmoria -taito. 

KUINKA SUSI TAISTELEE 

Taistelevaa eläintä koskevat samat säännöt kuin ihmistäkin, 
eli normaalisti yhden kierroksen aikana voi hyökätä kerran ja 
joko torjua tai väistää. Täten taisteleva susi normaalisti puree 
ja väistää. Pureminen on kuitenkin melko monipuolinen tapa 
hyökätä, ja sen voi tehdä kolmella tavalla. 


1. Pure ja irroita, eli normaali hyökkäys normaalilla no¬ 
peudella ja normaali väistämismahdollisuus. 

2. Pure ja pidä, eli normaali hyökkäys normaalilla no¬ 
peudella, mutta saatua puremaotetta ei irroiteta. Tämä 
toimii kuten normaali painiote, ja seuraavalla kierroksella 
vahinko tapahtuu purijan DEX SR nopeudella. Seuraaval¬ 
la kierroksella heitetään hyökkäysmahdollisuus normaa¬ 
listi, mutta ote irtoaa ainoastaan jos susi heittää Fumblen. 
Special ja Critical -tulokset toimivat normaalisti. Kesken 
kiinnipitoa susi pystyy väistämään ainoastaan puolella 
mahdollisuudella. 

3. Pure ja revi, eli normaali hyökkäys normaalilla nopeudel¬ 
la, mutta saatua puremaotetta ei irroiteta, ja vastustajaa 
ravistetaan ja revitään voimakkaasti. Mikäli susi onnistuu 
resistanssiheitossa, se raahaa vastustajaansa maata pitkin 
tai ravistaa tätä ilmassa, jolloin vastustaja ei voi hyökätä 
takaisin, ja vahinkoa tulee joka kierroksella kuten "pure 
ja pidä" -hyökkäyksessä. Seisovaa vastustajaa vastaan 
resistanssiheitto on [STR + SIZ vs. STR + SIZ], ja maas¬ 
sa olevaa vastaan heitto on [STR vs. SIZ]. Jos susi on¬ 
nistuu resistanssissa, niin seisova vastustaja kaatuu heti. 
Resistanssi heitetään joka kierroksen alussa. 

Susi voi myös yritää kaataa vastustajan hyppäämällä tätä 
päin. Hyppy tapahtuu kuten normaali juoksyhyökkäys (GW, 
Advanced RQ, sivu 31). Mikäli susi osuu vastustajaansa 
Hyppy -taidolla, se voi kaataa vastustajan onnistumalla 
resistanssiheitossa [STR + SIZ vs. SIZ + DEX] (GW, Ad¬ 
vanced RQ, sivu 26). Jos susi onnistuu yllättämään vastusta¬ 
jansa, on resistanssiheitto [STR + SIZ vs. SIZ]. Lisäksi susi 
lisää resistanssiinsa sen nopeuden, jota se liikkui ennen 
hyppyä (enintään 13 m/SR, juoksuhyökkäys hidastuttaa 1 
m/SR). 


Lähteet: 

GW: "RQ Basic Set", "Ad¬ 
vanced RQ", "RQ Mons- 
ters" 

AH: "Vikings", "Gods of 
Glorantha", " Gloranthan 

Bestiary", "Genertela, 
Crucible of the Hero 
Wars", "Griffin Mountain", 
"Dorastor, Land of Doom" 
Chaosium: RQ Errata 
rec.martial.arts-archives: 
"Dog Kun Do", "Attack 
Dog" 

RCDF: "Attack Dogs, trai- 
ning and using" 

National Geographic s: 

"Wolf, the survivor" 

MERKKI 


VVindar huokaisi syvään ja pyyhki suupieliään. 
Hän katsahti vastapäätä istuvaa vanhusta 
tyytyväisenä. 

- Kiitos ateriasta, Saralin, tulen kaipaamaan 
keittiösi antimia. 

Vanha harmaapäinen nainen nyökkäsi ja hy¬ 
myili nuorelle soturille. - Toivottavasti ehdit 
vielä nauttimaan niistä ennenkuin minun aika¬ 
ni koittaa. Hän nousi pöydästä ja tarttui liemi- 
kulhoon viedäkseen sen pois. Ruskeahiuksi- 
nen pitkä mies nousi myös, ryhtyen autta¬ 
maan vanhusta pöydän siistimisessä. 

- Palaan takaisin tänne Setholmiin heti kun 
olen saavuttanut tavoitteeni, VVindar totesi, 
parhaassa tapauksessa jo muutaman vuoden 
kuluttua. 

Vanha nainen kääntyi nuorukaista kohti hai¬ 
kea ilme kasvoillaan. 

- Niin, mitenkähän siinä käy? Kaupunki ja so¬ 
tilaselämä saattavat viedä sinut kokonaan.. 
Nuori mies seisahtui. Hän laski astiat puiseen 
saaviin ja katsoi hellästi Saralinia. 

- Sinä olet ollut minulle kuin äiti, voit olla var¬ 
ma, että en koskaan jätä sinua. Nytkin lähden 
vain siksi, että kaupungissa minulla on mah¬ 
dollisuus. Palvelemalla kuninkaan joukoissa 
urheasti voin saada miekkaani Atorinin pyhän 
merkin. Jokainen soturi sitä halajaa, mutta 
vain harvat sitä milloinkaan saavat. Minä olen 
päättänyt olla sen arvoinen, nuori mies jatkoi 
innostuneena. 

- Vai niin sinä olet päättänyt, Saralin hymähti. 
-Saadaksesi tuon taistelunjumalan merkin 
sinun on oltava valmis uhrauksiin, hän muis¬ 
tutti nuorukaista, joudut ratsastamaan ja 
marssimaan viikkokausia, taistelemaan jatku¬ 
vasti bologeja ja ethonalaisia vastaan. Saatat 
haavoittua, jopa menehtyä noissa kamppai¬ 
luissa. Luuletko sen olevan kaiken sen vaivan 
arvoista? Vanhus huokasi ja laski katseensa. 

- Toivoisinpa, että olisit jäänyt Setholmiin. 
Tänne minun ja Irenan luokse. Olisit ottanut 
hänet vaimoksesi ja jatkanut täällä isäsi työtä. 
VVindar mietti hetken ennenkuin vastasi nai¬ 
selle. - Saatan sen vielä tehdäkin. Mutta nyt 
ei tällainen rauhallinen elämä sovi minulle. 
Vereni haluaa toimintaa ja mieleni kaipaa 
kunniaa. Kun seuraavan kerran tänne tulen, 
olen Atorinin pyhä soturi! Sinä ja Irena saatte 
silloin olla ylpeitä minusta. 

Nuorukainen otti viittansa ja puki sen pääl¬ 
leen. Sitten hän tarttui reppuunsa ja heitti sen 
selkäänsä. Ovella hän pysähtyi hetkeksi. 

- Näkemiin, Saralin. Minun on nyt mentävä. 
Käyn vielä hyvästelemässä Irenan ennen 
lähtöäni. Ja 


r— \ 

Saralin kultaseni, muista että minä palaan, 
VVindar hymyili ja heitti kevyen lentosuukon 
vanhukselle. 

Oven sulkeuduttua vanha nainen istahti pen¬ 
kille. Tovin hän muisteli menneitä vuosia, 
aikaa, jolloin hän oli huolehtinut tuosta orvoksi 
jääneestä poikaraukasta. Nyt tuo pieni avuton 
poikanen olikin jo kokenut miekkamies ja mat¬ 
kalla maailmalle kohti kaipaamaansa kunniaa. 
Kuinka nopeasti vuodet vierivätkään, Saralin 
mietti. Aivan liian nopeasti... 


VVindar ryhdistäytyi ratsunsa selässä ja kohotti 
kätensä otsalleen. Kyllä, hänen havaintonsa 
osoittautui oikeaksi. Keltaisena hohtavan aron 
yli lähestyvät hahmot olivat bologeja, noita 
vihreäihoisia pirulaisia. Yltiöpäisiä taistelijoita 
ja tunteettomia tappajia, jotka terrorisoivat ih¬ 
misten eteläisiä kyliä. Niitä ei ollut paljon, 
ehkä muutama kymmenen. Mutta kuinka ne 
vaelsivat täällä asti? Niiden on täytynyt livah¬ 
taa sotilaiden ohi, VVindar mietti. Kyseessä on 
varmaan jokin yksittäinen pieni tuholaisjoukko, 
jonka sotilaat kyllä normaalisti hoitaisivat en¬ 
nenpitkää. 

Ongelma oli siinä, että tuo parinkymmenen 
bologin joukko näytti olevan matkalla suoraan 
kohti Setholmin kylää, joka oli vajaan päivä¬ 
matkan päässä! Tähän asti pikkuinen Setholm 
oli saanut uinua rauhassa suurten vuorten 
kupeessa, eikä kyläläisten ollut koskaan tar¬ 
vinnut huolehtia sen puolustuksesta. Vahvat 
rajoilla partioivat sotilasjoukot olivat tähän asti 
taanneet asukkaiden turvallisuuden. 

Mutta nyt tilanne oli toinen. Sotilaiden sijain¬ 
nista ei ollut tietoa ja viholliset olivat matkalla 
kohti kylää! Harmissaan matkansa viivästymi¬ 
sestä, mutta hyvillään mahdollisuudestaan 
varoittaa kyläläisiä VVindar kannusti ratsunsa 
alas ruohikkoista mäenrinnettä. Hän ehtisi 
kylään no-peammin kuin jalkaisin liikkuvat 
bologit ja näin kyläläisillä olisi aikaa järjestää 
puolustus ja suojata naiset ja lapset. Sitten, 
yhtäkkiä VVindarin ratsastaessa alas rinnettä 
hänen tajuntaansa iskeytyi epämiellyttävä to¬ 
tuus. Kuinka hän ei ollut sitä 













heti huomannut! Eihän kylän paristakymmenestä 
asekuntoisesta miehestä olisi kovinkaan mittavaa 
vastusta noille verenhimoisille tappajille! Kylän 
miesten aseiden ja harjoituksen puute tekisivät 
taistelusta armottoman verilöylyn, jonka jälkeen 
bologit, vaikka harvennettunakin, ryntäisivät tur¬ 
vattomien naisten ja lasten kimppuun. Ja näille 
onnettomille nopea kuolema olisi armelias vaih¬ 
toehto, sen verran VVindar tiesi bologien tavoista. 

Nopealla tempaisulla VVindar pysäytti hevosensa. 
Se seisahtui kukkulan rinteelle levottomasti hir¬ 
nuen, ehkä tilanteen epätoivon vaistoten. VVindar 
taputti sitä rauhoittavasti. Sitten hän käänsi kat¬ 
seensa länteen. Synkästi silmäten nuori soturi 
tuijotti kohti lähestyviä bologeja. Niiden raskaste- 
koiset miekat ja kilvet hohtivat mustina korostuen 
kantajiensa kirkkaanvihreää ihoa vasten. Bologit 
eivät olleet vielä huomanneet yksinäistä ratsumies¬ 
tä rinteen katveessa, ja kuulas ilma kantoi niiden 
innostuneen mölinän VVindarin korviin. Sanoja ei 
erottanut, eikä VVindar niitä olisi tuntenutkaan, 
mutta ilmeisesti niillä oli kova into päästä taistele¬ 
maan, ruhjomaan ja tappamaan. Aamupäivän kir¬ 
kas aurinko säteili lämpimästi, mutta VVindar ei sitä 
tuntenut. Hänen sisintään kylmäsi hänen pohties¬ 
saan nopeasti mielensä esiin tuomia vaihtoehtoja. 

Lyhyen tovin mietittyään VVindar kiskaisi miekkan¬ 
sa esiin ja kohotti katseensa kohti sinisenä hohta¬ 
vaa taivasta. 

- Suuri Atorin, pyhä taistelun jumala! Kuule rukouk¬ 
seni tämän yhden kerran! Anna minulle voimaa 
suojella kylääni ja rakkaitani siellä! 

Tämän lausuttuaan palavakatseinen nuori taistelija 
käänsi hevosensa lähestyviä bologeja päin ja rat¬ 
sasti miekka ojossa suoraan niitä kohti. 


Nuori poikanen juosta kipaisi Mogrin pajaan. Sep¬ 
pä suoristi selkänsä ja katsoi hämmästyneenä lää¬ 
hättävään poikaan. 

- Mikä nyt on hätänä? 

Hengästyneen pojan nopeista sanoista sepälle sel- 
visi, että kylää lähestyi lännestä päin suuri joukko. 
Olivatko ne ihmisiä, bologeja, vieraita vai vihollisia, 
sitä ei poikanen tiennyt kertoa. Useita kymmeniä 
ratsastajia niitä kuitenkin oli. Seppä asetti työka¬ 
lunsa paikoilleen ja asteli ovelle. Hän suuntasi 
katseensa kylän länsireunalle ja tottahan se oli. 
Arolla kohoava pölypilvi kertoi jo kaukaa vieraiden 
lähestymisestä. 

Kotvasen kuluttua raitilla oli Mogrin lisäksi useita 
kyläläisiä, joukossa vanha Saralin harmaaksi kauh¬ 
tuneessa puvussaan. Harvoin kulki Setholmin 
kautta suurempia kuin muutaman kulkijan joukkoja, 
ja sellainen tapaus herätti aina mielenkiintoa. Kylä 
kun oli omassa rauhassaan, syrjässä kauppareit¬ 
tien tai sotilaiden käyttämien teiden varrelta. Odot¬ 
tavassa joukossa kuului kaikensorttista pohdiske¬ 
lua. Joku arveli saapujia kauppakaravaaniksi, vaik¬ 
ka viimeksi sellainen oli nähty täällä vuosia sitten. 
Toinen pelkäsi vieraiden olevan ethonalaisia val¬ 
loittajia, mutta miksi he saapuisivat 



lännestä, kun Ethonan valtakunta sijaitsi idässä? 
Rosvojoukoksikin joku tulijoita veikkasi pelästyttä¬ 
en näin joitakin hermostuneimpia naapureitaan. 

- Nehän ovat sotilaita! kiljaisi joku lapsonen innois¬ 
saan. Ja kuinka ollakaan, oikeassahan hän oli. 
Nuoret silmät erottivat tarkasti värikkään lipun, 
komeat kilvet ja kiiltävät aseet ja haarniskat. Osa 
väestä, nuo pahinta pelänneet, huokasivat helpo¬ 
tuksesta. Tulijat olivatkin vain kuninkaan sotilaita, 
varmaankin partiomatkallaan kohti vuoria. 

Pian kolmenkymmenen miehen kokoinen osasto 
ratsastikin jo kylän halki johtavaa tiepahasta. Ku¬ 
ten tapoihin kuului, joukon johtajana toimiva kap¬ 
teeni saapui edellä toivottaen kylään kuninkaan 
rauhaa ja saaden kyläläisiltä kutsun levätä ja ateri¬ 
oida miehineen kylässä. Muutamien lyhyiden käs¬ 
kyjen jälkeen osasto pysähtyi ja miehet laskeu¬ 
tuivat ratsailta. Kyläläiset parveilivat uteliaina ym¬ 
pärillä pysyen kuitenkin pienen välimatkan päässä. 
Sotilaiden uljas muoto ja upea varustus herätti 
monen pojan ja vanhemmankin miehen mielenkiin¬ 
non. Kylän nuoret neitoset tarkkailivat sotilaita 
hiljaa supattaen. Tuossa joukossa näkyi myös 
sievä tummahiuksinen Irena, VVindarin kihlattu. 

Joukkoa johtava mustakulmainen kapteeni etsi 
katseellaan kylän johtohenkilöitä. Muutaman sellai¬ 
sen huomattuaan hän alkoi puhua, näille sanansa 
kohdistaen. 

- Käyttäisimme majoituksen lisäksi myös kalmisto¬ 
anne, mikäli se teille sopii. Meillä on mukanamme 
Atorinin pyhä soturi, jonka henki on lähtenyt her¬ 
ransa luokse. Meidän on hänet siunattuun maahan 
haudattava. Kylänvanhimmat nyökkäilivät ymmär¬ 
täväisinä. 

- Toki vähin, mitä kylämme puolustajille voimme 
tarjota, on kunnialliset hautajaiset. Ainoastaan yksi 
vainajako on mukananne? 

- Vain yksi, kapteeni myönsi. Hän antoi merkin 
muutamalle sotilaalle, ja kohta nämä kantoivat 
erään hevosen selästä nostamaansa harmaaseen 
peitteeseen kiedottua kääröä. 

- Jouduitteko väijytykseen vai odottiko vihollinen 
tiedustelijaanne? kysyi eräs kylän vanhimmista. 
Kapteeni pudisti päätään ja osoitti sitten kädellään 
ruumiskääröä. 

- Hän ei kuulunut lainkaan joukkoomme. Löysimme 
hänet eilen kukkuloiden takaiselta nummelta, jossa 
hän hevosensa vierellä makasi kuolleena vihollis¬ 
tensa ruumiiden ympäröimänä. Kapteeni vaikeni 
hetkeksi ja toinen käärönkantajista jatkoi: 

- Se oli uskomaton näky. Aluksi luulimme että hän 
ja hänen joukkonsa olivat taistellut bologeja vas¬ 
taan ja bologit olivat kärsineet tappion. Niitä oli 
kuolleena ainakin parikymmentä. Sitten ihmettelim¬ 
me, kuinka soturimme olivat voineet selviytyä niin 
pienin tappioin, vain yhden soturin ruumis oli tais¬ 
telutantereella. Taistelun jäljet olivat nimittäin aivan 
tuoreet, emmekä löytäneet enempää hautoja kuin 
edes jälkiä muista ihmisistä, sotilas kertoi innois¬ 
saan. Kapteeni hänen vierellään katsoi kylänvan- 
himpia vakavana, kuin arvioiden, ja totesi sitten 
rauhallisesti: 

- Lopulta meille selvisi, miksemme löytäneet jälkiä 







hänen tovereistaan. Heitä ei ollutkaan. Ei ollut 
ketään tovereita, ei mitään joukkoa. Oli vain tuo 
yksi mies kahtakymmentä bologia vastaan! Jäljistä 
päätellen bologit olivat matkalla kohti kyläänne, 
kun tämä mies kohtasi heidät. 

Kyläläisten joukosta kuului hämmästyneitä huu¬ 
dahduksia ja kylänvanhin kohotti kätensä. Väki¬ 
joukko vaikeni vastahakoisesti. 

- Tarkoitatteko, herra kapteeni, että tämä yksi soti¬ 
las pysäytti tuon hirviömäisen joukon ja pelasti 
kylämme teurastukselta? vanhus kysyi ääni vapis¬ 
ten. 

Kapteeni nyökkäsi jälleen vakavana. - Siltä se 
näyttää, mitään muutakaan löytämiimme jälkiin 
sopivaa selitystä emme keksineet. 

Väkijoukko alkoi taas kohista ja vanhus joutui luo¬ 
maan muutaman varoittavan katseen äänekkäim- 
piin kyläläisiin. 

- Kautta Atorinin nimen, tätä miestä me tulemme 
muistamaan kunnioituksella. Hänen ja kylämme on 
täytynyt olla taistelun jumalan erityisessä suoje¬ 
luksessa, vanha mies arveli, saammeko nähdä 
tuon sankarin jalot piirteet? Kapteeni sanoi jotakin 
sotilaalle, ja tämä avasi varovasti vainajaa ympä¬ 
röivän peitteen. Etummaisten kyläläisten joukossa 
seisonut kaunis nuori neitonen vavahti harmaan 
käärön avautuessa, huudahti käheästi ja vaipui 
sitten pyörtyneenä maahan. 

- Irena, mikä sinun tuli? ihmetteli neitosen takana 
seissyt vanha nainen huolestuneena. 

- Niin, hänen on täytynyt olla erinomainen taisteli¬ 


ja, koskapa nuoresta iästään 
huolimatta hän oli saanut 
miekkaansa Atorinin pyhän 
merkin. Kenelläkään johtamas¬ 
tani joukosta sitä ei vielä ole, 
vaikka me kaikki olemme jo 
vuosikaudet kuningasta palvel¬ 
leet, kapteeni selitti vielä kylän- 
vanhimmille, huomaamatta 
kyläläisten lisääntynyttä kiihkoa 
vainajan ympärillä. 

Irenan takana seisonut Saralin 
astui eteenpäin pelko sydä¬ 
messään. Hän oli arvannut 
tämän, pelännyt että jotakin 
sattuisi. Jotakin, mikä muuttaisi 
nuoret suunnitelmat ja odotuk¬ 
set, murskaten kerralla kaikki 
haaveet ja toiveet. VVindar ma¬ 
kasi siinä hänen edessään, 
kolhittuna, lyötynä ja surmattu¬ 
na. Tuo reipas nuorukainen, 
joka odotuksia täynnä oli lähte¬ 
nyt matkaan kohti elämää vas¬ 
ta muutama päivä sitten. Kyy¬ 
neleet silmissä Saralin tarttui 
VVindarin kylmään käteen, pu¬ 
ristaen sitä hellästi. Ihmetyk- 
sekseen hän havaitsi, että kas¬ 
voissa olevista ruhjeista ja 
haavoista huolimatta nuorukai¬ 
sen huulilla karehti tyytyväinen 
hymy. 

-Kuin voittajan hymy, Saralin 
huomasi ajattelevansa. Muut¬ 
kin kyläläiset olivat tunnistaneet nuorukaisen ja kii¬ 
vas puheensorina kaikui kadulla. Sotilaat ymmär¬ 
sivät katkelman sieltä, toisen täältä. Kyselemällä ja 
kuuntelemalla kapteeni sai selville, että kuolleen 
sankarin haaveena oli ollut tulla kuninkaan soti¬ 
laaksi, palvella kunniakkaasti ja saada Atorinin 
merkki miekkaansa. 

- Mutta hänen miekassaanhan on pyhä merkki, 
kapteeni mutisi puoliksi itsekseen. Hän kohotti pei¬ 
tettä niin, että vainajan sylissä ollut miekka paljas¬ 
tui. Ja niin totta kuin aurinko oli taivaalla, niin sen 
valo heijastui miekan terään kaiverretusta hopean- 
kimalteisesta nuolesta, Atorinin pyhästä tunnuk¬ 
sesta! 

Illan kuulaan hiljaisuuden rikkoi vain puiden rauhal¬ 
linen humina ja lintujen vaimeneva viserrys. Hau¬ 
tausmaalla vallitsi levollinen tunnelma. Kaksi hah¬ 
moa seisoi haudan äärellä. 

- Hyvästi VVindar, sinä saavutit sen minkä halusit. 
Sinä olit pyhän merkin arvoinen. Sinä palasit takai¬ 
sin Atorinin soturina niinkuin lupasit. Hyvästi poika¬ 
ni! Saralin vaikeni ja loi katseensa hautakiveen 
kiinnitettyyn miekkaan, jossa nuolikuvio himmen¬ 
tymättä kimalsi. Hän asetti haudalle kaksi keltaista 
kukkasta ja luki vielä lyhyen rukouksen. Sitten 
vanha nainen tarttui nuoren, yhä nyyhkivän neito¬ 
sen käteen ja yhdessä he lähtivät raskain askelin 
takaisin kohti kylää. 





























































































































































































































SEIKKAILUJENTEKEMINEN 

Kari pelauttaa aloittelevaile ryhmälleen 
Taru Sormusten Herrasta -roolipeliä. 
Muutaman pelikerran jälkeen hän on 
hyödyntänyt pakkauksessa olleen seik¬ 
kailun sekä hankkimansa lisäosan 'Pi¬ 
meyttä pimeämpään'. Peliporukka on 
päässyt hyvin tunnelmaan mukaan ja 
haluaa tietysti jatkaa pelaamista taas 
ensi viikonloppuna. Se sopii myös Ka¬ 
rille, koska hän viihtyy pelinjohtajan 
osassa ja haluaa kehittää itseänsä 
siinä. Alkuviikolla Kari käväisee tutussa 
roolipelikaupassa, mutta tyrmistyksek- 
seen hän kuulee, ettei TAS:iin ole vielä 
saatavana muita jatko-osia. Tämäpä 
kurja yllätys, hän miettii, mitä hänen 
tulisi nyt tehdä? Jättääkö peli toistai¬ 
seksi kesken ja odottaa uuden seikkai¬ 
lun ilmestymistä? Se voi kuitenkin 
kestää kuukausia! Joku kokeneempi 
kaveri ehdottaa, että Kari pelauttaisi 
ryhmälleen jonkin toisen pelin seikkai¬ 
lun. Kari kuitenkin epäilee hiukan taito¬ 
jaan soveltaa 'vierasta' seikkailua 
TAS:iin, vaikka ystävä kertookin sen 
olevan helppoa. Eihän se kovin vaikeaa 
olekaan, mutta toinenkin vastaus pul¬ 
maan löytyy. Hän voi itse tehdä koko 
seikkailun alusta loppuun asti! 

Omien seikkailujen tai kampanjoiden 
suunnittelun vaikeus tuntuu olevan 
usean pelinjohtajan ongelmana. Eikä 
tämä haitta kohdistu pelkästään aloi¬ 
televiin pelinjohtajiin. Monelle kokeneel¬ 
lekin pj:lle kynnys oman seikkailun 
tekemiseen on yllättävän korkea, jos¬ 
kus jopa ylittämätön. Hyvinkin moni 
pelinjohtaja kyllä haluaisi käyttää 
enemmän itsetehtyjä seikkailuja, mut¬ 
ta kokee niiden valmistamisen hanka¬ 
laksi. Mitä etuja sitten koituu itseteh- 
dystä seikkailusta, miksi siihen kannat¬ 
taisi panostaa? Kokenut pelinjohtaja 
Rami Jokinen näkee asian seuraa¬ 
vasti: 

- 'Pelinjohtajan itsensä tekemät seik¬ 
kailut tarjoavat ainakin muutamia il¬ 
miselviä etuja valmiisiin, kaupasta os¬ 



tettuihin seikkailupaketteihin verrattu¬ 
na. Ensimmäisenä tulee tietysti mie¬ 
leen rahan säästö, tosin tällöin ei 
omalle työlle kannata laskea minkään¬ 
laista hintaa. Mutta aikaahan useim¬ 
milla on, joten tällä lailla sekin tulee 
hyödyllisesti käytetyksi!' 

Ramin mielestä toinen huomattava 
etu on se, että seikkailun juoni on 
helppo räätälöidä peliryhmälle sopivak¬ 
si. 

- 'Pelinjohtaja voi ottaa huomioon ni¬ 
menomaan näiden hahmojen taidot, 
tavoitteet, luonteet, pelot, ystävät ja 
viholliset. Hyvin monilla roolipelien hah¬ 
moilla on joitakin erikoisia tai juuri 
niille ominaisia taitoja, joita kuitenkin 
vain harvoin pääsee käyttämään. Kun 
pelinjohtajaseikkailuasuunniteJIessaan 
sijoittaa mukaan myös muutaman sel¬ 
laisen kohtaamisen tai tapahtuman, 
joissa tällaiset hahmot pääsevät kokei¬ 
lemaan erikoiskykyjään, tuottaa se var¬ 
masti tyydytystä näiden hahmojen pe¬ 
laajille.' 

Kun vastapuolelta löytyy esimerkiksi 
persoonattoman 'pahan maagin' tai 
'rosvopäällikön' sijasta joku hahmoille 
ennestään tuttu, ehkä yllättäväkin hen¬ 
kilö, muodostuu tilanteista paljon hen¬ 
kilökohtaisempia ja kiinnostavampia; 
pelaajat huomaavat kauhukseen, että 
pahojen poikien pomo onkin heidän 
kotikaupunkinsa tuttu ja kunnioitettu 
pastori! Heidän kimppuunsa hyökän¬ 
neiden salamurhaajien paikkaajaksi 
osoittautuu jonkun hahmon entinen ja 
kostonhimoinen rakastettu.Varastetut 
arvoesineet löytyvät hahmon sedän 
omistaman talon lukitusta kellarista. 
Yllätyksiä rittää... 

NÄE PINTAA SYVEMMÄLLE 

Itse asiassa seikkailun tekeminen ei 
ole läheskään niin vaikeaa kuin moni 
luulee. Yleensä suurin este tällä tiellä 
on tekijän itsekritiikki. Ensimmäisiä 
seikkailujaan väsäävä pelinjohtaja ver- 
taa mielessään omia tuotoksiaan val¬ 
miisiin moduleihin, ja tuntee mieles¬ 
sään syvää tuskaa ja häpeää. Aivan 
turhaan. 


□tapa joskus käteesi jokin kaupasta 
ostamasi valmis seikkailu ja tutustu 
siihen kriittisesti. Unohda värikäs kan¬ 
sikuva ja muut komeat (?) kuvat ja 
keskity vain modulin tekstiin, sisältöön 
ja ennenkaikkea juoneen. Yllätyksek- 
sesi huomaat ettei se välttämättä niin 
kovin ihmeellinen olekaan. 

Itse seikkailu saattaa olla hyvin ta¬ 
vanomainen; pelastusretki, tutkimus- 
retki tai jonkin vihollisen voittaminen. 
Nämä viholliset puolestaan ovat 
useimmiten noita tavanomaisia örkke- 
jä, gobboja, peikkoja, rosvoja, ilkeitä 
velhoja ja lohikäärmeitä [käsittelen 
tässä lähinnä fantasia-aiheita). 

Entä juonenmukaiset vastukset, vai¬ 
keudet ja voitot? No, tietysti niitä ta¬ 
vanomaisia jälleen. Ansaluukkuja, sala¬ 
ovia, myrkkypiikkejä. Ylikiivettäviä muu¬ 
reja ja aukiräplättäviä lukkoja. Arkkuja 
täynnä kultaa ja maagisia esineitä. 
Ihmeellisiä aseita ja vanhoja taikakirjo- 
ja. 

Millaisia sitten ovat henkilöt, joita val¬ 
miista seikkailusta löytyy? Tavanomai¬ 
sia taaskin, pelkään, mitäpä muita¬ 
kaan; mahtavia linnanherroja ja hert¬ 
tuoita, uljaita ritareita, petollisia kaup¬ 
piaita, juonittelevia varkaita sekä avuli¬ 
aita pappeja ja parantajia. Sekä tietys¬ 
ti joku vangiksi tai uhriksi joutunut 
onneton torvelo. 

Mietipä nyt, mitä tuossa oikein oli 
sellaista, jota et itse pystyisi keksi¬ 
mään? Tuskin mitään muuta kuin se 
optinen harha, että vain oikea, 'viralli¬ 
nen' seikkailu olisi jotenkin hienompi 
tai parempi. Usein tätä väärää tunnet¬ 
ta vahvistaa kaupallisen modulin run¬ 
sas sivu- ja asiamäärä, joka kieltämät¬ 
tä antaa sille asiallisen leiman. Itse- 
tehdyn seikailun juoni ja kuvaukset kun 
voivat mahtua jopa yhdelle A4-arkille. 
Roolipeliliikkeessä työskennellyt Marko 
Ihanus vahvistaa tämän: 

- 'Monien pelifirmojen [esim. ICE, Tal- 
sorian, Columbia, TSR jne.) tuottamis¬ 
sa valmiissa seikkailumoduleissa on 
kyllä mukana valtava määrä yksityis¬ 
kohtaista taustatietoa. Paljonko sille 







kaikelle on käyttöä pelissä, onkin jo 
toinen juttu.' 

Marko lehteilee lähes satasivuista 
seikkailupakettia. 

- 'Joku pelinjohtaja voi hyödyntää näitä 
historian, paikkojen ja henkilöiden 
kuvauksia hyvinkin runsaasti, toinen 
taas ohittaa ne vilkaisemalla ja keskit¬ 
tyy enemmän seikkailun juoneen ja 
toimintaan.’ 

Muista myös se, että kaikkien kaupal¬ 
listen modulien tekijät ovat ihan taval¬ 
lisia ihmisiä, eivät mitään jumalallisia 
seikkailugeneraattoreita. Ja aika va¬ 
kiintuneita ratoja heidänkin ajatuksen¬ 
sa joskus tuntuvat junnaavan, mikä 
kaikella kunnioituksella todettakoon. 

TOIMEEN - El SIIHEN KUOLE 

Seikkailun suunnittelu ja tekeminen on 
siis helppoa, siihen ei tarvita kuin nor¬ 
maali mielikuvitus ja hiukan sääntökir¬ 
jan apua. Alkuunpääseminen ja perus¬ 
idean keksiminen tuottavat usein eni¬ 
ten vaikeuksia. Virikkeitä löytyy kyllä 
helposti, kunhan vain osaa napata 
niitä oikeista paikoista. Kirjoista, sarja¬ 
kuvista, elokuvista, videoista tai vaikka 
tosielämän tapahtumista voi löytää 
sopivia juonirakennelmia tai henkilö¬ 
kuvia. Muista myös, että omassa pe¬ 
lissäsi voit käyttää hyväksesi MELKEIN 
mitä vain valmiita seikkailuja ja lähde¬ 
teoksia. Ei niiden tarvitse olla juuri 
pelaamaasi peliin suunniteltuja. Et tie¬ 
tenkään voi pelauttaa Shadovvrunin 
Seattlen kaupunkiin sijoittuvaa seikkai¬ 
lua Runequestissa, mutta voit lainata 
siitä juonen ja henkilöt ja siirtää ne 
fantasia-aikaan ja Gloranthaan sopivik¬ 
si. 

Kun lakkaat yrittämästä ihmeen kum¬ 
mallisen mestariteoksen luomista ja 
tyydyt siihen, että saat aikaan hyvän, 
pelattavan seikkailun, olet voiton puo¬ 
lella. Tulet todennäköisesti hämmästy¬ 
mään sitä, kuinka kiinnostavana pelaa¬ 
jat seikkailuasi pitävät. Kun vielä annat 
pelaajillesi tarpeeksi mahdollisuuksia 
omien päätösten tekemiseen ja valin¬ 
naisiin ratkaisuihin, uskon että he 
arvostavat tekemääsi seikkailua paljon 
kaupallisia paketteja enemmän. 

Useita eri roolipelejä vuosien aikana 
pelanneella Paula Laaksosella on var¬ 
ma mielipide; 

- 'Parhaat kokemamme seikkailut ovat 
olleet ehdottomasti pelinjohtajan itsen¬ 
sä valmistamia. Niissä on heti alusta 
lähtien jotenkin erilainen, mukaansa¬ 
tempaava tunnelma. Ja on hienoa kun 
tietää, että tämä seikkailu on juuri 
meille tehty, sen sijaan että olisimme 
vain yksi monista sitä pelanneista ryh¬ 
mistä.' 

TYYLI LUO MESTARIN - 
JA MESTARI TYYLIN 

Seuraavassa joitakin yleisiä ohjeita. 


joita noudattamalla uskon sinun pää¬ 
sevän hyvään lopputulokseen. Ne 
saattavat tuntua itsestäänselviä ja 
oikeastaan ne sitä ovatkin, mutta ne 
kannattaa lukea ajatuksella ja miettiä 
niitä. Loppujen lopuksi harva pelinjoh¬ 
taja osaa tai muistaa niitä tarpeeksi 
noudattaa, vaikka onkin samaa mieltä 
asioista. Itse esimerkiksi painotan 
artikkeleissani elävää kerrontaa ja sen 
tärkeyttä. Kuitenkin olen huomannut, 
että pelinjohtajana toimiessani kiireh¬ 
din usein aivan tarpeettomasti eri 
asioiden kuvauksissa ja näin ne jäävät 
helposti aivan liian ylimalkaisiksi ja 
pahasti vaille tarkoittamaani tunnel¬ 
maa. 

Koeta sinä luoda omasta seikkailusta¬ 
si jännittävä ja mielenkiintoinen koke¬ 
mus, niin ettei se tunnu pelkältä 'pelil¬ 
tä', jossa nopat ja taulukot johtavat 
tapahtumia. Kun pelimaailman tapah¬ 
tumat etenevät sujuvasti ja kuvailevas- 
ti kertoen, syntyy siihen helposti sivu¬ 
juonia usein kuin itsestään pääjuonen 
edetessä silti vakaasti taustalla aiko¬ 
maasi suuntaan. 

Aktiiviset pelaajat voivat olla hyvinkin 
mestareita aiheuttamaan mitä omitui¬ 
sempia juonenkäänteitä, tahtoen tai 
tahtomattaan. Heidän yllättävät tekon¬ 
sa ja toimintansa saattavat laukaista 
liikkeelle odottamattomia tapahtumia 
joskus vaarallisinekin seurauksineen. 

Seikkailun perustaa suunnitellessasi 
pidä tapahtumien kulku tarpeeksi avoi¬ 
mena. Älä tee juonikehyksistäsi liian 
ohjaavia, liian pakottavia. Keskity tar¬ 
kasti määritellyn juonenkulun sijasta 
enemmän henkilöiden, paikkojen ja 
tapahtumien kuvauksiin ja detaljeihin. 
Esitä nämä kuvaukset tilanteiden mu¬ 
kaisesti. Hyvä ja elävä kerronta on 
roolipelin hengen luoja, sen vaikutus 
on paljon suurempi kuin parhaiden- 
kaan sääntöjen tai taulukoiden (tässä 
se taas tuli sanottua!). 

Rami Jokisen näkemyksen mukaan; 

- 'Eräs tehokkaimmista roolipelin tun¬ 
nelman pilaajista on pj, joka ei kerta¬ 
kaikkiaan pysty irtautumaan sääntökir¬ 
jan sivuilta. Tällainen hemmo tukeutuu 
joka asiassa pelkästään pykäliin ja tau¬ 
lukoihin osaamatta tai haluamatta 
lainkaan käyttää omaa tervettä järke¬ 
ään tai mielikuvitustaan.' 

Tiukka sääntöjen noudattaminen voi 
johtaa toiminnan nimenomaan pelaa¬ 
miseksi, jolloin valitettavasti siitä edes¬ 
tä unohtuu helposti liite 'rooli-'. Eikä se 
varmaan ole pelinjohtajankaan tarkoi¬ 
tus. 

Anna paremmat onnistumismahdolli¬ 
suudet pelaajalle, joka kuvailee osu¬ 
vasti hahmonsa epätoivoisen selviyty¬ 
misyrityksen. Anna helppojen ja itses- 
täänselvien toimenpiteiden onnistua 
ilman mitään turhia heittoja, sanokoon 
taulukot mitä tahansa. Vaikka pelin 


säännöt eivät tuntisi lainkaan 'kuolema 
yhdellä iskulla'-termiä, voit aivan hyvin 
antaa joskus hyvän heittotuloksen 
johtaa siihen. Sen sijaan että vähentäi¬ 
sit 30 voimapisteen ogrelta 2D1 2 pis¬ 
tettä, voitkin ilmoittaa hyvin heittäneel¬ 
le (ja iskunsa raivon elävästi kuvan¬ 
neelle) pelaajalle, että miekanisku 
silpaisi ogren käytännöllisesti katsoen 
poikki. Tällaiset sinulle pienet ja mer¬ 
kityksettömät kohtaukset voivat syöpyä 
'hahmojen' tajuntaan pitkiksi ajoiksi. 
Vielä vuoden kuluttua pelaajat muiste¬ 
levat 'kuinka Seldar silloin halkaisi 
ogren'! 

PUHALLA HENKI SIVUHAHMOIHINKIN 

Jokaisessa seikkailussa esiintyy aina¬ 
kin joitakin sivuhenkilöitä (npc:itä); 
hahmojen ystäviä, vihollisia, satunnai¬ 
sia kohtaamisia jne. Kun muokkaat 
näitä henkilöitä ja otuksia, koeta aina 
saada niiden toiminnalle ja tavoille 
jokin motiivi. On paljon parempi, jos 
pystyt keksimään syyn siihen, miksi 
vieras kauppamies pettää seikkailijoita, 
kuin vain se, että 'päätät' tämän ole¬ 
van petollinen. Onko hänellä jotakin 
henkilökohtaista syytä toimia näin juuri 
hahmoja kohtaan? Jos hän petkuttaa 
näitä hahmoja, petkuttaako hän muita¬ 
kin? Entä kuinka hän uskaltaa liikkua 
seudulla, jos täällä asuu monia hänen 
uhrejaan? Onko hän todellisuudessa 
lainkaan sitä miltä näyttää? 

Joskus tällaisten perusteitten pohtimi¬ 
nen voi tuntua turhalta, mutta mones¬ 
ti valmiiksi mietitystä taustasta on 
apua. Varsinkin silloin, jos pelaajat 
tekevät jotakin ennalta-arvaamatonta, 
voi pieni etukäteen tehty työ säästää 
ikäviltä pikapäätöksiltä ja huonoilta 
selityksiltä; 'no, se nyt vaan teki niin, 
ette te tiedä minkä takia' (vaan eipä 
tiedä pj itsekään..). 

Hyvin tavallista seikkailuissa lienee, 
että juuri nuo aiemmin mainitut 'ta¬ 
vanomaiset' henkilöt toimivat yleensä 
hyvin 'tavanomaisella' tavalla. Entäpä 
jos kokeilisit hylätä näiden henkilöiden 
ennalta arvattavan stereotypian ja 
laittaisitkin heidät toimimaan täysin 
omaperäisesti? - Seikkailijat saavuttaa 
pimeällä kujalla hämärä varjoista tus¬ 
kin erottuva hahmo, joka ojentaa jolle¬ 
kin heistä tämän äsken pudottaman 
rahapussin - Avuliaana tunnettu vanha 
maagi ei suostukaan parantamaan va¬ 
hingoittunutta seikkailijaa, vaan har- 
mistuneena moittii tätä ainaisesta tap¬ 
peluihin hakeutumisesta - Pelastusret- 
ken kohteena ollut neitonen ei tahdo¬ 
kaan takaisin kotiinsa isän valvovain 
silmäin alle, vaan masokististen taipu¬ 
mustensa takia viihtyy örkkipäällikön 
orjattarena - Majatalon nöyrä tallirenki 
onkin entinen ammattisotilas, joka är- 
syntyy seikkailijoiden kopeasta käytök- 








sestä ja peittoaa porukan mestari- 
taistelijan mennen tullen. 

Mahdollisuuksia on lukemattomia, ja 
mainitun kaltaiset ainakin hiukan yllät¬ 
tävät hahmojen reaktiot ja toimet 
piristävät seikkailua ja toivottavasti 
myös valpastuttavat pelaajia. Hyvin 
esitetyn tilanteen aiheuttamaa huumo¬ 
riakaan ei sovi väheksyä, kunhan siitä 
ei tule itsetarkoitusta. Paula Laakso¬ 
nen kertoo, kuinka pelihahmojen koh¬ 
taama petollinen kääpiö karisti harha¬ 
luulot hyväuskoisilta hahmoilta: 

- 'Sen jälkeen, kun tuo inhottava pettu¬ 
ri oli vienyt arvoesineemme, emme 
luottaneet enää tippaakaan kehenkään 
ulkopuoliseen. Tavaksemme muodos¬ 
tui ensin melkeinpä vangita vieras ja 
tutkia ja kuulustella häntä, ennenkuin 
uskalsimme edes käydä kauppaa hä¬ 
nen kanssaan!' 

SEIKKAILUIDEOrTA 

Täysin yksityiskohtaisia ohjeita seik¬ 
kailun luomiseksi on lähes mahdoton¬ 
ta antaa. Ainakin ne veisivät tilaa 
enemmän kuin lehden sivut antavat 
myöten. Eikä seikkailusikaan olisi enää 
mikään 'itsetehty', jos se olisi tarkko¬ 
jen ohjeiden ja taulukoiden mukaan 
koottu. Jokainen pelinjohtaja on kui¬ 
tenkin itse vastuussa seikkailujansa 
pelattavuudesta, eikä mielikuvituksetto¬ 
malle pj:lle kasva mielikuvitusta vaikka 
hän lukisi tämänkin jutun viiteen ker¬ 
taan. Yksittäisiä ideoita on tietysti 
olemassa vaikka kuinka paljon, mutta 
perusjuonia on kuitenkin vain rajallinen 
määrä. Niinpä ennenpitkää käy niin, 
että itse keksityt seikkailutkin alkavat 
tuntua tutuilta ja tapahtumat toistuvat 
niissä hieman eri muodoissa. Se ei ole 
mikään ihme. Onhan selvää, että yh¬ 
den ihmisen on mahdotonta keksiä 
jatkuvasti kokonaan uusia variaatioita. 

Siksi esitän vielä lopuksi muutamia 
skenaarioita, joita voit käyttää seikkai¬ 
lujasi välinäytöksenä, sivujuonena tai 
pienellä rakentelulla vaikka kantavana 
voimana. Toivottavasti ainakin joku 
näistä malleista olisi sinulle ja pelipo- 
rukaliesi ennenkokematon ja -kokeile¬ 
maton. 

Ja onhan tässä lehdessä pari seikkai¬ 
lua, joita voit varmaan käyttää joko 
sellaisenaan tai ainakin osittain omis¬ 
sa peleissäsi. 

OUDON MAAGIN TEHTÄVÄ 

Tuntematon maagi/velho/noita pyy¬ 
tää seikkailijoita toimittamaan jonkin 
erikoisen esineen tiettyyn paikkaan tai 
tietylle henkilölle (maksua vastaan). 
Hän ei kerro tarkemmin esineen omi¬ 
naisuuksista tai tarkoituksista. Jos 
hahmot kovasti inttävät tai uhkaavat 



luopua tehtävästä, maagi voi keksiä 
jonkin viattoman kuuloisen selityksen. 

Todellisuudessa ko. esine sisältää 
ehkä paljonkin maagista voimaa, sillä 
on jokin voimakas vaikutus tai se on 
muuten vain hyvin arvokas. Maagi 
haluaa näin kokeilla sen tehoa/toimin¬ 
taa/arvoa käyttämällä pelihahmoja 
koekaniineina. 

Esimerkkejä: 

- Esine kutsuu luokseen demoneja/al¬ 
keisvoimia/lohikäärmeitä tms., mutta 
vain tiettyyn aikaan ja/tai tietyssä pai¬ 
kassa. Varovaisena miehenä maagi 
itse ei lähde kokeilemaan esineen 
tehoa, vaan houkuttelee pelaajat tietä¬ 
mättään tähän tehtävään. Se mitä 
siitä seuraa, voikin muodostaa vaikka 
loppuseikkailun juonen... 

- Maagi on varastanut/löytänyt esi¬ 
neen ja palauttaa sen nyt omistajan 
käskystä tai sopivasta palkkiosta. Maa¬ 
gin toimista/puheista riippuen esi¬ 
neen omistaja voi tietysti pitää seikkai¬ 
lijoita varkaina tai sankareina. He 
voivat myös olla kiusallisia todistajia 
jotka on raivattava tieltä. Ja saattaa¬ 
han olla, että joku muukin on kiinnos¬ 
tunut saamaan tuon esineen hyp¬ 
pysiinsä... 


ÄRSYTTÄVÄ PIDÄTYS 

Paikallinen päällikkö, linnanherra tai 
muu jonkinlaista valtaa omaava henki¬ 
lö otattaa hahmot kiinni ja määrää 
heidät vangittaviksi. Pidätys voi tapah¬ 
tua ihan yhtäkkiä keskellä kylää tai 
metsätaipaleella väijytyksessä. Tärke¬ 
ää on se, että toimenpide on hahmoil¬ 
le/pelaajille käsittämätön; he eivät ole 
ketään paossa tai tehneet mitään 
rikosta, ainakaan tietääkseen. Sotilaat, 
vartijat tai muut kiinniottajat eivät joko 
tiedä tarkempaa syytä tai eivät kerro 
sitä. Ja määräyksen antaja itse ei 
vaivaudu vankien puheille. Syy vangit¬ 
semiseen voi olla väärinkäsitys, ehkä¬ 
pä hahmoja on luultu joksikin toiseksi 
porukaksi. Tai sitten joku kyläläinen on 
tehnyt väärän ilmiannon syyttäen heitä 
jostakin perättömästi. Ehkä kaupungin 
päällikkö pitää tuntematonta joukkoa 
varkaina, ja päättää näin antaa varoit¬ 
tavan esimerkin muille. Voi myös olla, 
että vankeja tarkkaillaan huolellisesti, 
ja jos he osoittautuvat kestäviksi/ur¬ 
heiksi, heille tarjotaan jotakin vaaral¬ 
lista ja hyvinpalkattua tehtävää. 

Oleellista on, että pelaajia vaivaa epä¬ 
varmuuden tunne. He eivät ymmärrä 
syytä vangitsemiseen eikä kukaan sitä 
heille kerro. Tässä skenaariossa on 










myös hyvä mahdollisuus siihen, että 
pelaajat kehittävät juonta itse eteen¬ 
päin omilla toimillaan ja luuloillaan, 
kunhan vain annat siihen mahdollisuu¬ 
den. Tyrmässähän voi olla salakäytävä 
[yllättävää!], joku vartija voi olla hiukan 
hölösuinen, yöllinen vieras voi heittää 
ikkunasta jonkin viestin, jokin hahmo¬ 
jen omistama maaginen esine voi 
ehkä auttaa asiassa... 

VALLANKAAPPAUS 

Faktat: 

Kylän tai pienen kaupungin päällikkö 
on kadonnut. Paikallisen maagin ruu¬ 
mis löytyy läheisestä metsästä. Jotkut 
kyläläiset väittävät nähneensä seudulla 
jonkin suurehkon otuksen tai hirviön 
(peliisi sopiva; ogre, peikko, jättiläinen, 
gargoyle tms.). Hirviön tulee olla sen 
verran voimakas/pelottava, etteivät 
tavalliset kyläläiset lähde hevillä sitä 
etsimään. Niinpä kylän/kaupungin 
uusi päällikkö palkkaa seikkailijat tap¬ 
pamaan tuon otuksen. Mutta sitä 
heidän ei pitäisi tehdä... 

Juoni: 

Kyseinen hirviö on tuo kateissa oleva 
entinen päällikkö. Kylän nykyinen [uusi] 
johtaja pakotti/houkutteli maagiystä- 
vänsä noitumaan/muuttamaan van¬ 
han päällikön tuoksi hirviöksi päästäk¬ 
seen tämän virkaan (kyseessä voi olla 


myös kokonaan toinen syy, keksi itse). 
Kun maagi oli hommansa hoitanut, 
petollinen pomo surmasi tämänkin. 
Näin saatiin samalla kätevästi ensim¬ 
mäinen 'hirviön uhri'. 

Nyt uusi päällikkö haluaa päästä lopul¬ 
lisesti eroon tuosta edeltäjästään, joka 
ei tietenkään hirviömuodossaan voi 
lähestyä kylää aiheuttamatta yleistä 
paniikkia ja nuoli/kivi/keihäsryöppyä 
niskaansa. Kun seikkailijat löytävät 
tämän kirotun olennon, ei sinun tieten¬ 
kään tule antaa heidän tappaa sitä 
heti. Kuvaile hirviö odottamattoman 
lauhkeaksi tai rauhalliseksi, tai ehkäpä 
jotenkin inhimillisesti toimivaksi. Sehän 
on hirviö vain ulkokuoreltaan, sen mieli 
ja sielu ovat vanhan kyläpäällikön. 
□lento ei pysty puhumaan ainakaan 
ihmisten kieltä, mutta ehkä joku maail¬ 
maa matkannut tai loitsuja osaava 
hahmo voisi päästä kommunikoimaan 
sen kanssa sanallisesti. Otus voi tie¬ 
tysti koettaa selittää tilannettaan ku¬ 
vin, piirroksin ja elein. Haluavatko seik¬ 
kailijat kuunnella/katsella ja kuinka 
paljon he ymmärtävät, se onkin toinen 
juttu. 

Tässäkin tapauksessa peliporukan toi¬ 
met ratkaisevat hyvin paljon, mutta 
myös pelinjohtajan kekseliäisyys pun¬ 
nitaan. Toivotaan onnellista ratkaisua... 


HUOMAA, että vaikka artikkeli kes¬ 
kittyykin fantasia-aiheeseen, osa näistä 
skenaarioista sopii pienin muutoksin 
mainiosti myös nykyaika/cyber- 

punk/tulevaisuus -aiheisiin peleihin. 
Ensimmäisessä tapauksessa maagi 
on tietysti tiedemies tai tutkija ja esine 
vaikkapa jokin elektroninen laite, teho¬ 
kas ase tai uusi kemiallinen yhdiste. 
Toisessa tapauksessa pidättäjät ovat 
poliiseja/turvamiehiä tms. ja homma 
sujuu ihan yhtä hämmentävästi, paitsi 
että salakäytävää ultramodemin vanki¬ 
lan sellistä voi olla turha etsiä (mutta 
saattaahan se olla vanha vankila..}. 
Kolmas tapaus on sopivuudeltaan hiu¬ 
kan rajoitetumpi, mutta mielikuvituk¬ 
sellisiin nykyaikaisiin tai futuristisiin 
peleihin senkin saa sovitettua. Onhan 
mm. Shadowrunissa ja monissa scifi- 
peleissä kasapäin vaikka mitä omitui¬ 
sia hirviöitä ja magiaa. 


VAELTAJAN VARJO on rooli¬ 
pelin peruselementteihin keskitty¬ 
vä palsta, jossa käsitellään niin 
pelaamiseen kuin pelinjohtami- 
seenkin liittyviä asioita ja ongel¬ 
mia. Otamme mielellämme vas¬ 
taan ideoita ja aihe-ehdotuksia. 




ÄLÄ SINÄ YLÄMAAN MIES HUIDO, KÄYTÄ CL A YMONEA! 































